text:
ཉེ་ལམ་བོད་ཀྱི་ལོ་རྒྱུས་སྙན་རྩོམ་རིང་མོ་གླིང་རྗེ་གེ་སར་རྒྱལ་པོའི་སྒྲུང་དེ་གློག་བརྙན་དུ་ཕབ་བསྐྲུན་བྱ་རྒྱུའི་རྟེན་འབྲེལ་མཉམ་གླེང་ཚོགས་འདུ་པེ་ཅིང་དུ་སྐོང་འཚོགས་བྱས་ཤིང་། ཀྲུང་གོའི་སྤྱི་ཚོགས་ཚན་རིག་གླིང་གི་གེ་སར་ཞིབ་འཇུག་པ་དང་། འབུམ་རམས་པའི་དགེ་རྒན་ཆེན་མོ།《གླིང་རྗེ་གེ་སར་རྒྱལ་པོ》སྒྲིག་རྩོམ་གནང་མཁན་རྒན་འཇམ་དཔལ་རྒྱ་མཚོ་ལགས་དང་གློག་བརྙན་ཕབ་བསྐྲུན་ཚོགས་པ་ལྷན་འཛོམས་ཀྱིས་རྣམ་གྲངས་འདིའི་རྟེན་འབྲེལ་རང་འགྲིག་དང་གྲ་སྒྲིག་ལས་ཀའི་སྐོར་ནས་མཚམས་སྦྱོར་གནང་བྱུང་བ་རེད།
གླིང་རྗེ་གེ་སར་རྒྱལ་པོ་དང་IPབར་གྱི་ལས་འབྲེལ།
ཏང་གི་ཚོགས་ཆེན་བཅོ་བརྒྱད་པ་ཚོགས་ཚུན་དུ། བློ་མཐུན་ཞི་ཅིན་ཕིང་སྲོག་ཤིང་ཡིན་པའི་ཏང་ཀྲུང་དབྱང་གིས་ཀྲུང་ཧྭའི་ཕུལ་དུ་བྱུང་བའི་སྲོལ་རྒྱུན་རིག་གནས་འཛིན་སྐྱོང་སྤེལ་གསུམ་བྱེད་པར་མཐོང་ཆེན་ཚད་མེད་གནང་སྟེ། གླིང་རྗེ་གེ་སར་རྒྱལ་པོ་དེ་ཉིད་ཀྲུང་གོའི་སྤྱི་ཚོགས་རིང་ལུགས་རིག་གནས་ཀྱི་འབྱུང་ཁུངས་ཆེན་པོ་གསུམ་གྱི་ཡ་གྱལ་དུ་བགྲངས་པ་མ་ཟད། རྒྱལ་ཡོངས་མི་དམངས་འཐུས་མིའི་ཚོགས་ཆེན་སྐབས་བཅུ་གསུམ་པའི་གྲོས་ཚོགས་ཐེངས་དང་པོའི་ཐོག ཞི་ཅིན་ཕིང་གིས་གེ་སར་སྒྲུང་དང་། མཱ་ནཱ་སི། ཇང་གེར་གསུམ་ནི་མི་སེམས་འགུལ་བའི་ལོ་རྒྱུས་སྙན་རྩོམ་རིང་མོ་གསུམ་ཡིན་ཞིང་། ཀྲུང་ཧྭའི་ཕུལ་དུ་བྱུང་བའི་སྲོལ་རྒྱུན་རིག་གནས་ཀྱི་མཆོག་ནོར་དང་། ཀྲུང་ཧྭ་མི་རིགས་ཐུན་མོང་གི་བསམ་པའི་ལོངས་སྤྱོད་ཡིན་ཞེས་གསུངས་སོང་།
ཉེ་བའི་ལོ་ཚུན་རིག་གནས་འཛད་སྤྱོད་ཀྱི་ཁྲོམ་རའི་སྒང་ལ་གཞིགས་ཚེ། IPསྟེ་Intellectual Property“ཤེས་བྱའི་བདག་དབང”ནི་གཡོལ་དུ་མེད་པའི་གནད་ཚིག་ཅིག་ཏུ་གྱུར་ཡོད་ན་ཡང་། ད་ལྟའི་ཆར་གྱི་IPལ་མཚོན་ན་རྣམ་པ་སྣ་ཚོགས་ཡོད་པའི་དབང་གིས“ཤེས་བྱའི་བདག་དབང་”ཞེས་པའི་མིང་ཙམ་གྱིས་མཚོན་ཐུབ་པ་ཞིག་མ་ཡིན། ལོ་རྒྱུས་སྙན་རྩོམ་རིང་མོའི་རིག་གནས་ཀྱི་རིན་ཐང་ཆེ་ཤོས་དེ་མངོན་མཚོན་ཅི་ལྟར་བྱེད་པའི་ཐད་ལ་འཛམ་གླིང་ཧྲིལ་པོ་ནས་འཚོལ་ཞིབ་ཀྱི་རྒྱུན་ཆད་མ་མྱོང་། ལྷག་པར་དུ་ཉེ་བའི་ལོ་རིང་། ལོ་རྒྱུས་སྙན་རྩོམ་རིང་མོ་གློག་བརྙན་དུ་ཕབ་བསྐྲུན་བྱས་པར་ལེགས་འགྲུབ་ཆེན་པོ་བྱུང་ཡོད་ཅིང་། དེ་ནི་དཔེར་ན་ཡེ་ལི་ཡ་ཐེ་དང་། ནེ་པའོ་ལོན་ཀན་གྱི་གཞས། མ་ཧཱ་བྷ་ར་ཏ་སོགས་ལྟ་བུ་རེད། གླིང་རྗེ་གེ་སར་རྒྱལ་པོའི་སྒྲུང་འདི་གློག་བརྙན་དང་ཡང་ན་མུ་འབྲེལ་བརྙན་འཕྲིན་ཟློས་གར་དུ་ཕབ་བསྐྲུན་བྱ་ཐུབ་ཚེ། དེ་ལ་རིག་གཞུང་གི་རིན་ཐང་གཞལ་དུ་མེད་པ་ཞིག་ལྡན་པའི་མི་ཚད། ཆབ་སྲིད་དང་དངོས་ཡོད་ཀྱི་ཆ་ལ་དོན་སྙིང་གལ་ཆེན་ལྡན།
མི་འགྱང་བར་རྩོམ་པ་པོ་དཔེ་སྐྲུན་ཁང་གིས་པར་དུ་བསྐྲུན་རྒྱུའི་གླིང་རྗེ་གེ་སར་རྒྱལ་པོ་ཞེས་པའི་དེབ་དེ་ལ་ཡིག་འབྲུ་ཧ་ལམ་ཁྲི1500དང་། པོད་ལྔ་ཡོད་ཅིང་། རྩོམ་པ་པོ་ནི་ཀྲུང་གོའི་གེ་སར་ཞིབ་འཇུག་ཁང་གི་ཆེད་མཁས་པ་འཇམ་དཔལ་རྒྱ་མཚོ་ལགས་རེད། དེབ་དེས་གེ་སར་རྒྱལ་པོའི་སྒྲུང་མ་དཔེར་བཟུང་ཞིང་། རྒན་ཁོང་རང་གིས་གཙོ་སྒྲིག་མཛད་ཡོད་པའི་པོད40དང་། དེབ་གྲངས51། ཡིག་འབྲུ་ཁྲི2000ལྷག་ཅན་གྱི་བོད་ཡིག་པར་གཞི་གེ་སར་རྒྱལ་པོ་ཞེས་པ་སྒྲོམ་གཞི་བྱས་པ་དང་། དམངས་ཁྲོད་ཀྱི་སྒྲུང་པ་རྒན་བཀྲ་བྷ་དང་བསམ་གྲུབ་རྣམ་གཉིས་ཀྱི་བཤད་སྒྲུང་དཔྱད་གཞིར་བཟུང་ཐོག རང་ཉིད་ཀྱིས་ལོ་ངོ་བཞི་བཅུའི་རིང་གི་ཞིབ་འཇུག་གྲུབ་འབྲས་དང་ཟུང་དུ་འབྲེལ་ནས་རྩོམ་སྒྲིག་བྱས་པ་ཞིག་རེད་ལ། དེ་ནི་ད་སྔའི་བར་དུ་འཛམ་གླིང་ཐོག་དབང་དྲག་ཆེ་ཆེར་ལྡན་པའི་དཔའ་བོའི་ལོ་རྒྱུས་མཚོན་པའི་སྙན་རྩོམ་རིང་མོ་གླིང་རྗེ་གེ་སར་རྒྱལ་པོའི་ཡིག་ཐོག་གི་བརྩམས་ཆོས་དང་། IPཡི་ས་བོན་ཐོག་མར་བྱུང་བའི་དཔྱད་ཡིག་མེད་དུ་མི་རུང་བར་གྱུར།
གླིང་རྗེ་གེ་སར་རྒྱལ་པོ་ཞེས་པའི་དེབ་འདི་ལ་མཆོག་ཏུ་གྱུར་བའི་IPཡི་སྙིང་བོ་ལྡན་པ་མ་ཟད། དེའི་འབྲེལ་གྱི་སྣོད་བཅུད་མ་ལག་ལ་གསར་སྤེལ་གྱི་མི་མངོན་ཕན་ཆ་མང་པོ་ཡོད་པར་བརྟེན། དེ་གློག་བརྙན་དུ་ཕབ་བསྐྲུན་དང་ཡང་ན་སྒྱུ་རྩལ་གྱི་མཚོན་སྟངས་གཞན་དུ་ཁ་ལོ་སྒྱུར་རྒྱུ་ནི་འཛམ་གླིང་ཐོག་གི་ལོ་རྒྱུས་སྙན་རྩོམ་གྲགས་ཅན་གང་རུང་ཞིག་བརྒྱུད་མྱོང་བའི་སྒྱུ་རྩལ་གྱི་ལམ་བུ་ཞིག་རེད།
པར་འདི་ནི་རང་རྒྱལ་གྱི་གེ་སར་ཞིབ་འཇུག་པ། གླིང་རྗེ་གེ་སར་རྒྱལ་པོ་ཞེས་པ་རྩོམ་སྒྲིག་གནང་མཁན་དང་འཁྲབ་གཞུང་རྩོམ་མཁན་རྒན་འཇམ་དཔལ་རྒྱ་མཚོ་ལགས་རེད།
རྒན་འཇམ་དཔལ་རྒྱ་མཚོས་ཚོགས་ཐོག་ཏུ་འདི་སྐད། 《གླིང་རྗེ་གེ་སར་རྒྱལ་པོ་》ནི་ང་རང་གིས་ལོ་ངོ་བཅུ་ཕྲག་རིང་ལ་བློ་རིག་རྩལ་དུ་སྤྲུགས་ནས་རྩོམ་སྒྲིག་བྱས་པའི་བརྩམས་ཆོས་རྩེ་དྲ་ཡིན་ལ། གེ་སར་ཕྱོགས་ཀྱི་ཆེས་མཇུག་མཐའི་བརྩམས་ཆོས་ཀྱང་ཡིན་པས། འབྱུང་འགྱུར་ཀྲུང་གོའི་ལོ་ངོ50རིང་གི་གེ་སར་ཞིབ་འཇུག་ལ་རམ་འདེགས་ཐུབ་པར་ང་ལ་ཡིད་ཆེས་ཡོད། ད་ལྟ་ང་ཚོའི་འོས་འགན་གཙོ་བོ་ནི་རིག་གཞུང་གི་གྲུབ་འབྲས་འདི་སྤྱི་ཚོགས་རིག་གནས་ཀྱི་གྲུབ་འབྲས་སུ་བསྒྱུར་ནས་སྤྱི་ཚོགས་ལ་ཞབས་འདེགས་ལེགས་པོ་ཞུ་ཐུབ་རྒྱུ་དེ་རེད་ཟེར།
ཀྲུང་དབྱང་མི་རིགས་སློབ་ཆེན་བོད་རིག་པའི་སློབ་གླིང་གི་དགེ་རྒན་ཆེ་མོ་བློ་བཟང་མཁས་གྲུབ་ལགས་ཀྱིས། བོད་རིགས་ས་ཁུལ་ལ་མཚོན་ན་གེ་སར་སྒྲུང་ནི་ས་ཆ་སོ་སོར་ས་ཁྱབ་རྡོ་ཁྱབ་ཏུ་སོང་ཡོད་པའི་ཤེས་བྱ་ཀུན་འདུས་ཀྱི་དཔེ་དེབ་ཅིག་ཡིན་པ་དང་། དེ་ལ་ཆབ་སྲིད་ཀྱི་རིན་ཐང་དང་། རིག་གནས་ཀྱི་རིན་ཐང་། རིག་གཞུང་གི་རིན་ཐང་། སྤྱི་ཚོགས་ཀྱི་རིན་ཐང་ཆེན་པོ་ལྡན། ཡིན་ན་ཡང་མི་མང་པོ་ཞིག་གིས་གོ་ཐོས་མཐོང་མྱོང་མེད་པས། གློག་བརྙན་ལ་སོགས་པའི་ལམ་ནས་ཀུན་གྱི་མིག་མདུན་དུ་བསྟར་ན་གེ་སར་སྒྲུང་གི་མཚོན་དོན་དང་རིན་ཐང་ཆ་ཚང་བོར་མངོན་ཐུབ་པ་གདོན་མི་ཟ་ཞེས་བརྗོད།
པེ་ཅིང་གསེར་གྱི་སྒྲོལ་མ་གློག་བརྙན་འཕྲིན་སྨྱན་བྱེད་ཚད་ཡོད་ཀུང་སིའི་ཏུང་ཧྲི་ཀྲང་བདེ་གཡང་།
པེ་ཅིང་གསེར་གྱི་སྒྲོལ་མ་གློག་བརྙན་འཕྲིན་སྨྱན་བྱེད་ཚད་ཡོད་ཀུང་སིའི་ཏུང་ཧྲི་ཀྲང་བདེ་གཡང་གིས། གེ་སར་རྒྱལ་པོའི་སྒྲུང་འདིའིIPལ་ཚད་ལས་འདས་པའི་ནང་དོན་རྒྱ་ཆེན་པོ་ཞིག་ཡོད་པས། འདི་སྔོག་འདོན་མ་བྱས་ཡར་སྔོན་ལ་རྨང་གཞི་བརྟན་པོ་ཞིག་མ་བཏིངས་ཚེ་རྗེས་ཀྱི་ལས་ཀ་མང་པོ་ཞིག་བསྒྲུབ་ཐུབ་རྒྱུ་ཁག་པོ་ཡོང་གི་རེད། ང་ཚོས་ལོ་ངོ་དུ་མའི་སྔོན་ཞིག་ནས་འདིའི་སྐོར་ལ་གྲ་སྒྲིག་བྱས་པ་ཡིན། ད་ཆ་འཛམ་གླིང་ཐོག་ལོ་རྒྱུས་སྙན་རྩོམ་མང་པོ་ཞིག་གློག་བརྙན་དུ་ཕབ་ཡོད་ན་ཡང་། 《 གླིང་རྗེ་གེ་སར་རྒྱལ་པོ》ཡི་སྤོམ་མཐུག་པོའི་ཁྱད་ཆོས་གཞིར་བཟུང་ན་ལོ་རྒྱུས་སྙན་རྩོམ་ལས་བྱུང་བའི་གློག་བརྙན་འདི་འཛམ་གླིང་ཐོག་ཆེས་མཆོག་ཏུ་གྱུར་བ་ཞིག་ཏུ་ཕབ་བསྐྲུན་ཐུབ་པ་ལ་ཡིད་ཆེས་ཡོད་ཟེར།
ཀྲུང་གོའི་མི་རིགས་གློག་བརྙན་འཕྲིན་ཞིབ་འཇུག་ལྟེ་གནས་ཀྱི་ཀྲུའུ་རེན། པེ་ཅིང་མི་རིགས་གློག་བརྙན་འཕྲིན་བཟོ་སྐྲུན་ལྟེ་གནས་ཀྱི་ཀྲུའུ་རེན་ཉིག་སུང་གིས། 2013ལོར་ང་ཚོས་ཀྲུང་གོའི་མི་རིགས་གྲངས་ཉུང་གི་གློག་བརྙན་ལས་གྲྭ་འདི་བཙུགས་ཤིང་། དེ་འོག་ཏུ་ཀྲུང་གོའི་ལོ་རྒྱུས་སྙན་རྩོམ་རིང་མོ་གསུམ་གྱི་བརྙན་གཟུགས་ལས་གྲྭ་བཙུགས་ཡོད། ཉེ་བའི་ལོ་རིང་། དེའི་འབྲེལ་གྱི་ལས་ཀ་གོ་རིམ་མ་འཆོར་བར་ལས་སྒང་ཡིན་ཡང་། ཐོག་མར་འཁྲབ་བྱའི་གར་ནི་ 《གླིང་རྗེ་གེ་སར་རྒྱལ་པོ》འདི་ཡིན། 《གླིང་རྗེ་གེ་སར་རྒྱལ་པོ》འདི་མི་རིགས་ཀྱི་གློག་བརྙན་ཞིག་ཡིན་པའི་ཁྱད་ཆོས་ཧ་ཅང་མངོན་གསལ་ཡིན་ཞིང་། མང་ཚོགས་ཀྱི་བློ་ཁ་དང་ཉེ་ལ་རྩོལ་བྱུང་རིག་གནས་ཀྱི་རྨང་གཞི་མཐུག་པོ་ཞིག་ཡོད་པས། ཀྲུང་གོའི་གློག་བརྙན་གྱི་སྟོབས་ཤུགས་འབྱུང་ས་གསར་པ་དང་ནང་དོན་གྱི་འགག་གནད་སྒྲོལ་བྱེད་ཅིག་ཡིན་ངེས། གཞན་ཚོང་ལས་ཀྱི་རིན་ཐང་ཐད་ལ་ཡང་ཧ་ཅང་གཞལ་དུ་མེད་པས་བརྙན་ཕབ་དང་སྒྲིག་བཟོ། འགྲེམ་སྤེལ་གྱི་གོ་རིམ་ཁྲོད་ཧའོ་ལའེ་ཝུ་གློག་བརྙན་གྱི་བཟོ་ལས་ཅན་འགྱུར་གྱི་རྣམ་པའམ་བྱེད་ཐབས་ལ་ཟུར་ལྟ་བྱེད་རྒྱུ་ཚོད་ལྟ་བྱ་ཆོག་པ་རེད་བསམ་ཟེར།
《གེ་སར་སྒྲུང་》གིIPནི་ད་ལྟའི་ཆར་སྦྲང་ཚང་བརྡོལ་བ་དང་རླུང་འཚུབ་གཡུག་པ་ལྟ་བུའི་ཟིང་ཟིང་གི་རྣམ་པ་དེ་དང་མི་མཚུངས་པར་རིག་གཞུང་གི་མངའ་ཁོངས་ནས་རླབས་ཆེན་མེས་རྒྱལ་ལ་རྒྱལ་སྤྱིའི་ཐོག་མཚན་སྙན་སྒྲོན་ཐུབ་པའི་དཔའ་བོའི་ལོ་རྒྱུས་ཀྱི་སྙན་རྩོམ་ཞིག་ཡིན་པས།དེའི་IPགསར་སྤེལ་ནི་དུས་ཡུན་རིང་བོ་ཞིག་ལ་བགྲོད་དགོས་པའི་ལམ་ཞིག་ཡིན། 《གླིང་རྗེ་གེ་སར་རྒྱལ་པོ》ཞེས་པའི་གློག་བརྙན་གྱི་ལས་སྒྲུབ་ཚོགས་པས། 《གླིང་རྗེ་གེ་སར་རྒྱལ་པོ》ཡི་IPགསར་སྤེལ་བྱས་རྗེས། 《གེ་སར》ཞེས་པ་མི་མང་པོ་ཞིག་གིས་ཤེས་ཐུབ་པར་མ་ཟད། བོད་མི་རིགས་ལ་རྒྱུས་ལོན་དང་ཀྲུང་ཧྭའི་རིག་གནས་ལ་དགའ་བོ་ཡོང་བར་ཕན་པ་ཆེན་པོ་ཡོད་ངེས་རེད་ཟེར།
ལོ་ཙཱ་བ། ཁོན་ཐར་འཚོ།


c: text/html

text:
མཚོ་སྔོན་གསར་འགྱུར་དྲ་བའི་འཕྲིན། ཟླ4 པའི་ཚེས་25 ཉིན་ལ་མཚོ་ཤར་གྲོང་ཁྱེར་གནམ་གཤིས་ཅུས་ཀྱིས་གནམ་གཤིས་དེང་རབས་ཅན་གྱི་འཛུགས་པར་སྐུལ་འདེད་གཏོང་བའི་ཚོགས་འདུ་འཚོགས་ཏེ། གནམ་གཤིས་དེང་རབས་ཅན་གྱི་འཛུགས་སྐྲུན་ཐད་འཕྲད་པའི་དུས་བབ་གསར་པར་དབྱེ་ཞིབ་དང་། དུས་རིམ་རྗེས་མའི་ལས་ཀ་བཀོད་སྒྲིག་བྱས་པ་རེད།
ཚོགས་འདུའི་ཐོག2017 ལོའི་གནམ་གཤིས་དེང་རབས་ཅན་གྱི་དཔྱད་དཔོག་སྙན་ཞུ་ལ་ཕྱོགས་ཡོངས་ནས་དབྱེ་ཞིབ་བྱས་པའི་རྨང་གཞིའི་ཐོག་2018 ལོར་མཚོ་ཤར་གྲོང་ཁྱེར་གནམ་གཤིས་ཅུས་ཀྱི་གནམ་གཤིས་དེང་རབས་ཅན་གྱི་འཛུགས་པར་གནས་ཐང་འཕར་བའི་ཇུས་གཞི་ལ་འགྲེལ་བཤད་བརྒྱབ་པ་དང་། གནས་པའི་གནད་དོན་དང་བརྒྱུད་རིམ་ལ་དབྱེ་ཞིབ་བྱས་ནས། རྗེས་ཕྱོགས་ཀྱི་དམིགས་སུ་བཀར་ནས་ཡར་འདེགས་བྱེད་པའི་འཛུགས་སྐྲུན་གྱི་ནང་དོན་ལ་གསལ་བོ་བྱ་དགོས། བླང་བྱ་དང་ལས་ཁུངས་ཁག་གིས་གནམ་གཤིས་དེང་རབས་ཅན་གྱི་ལས་དོན་དེ་གྲོང་ཁྱེར་ཡོངས་ཀྱི་གནམ་གཤིས་ལས་དོན་ཁྲོད་ཀྱི་་གལ་ཆེའི་ནང་གི་དོན་ཆེན་ཞིག་ཏུ་བརྩིས་དགོས། འགན་འཁྲི་ཁག་བགོས་ལྟར་། སྤྱོད་གོ་ཆོད་པའི་བྱེད་ཐབས་བཏོན་ནས་གྲོང་ཁྱེར་ཡོངས་ཀྱི་གནམ་གཤིས་དེང་རབས་ཅན་ལ་སྐུལ་འདེད་གཏོང་བའི་ལས་དོན་བདེ་བླག་ངང་སྤེལ་བར་འགན་ལེན་བྱ་དགོས།།
ཚོགས་འདུའི་ཐོག་ད་དུང་ཞིང་ཆེན་གནམ་གཤིས་ཅུས་ཀྱི་གདན་འདྲེན་ཞུས་པའི་ཚབ་སྒྲུབ་ལས་བྱེད་མི་སྣས་ཚང་མར《 མཚོ་སྔོན་ཞིང་ཆེན་གྲོང་ཁྱེར་དང་ཁུལ་གྱི་གནམ་གཤིས་དེང་རབས་ཅན་གྱི་གཞི་རྩའི་ཆ་ནས་དཔྱད་ཞིབ་གདེང་འཇོག་བྱ་ཐབས་མངོན་འགྱུར་བྱུང་བའ》 གསལ་འགྲེལ་བྱས་པ་དང་།མཚོ་ཤར་གནམ་གཤིས་དེང་རབས་ཅན་གྱི་འཛུགས་སྐྲུན་ཐད་གནས་པའི་གནད་དོན་དང་། གྲོང་ཁྱེར( ཁུལ)ཅུས་གཞན་དང་བར་གྱི་བར་ཐག་དང་དེ་བཞིན་མངོན་མེད་ཀྱི་སྐར་མ་བསྣན་པའི་ལས་གཞི་ལ་དབྱེ་ཞིབ་བྱས་པ་མ་ཟད། ད་དུང་མཚོ་ཤར་གནམ་གཤིས་དེང་རབས་ཅན་གྱི་འཛུགས་སྐྲུན་སྐོར་གྱི་གནད་དོན་ཕན་ཚུན་གྲོས་བསྡུར་བྱས་པར་སྔར་ལས་སྐུལ་འདེད་གཏོང་དགོས།
ལོ་ཙཱ་བ། གཡང་སྐྱིད།

robotstxt: allowed

filter: keep


text:
དུས་ཡུན་རིང་པོའི་ནང་དང་ལྷག་དོན་དུ་ཏང་གི་ཚོགས་ཆེན་བཅོ་བརྒྱད་པ་འཚོགས་ཚུན། རང་སྐྱོང་ལྗོངས་ཏང་ཨུད་དང་སྲིད་གཞུང་གིས་སྣོད་བཅུད་ཤེས་དཔལ་འཛུགས་སྐྱོང་དང་ཁོར་ཡུག་སྲུང་སྐྱོང་སྐོར་གྱི་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་ཐབས་ཇུས་བཀོད་སྒྲིག་གལ་ཆེན་རབ་དང་རིམ་པ་ཕྱོགས་ཡོངས་ནས་ལག་བསྟར་དོན་འཁྱོལ་བྱས་པ་དང་། བློ་ཐག་ཆོད་ཤོས་ཀྱི་རྣམ་འགྱུར་དང་། ནན་ཤོས་ཀྱི་ལམ་ལུགས། ནུས་པ་ལྡན་ཤོས་ཀྱི་བྱ་ཐབས་བཅས་ཀྱི་ཐོག་ནས་བློ་བརྟན་འགྱུར་མེད་ངང་མཛེས་སྡུག་ལྡན་པའི་བོད་ལྗོངས་འཛུགས་སྐྲུན་དང་གངས་ལྗོངས་ས་མཐོར་ཁོར་ཡུག་སྦགས་བཙོག་ཁྱབ་རྒྱུ་ཚོད་འཛིན་ནན་པོ་བྱས་པ་ལས་ལྗོངས་ཡོངས་ཀྱི་སྣོད་བཅུད་ཁོར་ཡུག་རྒྱུན་འཁྱོངས་ཡག་པོ་ཐུབ་ཡོད།
ཁོར་ཡུག་སྲུང་སྐྱོང་གི་མཐའ་ཚད་དང་། དམར་ཐིག གློག་ཆེན་བཅས་བརྟན་པོར་བསྲུངས་ཏེ་སྣོད་བཅུད་བདེ་འཇགས་ཀྱི་སྲུང་ཡོལ་བརྟན་པོ་བསྐྲུན་པ།
རང་སྐྱོང་ལྗོངས་ཏང་ཨུད་དང་སྲིད་གཞུང་གིས་སྣོད་བཅུད་ཤེས་དཔལ་འཛུགས་སྐྱོང་དང་ཁོར་ཡུག་སྲུང་སྐྱོང་སྐོར་གྱི་ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་ཐབས་ཇུས་བཀོད་སྒྲིག་གལ་ཆེན་རབ་དང་རིམ་པ་ཕྱོགས་ཡོངས་ནས་ལག་བསྟར་དོན་འཁྱོལ་བྱས་ཏེ་སྣོད་བཅུད་སྲུང་སྐྱོང་བྱ་རྒྱུ་དེ་ལྗོངས་ཡོངས་ཀྱི“དོན་ཆེན་གསུམ”(འཕེལ་རྒྱས་དང་། བརྟན་ལྷིང་། སྣོད་བཅུད)གྱི་གྲས་ཤིག་དང“མཐའ་ཚད་གསུམ”(བརྟན་ལྷིང་སྲུང་སྐྱོང་དང་། བདེ་འཇགས་ཐོན་སྐྱེད། སྣོད་བཅུད་སྲུང་སྐྱོང)གྱི་གྲས་ཤིག་ཏུ་བརྩིས་ནས་ལྗང་མདོག་འཕེལ་རྒྱས་ཀྱི་འདུ་ཤེས་མཐའ་འཁྱོངས་དང་རང་བྱུང་ཁམས་ལ་བརྩི་འཇོག་དང་། རང་བྱུང་ཁམས་ལ་བསྟུན་པ། རང་བྱུང་ཁམས་སྲུང་སྐྱོང་བཅས་བྱ་རྒྱུ་མཐའ་འཁྱོངས་བྱས་ཁར་སྣོད་བཅུད་ཁོར་ཡུག་སྲུང་སྐྱོང་དང་དཔལ་འབྱོར་དང་སྤྱི་ཚོགས་འཕེལ་རྒྱས་གཏོང་བའི་དབར་གྱི་འབྲེལ་བ་ཐག་གཅོད་ཡག་པོ་བྱེད་དགོས་ལུགས་གསལ་སྟོན་བྱས་ཡོད།
ད་ཕན་ལོ་ཤས་རིང་། རང་ལྗོངས་ཀྱིས་སྔ་རྗེས་སུ《མཛེས་སྡུག་ལྡན་པའི་བོད་ལྗོངས་འཛུགས་སྐྲུན་བྱ་རྒྱུའི་སྐོར་གྱི་བསམ་འཆར》དང《རྒྱལ་ཁབ་ཀྱི་སྣོད་བཅུད་བདེ་འཇགས་ཀྱི་སྲུང་ཡོལ་གལ་ཆེན་ནུས་ལྡན་ངང་བསྐྲུན་ཏེ་སྣོད་བཅུད་ཤེས་དཔལ་འཛུགས་སྐྱོང་ལ་སྐུལ་འདེད་མགྱོགས་པོ་གཏོང་རྒྱུའི་སྐོར་གྱི་ལག་བསྟར་བསམ་འཆར》བཏོན་ནས་མཛེས་སྡུག་ལྡན་པའི་བོད་ལྗོངས་འཛུགས་སྐྲུན་ལ་སྐུལ་འདེད་གཏོང་བའི་གཞི་རྩའི་རྩ་དོན་དང་དམིགས་ཚད་ལས་འགན་ཁ་གསལ་བཟོས་པ་དང་། རང་སྐྱོང་ལྗོངས་ཀྱི་ཏང་གི་འཐུས་མི་ཚོགས་ཆེན་ཐེངས་དགུ་པའི་ཐོག་བློ་བརྟན་འགྱུར་མེད་ངང་མཛེས་སྡུག་ལྡན་པའི་བོད་ལྗོངས་འཛུགས་སྐྲུན་བྱ་རྒྱུ་དེ་ལྗོངས་ཡོངས་ཀྱི་གཙོ་གནད་ལས་དོན་ཆེ་གྲས་བཞིའི་ཡ་གྱལ་ཞིག་ཏུ་བརྩིས་ནས་ཕྱོགས་ཡོངས་ནས་བཀོད་སྒྲིག་བྱས་ཡོད་པ་རེད།
ཁོར་ཡུག་གི་ཆོག་འཐུས་འགག་སྒོ་ནན་པོ་བསྲུངས་ཏེ་ཁོར་ཡུག་སྦགས་བཙོག་ཐེབས་རྒྱུ་འབྱུང་རྩ་ནས་ཚོད་འཛིན་བྱས་པ།
རང་ལྗོངས་ཀྱིས་གཏེར་ཐོན་ཐོན་ཁུངས་གསར་སྤེལ་གྱི་རང་སྐྱོང་ལྗོངས་སྲིད་གཞུང་གི“སྨྱུག་གཅིག་མའི”ཞིབ་མཆན་འགོད་པའི་ལམ་ལུགས་ལག་བསྟར་ནན་པོ་བྱས་ཤིང་། ལས་རིགས་ཀྱི་ཆོག་འཐུས་ཆ་རྐྱེན་དང་ཁོར་ཡུག་ཆོག་འཐུས་ཀྱི་ཚད་གཞི་ལག་བསྟར་ནན་པོ་བྱས་པ་དང་། ཁོར་ཡུག་སྲུང་སྐྱོང་གི“སྤ་སེ་གཅིག་གིས་ཁྲུ་སློག་པའི”ལམ་ལུགས་དོན་འཁྱོལ་བྱས་པ། གསར་སྤེལ་དང་འཛུགས་སྐྲུན་གྱི་རྣམ་གྲངས་མཐའ་དག་ལག་ལེན་བསྟར་བར་སྔོན་ལ་སྣོད་བཅུད་ཁོར་ཡུག་གི་ཐེག་ནུས་དང་སྲུང་སྐྱོང་བྱ་ཐབས་བསམ་གཞིག་བྱས་པ། ཐོན་ཁུངས་ཀྱི་ནུས་རྒྱུ་ཟད་གྲོན་བྱེད་ཚད་དང་སྦགས་བཙོག་ཕྱིར་འབུད་བྱེད་ཚད་ལ་ཚོད་འཛིན་ནན་པོ་བྱས་པ། “མཐོ་བ་གསུམ”གྱི་ཐོན་ལས་རྣམ་གྲངས་ནང་འདྲེན་བྱ་རྒྱུ་ནན་འགོག་དང་རྗེས་ལུས་ཀྱི་ཐོན་སྐྱེད་ལག་རྩལ་གྱི་སྒྲིག་ཆས་ཕྱིར་འབུད་བྱས་པ་བཅས་རེད། འཛུགས་སྐྲུན་རྣམ་གྲངས་ཀྱི་ཁོར་ཡུག་ལ་ཤུགས་རྐྱེན་ཐེབས་པའི་གདེང་འཇོག་ལས་དོན་སྤེལ་ཤུགས་ཆེ་རུ་བཏང་སྟེ་རྣམ་གྲངས་འཛུགས་སྐྲུན་གྱི་ཐོན་ལས་སྲིད་ཇུས་ཀྱི་འགག་སྒོ་དང་། ཐོན་ཁུངས་ཟད་གྲོན་གྱི་འགག་སྒོ སྣོད་བཅུད་ཁོར་ཡུག་གི་འགག་སྒོ་བཅས་ནན་པོ་བསྲུངས་པ་དང་། “ལོ་ལྔ་ཚན་བཅུ་གཉིས་པའི”རིང་ཆུ་གློག་དང་། གཏེར་ཐོན་ཐོན་ཁུངས། བཟོ་ལས་གླིང་ཁུལ་སོགས་འཆར་འགོད་ཀྱི་ཁོར་ཡུག་ཤུགས་རྐྱེན་གྱི་གདེང་འཇོག་ཡིག་ཆ་43ལ་ཞིབ་དཔྱད་བྱས་པ་དང་། འཛུགས་སྐྲུན་རྣམ་གྲངས་ཀྱི་ཁོར་ཡུག་ཤུགས་རྐྱེན་གྱི་གདེང་འཇོག་ཡིག་ཆ་ཁྲི་2.58ལ་ཞིབ་མཆན་བཀོད་ནས་ཁོར་ཡུག་ཚོད་འཛིན་གྱི་གནད་དོན་ཚབས་ཆེན་ལྡན་པའི་རྣམ་གྲངས་10ལ“སྤ་སེ་གཅིག་གིས་ཁྲུ་སློག་པའི”ལམ་ལུགས་ལག་བསྟར་བྱས་ཡོད་པ་རེད།
ད་ཕན་ལོ་ཤས་རིང་། རང་ལྗོངས་ཀྱིས་ཁོར་ཡུག་སྲུང་སྐྱོང་གི་རྨང་གཞིའི་སྒྲིག་བཀོད་འཛུགས་སྐྲུན་ལ་རྒྱུན་ཆད་མེད་པར་སྐུལ་འདེད་མགྱོགས་པོ་བཏང་བ་དང་། མིག་སྔར་གྲོང་རྡལ་གྱི་བཙོག་ཆུ་གཙང་གསིང་བཟོ་གྲྭ་30བཙུགས་པ་དང་། གྲོང་ཁྱེར་དང་ས་ཁུལ་གནས་སའི་གྲོང་རྡལ་གྱི་བཙོག་ཆུ་གཅིག་སྡུད་ཐོག་གཙང་གསིང་བྱེད་ཚད་80%ཟིན་པ་དང་། གྲོང་རྡལ་གྱི་འཚོ་བའི་གད་སྙིགས་སྦས་ཡུལ་106དང་འཚོ་བའི་གད་སྙིགས་བརྒྱུད་འདྲེན་སྒྲིག་བཀོད་87བསྐྲུན་ནས་རྫོང་གྲོང་དང་དེ་ཡན་གྱི་གྲོང་རྡལ་གྱི་འཚོ་བའི་གད་སྙིགས་གནོད་མེད་ཅན་དུ་ཐག་གཅོད་བྱེད་ཚད་84.1%ཟིན་ཡོད། ཞིང་འབྲོག་ཁུལ་གྱི་ཁོར་ཡུག་སྲུང་སྐྱོང་གི་རྨང་གཞིའི་སྒྲིག་བཀོད་འཛུགས་སྐྲུན་ལ་ཤུགས་སྣོན་བརྒྱབ་སྟེ་མཛེས་སྡུག་ལྡན་པའི་ཤང་དང་གྲོང་ཚོ་འཛུགས་སྐྲུན་ལ་སྐུལ་འདེད་གཏིང་ཟབ་བཏང་ནས་ཞིང་འབྲོག་ཁུལ་གྱི་མི་ཕྱུགས་ཀྱི་བདེ་འཇགས་འཐུང་ཆུའི་གནད་དོན་སྤྱིར་ན་ཐག་གཅོད་ཟིན་པ་དང་། ལྗོངས་ཡོངས་ཀྱི་ཤང་དང་གྲོང་རྡལ་7དང་སྲིད་འཛིན་གྲོང་ཚོ་17གྱིས་འཚོ་བའི་བཙོག་ཆུ་གཙང་གསིང་གི་སྒྲིག་བཀོད་བཙུགས་ཡོད། ཁོར་ཡུག་སྲུང་སྐྱོང་གི་རྨང་གཞིའི་སྒྲིག་བཀོད་སྐྲུན་མགྱོགས་སུ་བཏང་ནས་འཚོ་བའི་གད་སྙིགས་དང་བཙོག་ཆུ་གཙང་གསིང་ཆེད་རྨང་གཞི་བརྟན་པོ་བཏིང་ཡོད་པ་རེད།
ལྗང་མདོག་འཕེལ་རྒྱས་མཐའ་འཁྱོངས་བྱས་ཏེ་ཐོན་ནུས་རྗེས་ལུས་ཅན་མཐའ་གཅིག་ཏུ་ཕྱིར་འབུད་བྱས་པ།
རང་ལྗོངས་ཀྱི་བཟོ་ལས་ཅན་དང་གྲོང་ཁྱེར་ཅན་གྱི་ཆུ་ཚད་ཅུང་དམའ་བ་དང་དེ་ལས་བྱུང་བའི་ཁོར་ཡུག་སྦགས་བཙོག་གི་གནད་དོན་དེ་ཙམ་མངོན་གསལ་དོད་པོ་མེད་མོད། འོན་ཀྱང་རང་སྐྱོང་ལྗོངས་ཀྱིས་དེས་རྐྱེན་པས་ཁོར་ཡུག་སྦགས་བཙོག་འགོག་བཅོས་བྱ་རྒྱུར་ལྷོད་གཡེང་བཏང་མེད།
1999ལོར་སྦགས་བཙོག་ཚབས་ཆེ་བའི“ཆུང་གྲས་15”དང“ཆུང་གྲས་གསར་པ་5”ཡི་ཁེ་ལས་གཉེར་མཚམས་འཇོག་རྒྱུའི་སྐོར་གྱི་རྒྱལ་ཁབ་ཀྱི་གཏན་འབེབས་གཞིར་བཟུང་། རང་ལྗོངས་ཀྱིས་བཟོ་ལས་སྦགས་བཙོག་འབྱུང་ཁུངས་ཀྱི་ཚད་ལོན་ཕྱིར་འབུད་ཀྱི་ཆེད་དོན་བྱ་སྤྱོད་སྤེལ་བ་དང་། 2000ལོར་རང་སྐྱོང་ལྗོངས་ཀྱི་འགྲིམ་འགྲུལ་འཛུགས་སྐྲུན་རྒྱུ་ཆ་དང་ཨར་འདམ་བཟོ་གྲྭའི་ཨར་འདམ་ཐོན་སྐྱེད་སྒྲུབ་རིམ་2སྒོ་རྒྱག་སྐབས་རང་སྐྱོང་ལྗོངས་ཀྱིས་ལོ་གཉིས་ཀྱི་སྐྱེད་གསབ་དངུལ་བུན་སྒོར་ཁྲི་3000བཏང་ནས་ཁེ་ལས་ལ་ཐོན་སྐྱེད་ཕྱོགས་སྒྱུར་བྱེད་རོགས་བྱས་པ་དེ་ཐོག་ནས་རང་སྐྱོང་ལྗོངས་ཀྱི་སྦགས་བཙོག་བཅོས་སྒྲིག་གི་ཆོད་སེམས་དང་ཡིད་ཆེས་གང་ལེགས་གསལ་བཤད་ཐུབ་ཡོད་ལ། སྦགས་བཙོག་འགོག་བཅོས་ལས་དོན་དངོས་སུ་སྤེལ་འགོ་ཚུགས་པ་ཡང་མཚོན་ཡོད། “ལོ་ལྔ་ཚན་བཅུ་པའི”རིང་། ལྗོངས་ཡོངས་ཀྱིས་ཁྱོན་ཨར་འདམ་ཐོན་སྐྱེད་སྒྲུབ་རིམ་9དང་། ཡུལ་ཐབས་ཀྱི་སྣུམ་འཚག་ཁང་1 ངར་ལྕགས་བཟོ་གྲྭ་ཆུང་གྲས་5 ཤོག་བུ་བཟོ་གྲྭ་ཆུང་གྲས་4 བཞུ་རྩི་ལས་སྣོན་བཟོ་གྲྭ་4བཅས་སྒོ་བརྒྱབ་ཡོད་པ་རེད།
གཏེར་ཐོན་ཐོན་ཁུངས་ཀྱི་ཁོར་ཡུག་སྲུང་སྐྱོང་ལས་དོན་ལ་ཤུགས་སྣོན་ཏན་ཏིག་རྒྱག་ཆེད། རང་སྐྱོང་ལྗོངས་མི་དམངས་སྲིད་གཞུང་གིས་སྔ་རྗེས་སུ་གཏེར་ཐོན་ཐོན་ཁུངས“སྔོག་འདོན་བཀག་རྒྱ”གཉིས་ཁྱབ་བསྒྲགས་བྱས་པ་དང་། 2006ལོའི་ཟླ་1ཚེས་1ཉིན་ནས་བཟུང་ཕྱོགས་ཡོངས་ནས་གསེག་གསེར་གཏེར་ཁ་སྔོག་འདོན་བྱ་རྒྱུ་བཀག་སྡོམ་བྱས་པ་རེད། 2008ལོའི་ཟླ་1ཚེས་1ཉིན་ནས་བཟུང་ལྕགས་རྡོའི(ལྕི་བའི་ལྕགས་རྡོའི་གཏེར་རིགས་གཞན་དག་ཚུད་པ)ཐོན་ཁུངས་སྔོག་འདོན་བྱེད་རྒྱུ་བཀག་སྡོམ་བྱས་པ་རེད།
རང་སྐྱོང་ལྗོངས་ཀྱིས་རྗེས་ལུས་ཀྱི་ཐོན་ནུས་ཕྱིར་འབུད་ལས་དོན་ལ་སྐུལ་འདེད་ཧུར་ཐག་བཏང་ཞིང་། 2013ལོ་ནས་2016ལོའི་བར། སྔ་རྗེས་སུ་གཞིས་རྩེའི་གངས་ལྷ་མེ་ཏོག་བཟོ་ཚོང་ཚད་ཡོད་ཀུང་སིའི་སྲེག་དོང་ལངས་མའི་ཨར་འདམ་ཐོན་སྐྱེད་སྒྲུབ་རིམ་དང་བོད་ལྗོངས་མཐོ་བརྩོན(ཚོགས་པ)ཆབ་མདོ་ཨར་འདམ་ཚད་ཡོད་འགན་འཁྲི་ཀུང་སི་ཁ་རུབ་དང་སྨར་ཁམས་ཀྱི་ཐོན་སྐྱེད་སྒྲུབ་རིམ་2བཅས་ཀྱི་རྗེས་ལུས་ཐོན་ནུས་ཁྱོན་བསྡོམས་ཏུན་ཁྲི་40.4ཕྱིར་འབུད་བཏང་བ་རེད། ཐོན་ལས་འཕེལ་རྒྱས་ཀྱི་བླང་བྱ་དང་ཁོར་ཡུག་སྲུང་སྐྱོང་གི་བླང་བྱ་དང་མི་མཐུན་པ་དང་གནས་སྐབས་བཤིག་རྒྱུའི་ཆ་རྐྱེན་དང་ཡང་མི་འཚམ་པའི་ཁྱོན་ཏུན་ཁྲི་113ཟིན་པའི་ཨར་འདམ་གྱི་རྗེས་ལུས་ཐོན་སྐྱེད་སྒྲུབ་རིམ་7བརྒྱབ་པས་མིག་སྔར་ལྗོངས་ཡོངས་ཀྱི་ཐོན་སྐྱེད་བྱེད་མུས་ཀྱི་ཨར་འདམ་ཐོན་སྐྱེད་སྒྲུབ་རིམ་ཚང་མ་སྐམ་ཐབས་ཀྱི་ཨར་འདམ་ཐོན་སྐྱེད་སྒྲུབ་རིམ་གསར་པར་མངོན་འགྱུར་བྱུང་ཡོད་པ་རེད།
རང་སྐྱོང་ལྗོངས་ཀྱིས་ད་དུང《ལྗོངས་ཡོངས་ཀྱི་གསེར་རྟགས་རླངས་འཁོར་དང་དེ་བཞིན་རླངས་འཁོར་རྙིང་ཧྲུལ་ཕྱིར་འབུད་ལས་ཀའི་ཕུགས་ཕན་ལམ་སྲོལ་འཛུགས་རྒྱུའི་སྐོར་གྱི་གྲོས་འགོ》བཟོས་པ་དང་། 2014ལོ་ནས་2016ལོའི་བར། ལྗོངས་ཡོངས་ཀྱིས་ཁྱོན་བསྡོམས་གསེར་རྟགས་རླངས་འཁོར་དང་རླངས་འཁོར་རྙིང་ཧྲུལ་11271ཕྱིར་འབུད་བཏང་བས་རྒྱལ་ཁབ་ཀྱིས་གཤམ་སྤྲོད་བྱས་པའི་ཕྱིར་འབུད་ལས་འགན་ཕུན་སུམ་ཚོགས་པོའི་ངང་ལེགས་གྲུབ་བྱུང་བ་རེད། 2016ལོར་ལྗོངས་ཡོངས་སུ་རྒྱལ་ཁབ་ཀྱི་ཚད་གཞི་ཨང་ལྔ་པའི་འཁོར་སྤྱོད་རླངས་སྣུམ་དང་ཁྲའེ་ཡིའུ་སྣུམ་ཕྱོགས་ཡོངས་ནས་མཁོ་འདོན་ཐུབ་པ་རེད། དུས་མཚུངས་ལྗོངས་ཡོངས་ནས་རྡོ་སོལ་སྲེག་པའི་ཁྲོ་ཐབ་267ཕྱིར་འབུད་བཏང་བ་དང་། རྡོ་སོལ་སྲེག་པའི་ཁྲོ་ཐབ་གསར་པ་འཛུགས་རྒྱུ་ཚོད་འཛིན་ནན་པོ་བྱས་པ། ས་ཁུལ་དང་གྲོང་ཁྱེར་རིམ་པའི་གྲོང་ཁྱེར་ལ་ཀྲེང་ཏུན་20མན་གྱི་རྡོ་སོལ་སྲེག་པའི་ཁྲོ་ཐབ་གསར་དུ་འཛུགས་རྒྱུ་བཀག་སྡོམ་བྱས་པ། བེད་སྤྱོད་བྱེད་བཞིན་པའི་ཁྲོ་ཐབ་ལ་ལེ་ལག་ཚང་བའི་མུ་ཟི་དང་ཐལ་རྡུལ་སེལ་བའི་སྒྲིག་ཆས་སྒྲིག་སྦྱོར་བྱེད་དགོས་པའི་བླང་བྱ་བཏོན་པ་དང་། 2017ལོའི་ལོ་མཇུག་ཏུ་སླེབས་སྐབས། ས་ཁུལ(གྲོང་ཁྱེར)རིམ་པ་དང་དེ་ཡན་གྱི་གྲོང་ཁྱེར་བསྐྲུན་ཟིན་པའི་ཁུལ་དུ་ཀྲེང་ཏུན་10དང་དེ་མན་གྱི་རྡོ་སོལ་སྲེག་པའི་ཁྲོ་ཐབ་གཞི་རྩའི་ཆ་ནས་ཕྱིར་འབུད་ཐུབ་རྒྱུ་དང་ས་ཁུལ་གཞན་དག་ཏུ་གཞི་རྩའི་ཐོག་ནས་གྲོང་ཁྱེར་འཛུགས་སྐྲུན་གྱི་དྲོད་རླངས་མཁོ་འདོན་དང་ཆུ་ཚ་པོ་མཁོ་འདོན་བྱེད་པ་ཕུད་ཀྲེང་ཏུན་10མན་གྱི་རྡོ་སོལ་སྲེག་པའི་ཁྲོ་ཐབ་གསར་དུ་འཛུགས་རྒྱུ་མིན་པ་རེད།
ཡོང་ཁུངས། ཀྲུང་གོའི་བོད་ཀྱི་གསར་འགྱུར་དྲ་བ།


text:
ཁྲིམས་རྩོད་པ་ལིན་ཆི་ལེ་ནས། རྣམ་པ་ལྷན་རྒྱས། བཀྲ་ཤིས་བདེ་ལེགས། དེ་རིང་། ཚོམས་འདིར་ཡོང་ནས་སྐད་ཆ་བཤད་རྒྱུར་ཧ་ཅང་དགའ་པོ་བྱུང་། ངས་བོད་སྐད་མི་ཤེས་པའི་རྒྱུ་མཚན་གྱིས་རྒྱ་སྐད་ཀྱི་སྟེང་ནས་བཤད་ཀྱི་ཡིན། གྲོགས་པོ་གཞན་གྱིས་སྐད་བསྒྱུར་གནང་རོགས། དེ་རིང་ཁྱེད་རྣམ་པ་དང་ལྷན་ཏུ་བགྲོ་གླེང་བྱ་འདོད་པ་ནི། ཉེས་དོན་གཏུག་བཤེར་གྱི་སྐབས་སུ་ཉེས་ཅན་དོགས་ཡོད་མི་སྣ་དང་གྱོད་ཡ། གནོད་འཚེ་ཐེབས་མཁན་བཅས་ཀྱི་ནང་མི་ལ་ཐོབ་ཐང་ཅི་ཡོད་ཀྱི་སྐོར་ཡིན། ནང་མི་ཟེར་བ་ནི་ཉེས་དོན་གཏུག་བཤེར་ཁྲིམས་ཀྱིས་གཏན་འཁེལ་བྱས་པའི་ཁྲིམས་ཀྱི་གཏད་གཉེར་བ་དང་གཉོར་མཁན་བཅས་ལ་གོ་དགོས། ནམ་རྒྱུན་ནང་མི་ཟེར་བ་གྱོད་ཡ་འདིའི་སྟེང་ལ་ཆ་བཞག་ནས་བཤད་ན། ཁོང་གི་ནང་མི་ཞེས་པ་ནི་ཁོང་གི་བཟའ་ཟླ་དང་ཕ་མ། བུ་ཕྲུག་དང་སྤུན་མཆེད་བཅས་པ་འདུས་ཡོད་པ་ཞིག་ཡིན།
བོད་ཀྱི་གཞི་རིམ་ས་ཁུལ་གང་ས་ན། སྲིད་གཞུང་གིས་སྡེ་བའི་མང་ཚོགས་ཀྱི་ཆེད་དུ་འཛུགས་སྐྲུན་བྱས་ཡོད་པའི་ཁང་པ་དེ་འདྲ་ཡོད་པ་རེད། བོད་ཁུལ་གྱི་སྡེ་བ་ཞིག་ཏུ་རླུང་འཚུབ་དྲག་པོ་ཞིག་གཡུགས་ནས་དེ་འདྲའི་ཁང་པ་འགའ་ཡི་ཀླད་ཁེབས་བཀོག་ཅིང་སྤུར་བའི་གནས་ཚུལ་བྱུང་ཡོད། སྡེ་མི་ཞིག་གིས་གནས་ཚུལ་དེའི་སྐོར་དྲ་ལམ་དུ་སྤེལ་སྟབས། སྤྱི་བདེ་ལས་ཁུངས་ཡོང་ནས་སྡེ་མི་དེ་འཛིན་བཟུང་བྱས་པའི་གནས་ཚུལ་གསར་པ་ཞིག་ཐོས།དེས་ན། སྡེ་མི་དེ་ག་རེ་བྱས་ནས་འཛིན་བཟུང་བྱས་པ་དང་། ཇི་ལྟར་འཛིན་བཟུང་བྱས་པ་རེད་དམ། ཡང་ན། དེ་འཛིན་དགོས་དོན་དང་འཛིན་བཟུང་བྱས་པའི་བརྒྱུད་རིམ་དེ་ཁྲིམས་མཐུན་ཞིག་ཆགས་ཡོད་དམ། དྲི་བ་འདི་འདྲའི་རིགས་ལ་ལན་འདེབས་ཡང་དག་ཅིག་བྱེད་དགོས་ན། རྩ་ཁྲིམས་དང་འབྲེལ་ཡོད་ཁྲིམས་ལུགས་གཞན་གྱི་སྲུང་སྐྱོབ་ཆ་རྐྱེན་སྐོར་གླེང་ནས་ལན་འདེབས་བྱས་ན་ད་གཟོད་གསལ་པོ་ཆགས་ཐུབ་པ་ཡིན།
གང་ཟག་ཅིག་ལ་གཞུང་ངམ་སྒེར་གྱིས་ཉེས་འཛུགས་བྱས་ཚེ། ཁྲིམས་རའི་མདུན་ནས་གང་ཟག་དེ་ལ་ཉེས་པ་མེད་པའམ་ཉེས་པ་ན་སྨད་ཆེས་ན་སྨད་ཡིན་པ་སོགས་རྒྱུ་མཚན་དུ་བྱས་ཏེ་གང་ཟག་དེ་ཉེས་མེད་དམ་དཀར་འདོན་ནམ་གུ་ཡངས་སོགས་ཡོང་བར་དགག་སྒྲུབ་གནང་བཀག་བྱེད་མཁན་གྱི་ཁྲིམས་རྩོད་པ་ཞིག་ལ་དག་སེལ་ཁྲིམས་རྩོད་པ་ཟེར། དཔེར་ན་བཀྲ་ཤིས་ཀྱིས་མི་གཞན་ཞིག་རྨས་པས་རྨས་མའི་ཁྱིམ་བདག་གམ་གཞུང་གཏུག་པས་(ཞིབ་དཔྱོད་མི་སྣ)བཀྲ་ཤིས་ལ་བསམ་བཞིན་རྨས་ཉེས་ཀྱི་སྐྱོ་བསྔོགས་སམ་ཉེས་འཛུགས་བྱས་པའི་ཚེ། ཁྲིམས་རྩོད་པས་བཀྲ་ཤིས་ཀྱིས་བྱས་པ་མིན་པའམ་བཀྲ་ཤིས་ཀྱིས་རང་ཉིད་སྲུང་སྐྱོབ་ཀྱི་ཆེད་དུ་བྱས་པའམ། བཀྲ་ཤིས་ཀྱི་ཤེས་པ་རང་བཞིན་ཏུ་གནས་མེད་པའམ་ཐེ་ཚོམ་སོགས་རྒྱུ་མཚན་དུ་བྱས་ཏེ་བཀྲ་ཤིས་ཉེས་
ཉེས་ཁྲིམས་ཀྱི་དོན་ཚན་༡༠༣་ཡི་ཚན་པ་༢་པ་ནི་རྒྱལ་ཁབ་ཁ་བྲལ་ལ་སྐུལ་སློང་བྱེད་པའི་བྱས་ཉེས་ཀྱི་མཚན་ཉིད་དང་དེ་ལ་དཔག་པའི་ཉེས་ཆད་གཏན་འབེབས་བྱས་ཡོད་པའི་ཉེས་ཁྲིམས་ཀྱི་དོན་ཚན་ཞིག་ཡིན། དེའི་མཚན་ཉིད་ནི་སྦྱོར་བ་བོ་གང་ཞིག་གིས་རྒྱལ་ཁབ་ཁ་ཕྲལ་བར་བྱ་ཆེད་དང་རྒྱལ་ཁབ་གཅིག་གྱུར་གཏོར་བརླག་བྱ་ཆེད། ས་གནས་སྲིད་དབང་སྒེར་གཅོད་བྱས་ཏེ་དབུས་གཞུང་ངམ་ཀྲུང་དབྱང་གི་བཀའ་ཁྲིམས་དང་འགོ་ཁྲིད་ལ་ངོ་ལོག་བྱེད་པའམ། ས་གནས་རང་བཙན་དང་མི་རིགས་དགྲར་ལངས་ཀྱི་འགལ་ཟླ་བཟོས་ནས་མི་རིགས་སྣ་མང་ཀྱི་རྒྱལ་ཁབ་ཞིག་ཁ་ཕྲལ་བར་སྐུལ་སློང་དང་སྐུལ་འདེད་བྱེད་པའི་ནག་ཉེས་ཀྱི་བྱ་སྤྱོད་བསགས་པ་ཞིག་ལ་རྒྱལ་ཁབ་ཁ་བྲལ་ལ་སྐུལ་སློང་བྱེད་པའི་བྱས་ཉེས་ཟེར། ནག་ཉེས་འདི་རིགས་ནི་རྩོལ་ཉེས་ཡིན་པས་སྐུལ་སློང་གི་བྱ་རྩོལ་ལམ་སྦྱོར་བའམ་སྤེལ་མ་ཐག་མཐར་ཐུག་གི་འབྲས་བུ་མངོན་གྱུར་མ་བྱུང་རུང་ནག་ཉེས་གྲུབ་ཟིན་པ་ཞིག་ལ་ཟེར་
ས་རྩོད་ཆུ་རྩོད་ཀྱི་རྩོད་གཞི་རྐྱེན་བྱས་ཏེ། མི་དཔུང་ཁྱུ་སྒྲིག་བྱས་ནས་ཕར་ཚུར་འཛིང་སྟེ་མི་བསད་ཁྲག་སྦྱོར་གྱི་ནག་ཉེས་ཚབས་ཆེན་བྱུང་བའི་གནད་དོན་ལ་ཉེས་ཁྲིམས་ཀྱིས་གཏན་འཁེལ་དང་བཀག་འགོག་ཇི་ལྟར་བྱས་ཡོད་པའི་སྐོར་དྲ་ཐོག་ནས་དྲ་གྲོགས་ཁ་ཤས་ཀྱིས་དྲི་བ་ཞིག་དྲིས་བྱུང་།
རྒྱལ་ཁབ་ཀྱི་ཉེས་དོན་གཏུག་བཤེར་གྱི་ཁྲིམས་ལུགས་མཚམས་སྦྱོར་བྱེད་པའི་མུ་འབྲེལ་འགུལ་རིས་གློག་བརྙན་ཆུང་ཆུང་འདི་ནི་༼ཁྱེད་ཀྱི་ཐོབ་ཐང་ཤེས་དགོས།༽ཟེར་བའི་ལས་གཞི་ཡི་ལས་དོན་རྣམ་གྲངས་ཤིག་ཡིན། བརྙན་ཆུང་འདི་ལ་ཁྱོན་བསྡོམས་ལེའི་ལྔའི་ནང་ནས་ལྔ་པ་ ཉེས་ཆད་འགྱང་འཁུར་དང་བསྐྱར་བཤེར་སྐོར་ཡིན། དྲ་གྲོགས་རྣམ་པ་དུས་ལྟར་ཁྲིམས་གླེང་གི་དྲ་ཚིགས་༼trimleng.cn༽ལ་ཕེབས་ནས་གློག་བརྙན་འདིར་གཟིགས་པར་སྤྲོ་བསམ་འཁོལ་བའི་ངང་ནས་དགའ་བསུ་ཞུ། བརྙན་ཐུང་འདི་ཡུ་ཏྲུབ་ནང་དུ་བལྟ་འདོད་ན་འདི་ལ་མནོན།
རྒྱལ་ཁབ་ཀྱི་ཉེས་དོན་གཏུག་བཤེར་གྱི་ཁྲིམས་ལུགས་མཚམས་སྦྱོར་བྱེད་པའི་མུ་འབྲེལ་འགུལ་རིས་གློག་བརྙན་ཆུང་ཆུང་འདི་ནི་༼ཁྱེད་ཀྱི་ཐོབ་ཐང་ཤེས་དགོས།༽ཟེར་བའི་ལས་གཞི་ཡི་ལས་དོན་རྣམ་གྲངས་ཤིག་ཡིན། བརྙན་ཆུང་འདི་ལ་ཁྱོན་བསྡོམས་ལེའི་ལྔའི་ནང་ནས་བཞི་པ་ གོང་གཏུག་དང་ཡང་བཤེར་སྐོར་ཡིན། དྲ་གྲོགས་རྣམ་པ་དུས་ལྟར་ཁྲིམས་གླེང་གི་དྲ་ཚིགས་ལ་ཕེབས་ནས་གློག་བརྙན་འདིར་གཟིགས་པར་སྤྲོ་བསམ་འཁོལ་བའི་ངང་ནས་དགའ་བསུ་ཞུ། བརྙན་ཐུང་འདི་ཡུ་ཏྲུབ་ནང་དུ་བལྟ་འདོད་ན་འདི་ལ་མནོན།
རྒྱལ་ཁབ་ཀྱི་ཉེས་དོན་གཏུག་བཤེར་གྱི་ཁྲིམས་ལུགས་མཚམས་སྦྱོར་བྱེད་པའི་མུ་འབྲེལ་འགུལ་རིས་གློག་བརྙན་ཆུང་ཆུང་འདི་ནི་༼ཁྱེད་ཀྱི་ཐོབ་ཐང་ཤེས་དགོས།༽ཟེར་བའི་ལས་གཞི་ཡི་ལས་དོན་རྣམ་གྲངས་ཤིག་ཡིན། བརྙན་ཆུང་འདི་ལ་ཁྱོན་བསྡོམས་ལེའི་ལྔའི་ནང་ནས་གསུམ་པ་ འཛིན་བཟུང་དང་ཁྲིམས་བཤེར་སྐོར་ཡིན། དྲ་གྲོགས་རྣམ་པ་དུས་ལྟར་ཁྲིམས་གླེང་གི་དྲ་ཚིགས་ལ་ཕེབས་ནས་གློག་བརྙན་འདིར་གཟིགས་པར་སྤྲོ་བསམ་འཁོལ་བའི་ངང་ནས་དགའ་བསུ་ཞུ། བརྙན་ཐུང་འདི་ཡུ་ཏྲུབ་ནང་དུ་བལྟ་འདོད་ན་འདི་ལ་མནོན།
རྒྱལ་ཁབ་ཀྱི་ཉེས་དོན་གཏུག་བཤེར་གྱི་ཁྲིམས་ལུགས་མཚམས་སྦྱོར་བྱེད་པའི་མུ་འབྲེལ་འགུལ་རིས་གློག་བརྙན་ཆུང་ཆུང་འདི་ནི་༼ཁྱེད་ཀྱི་ཐོབ་ཐང་ཤེས་དགོས།༽ཟེར་བའི་ལས་གཞི་ཡི་ལས་དོན་རྣམ་གྲངས་ཤིག་ཡིན། བརྙན་ཆུང་འདི་ལ་ཁྱོན་བསྡོམས་ལེའུ་ལྔ་ཡོད། ང་ཚོས་ཁྲིམས་གླེང་དྲ་ཚིགས་༼ trimleng.cn ༽བརྒྱུད་ནས་བདུན་ཕྲག་རེར་ལེའུ་གཅིག་རེ་གཏོང་གིན་ཡིན། དྲ་གྲོགས་རྣམ་པ་དུས་ལྟར་ཁྲིམས་གླེང་གི་དྲ་ཚིགས་ལ་ཕེབས་ནས་གློག་བརྙན་འདིར་གཟིགས་པར་སྤྲོ་བསམ་འཁོལ་བའི་ངང་ནས་དགའ་བསུ་ཞུ། གལ་སྲིད་བརྙན་ཐུང་འདི་ལྟ་མི་ཐུབ་ན་སྦྲེལ་ཐག་འདི་ལ་མནོན།
རྒྱལ་ཁབ་ཀྱི་ཉེས་དོན་གཏུག་བཤེར་གྱི་ཁྲིམས་ལུགས་མཚམས་སྦྱོར་བྱེད་པའི་མུ་འབྲེལ་འགུལ་རིས་གློག་བརྙན་ཆུང་ཆུང་འདི་ནི་༼ཁྱེད་ཀྱི་ཐོབ་ཐང་ཤེས་དགོས།༽ཟེར་བའི་ལས་གཞི་ཡི་ལས་དོན་རྣམ་གྲངས་ཤིག་ཡིན། བརྙན་ཆུང་འདི་ལ་ཁྱོན་བསྡོམས་ལེའུ་ལྔ་ཡོད། ང་ཚོས་ཁྲིམས་གླེང་དྲ་ཚིགས་༼ trimleng.cn ༽བརྒྱུད་ནས་བདུན་ཕྲག་རེར་ལེའུ་གཅིག་རེ་གཏོང་གིན་ཡིན། དྲ་གྲོགས་རྣམ་པ་དུས་ལྟར་ཁྲིམས་གླེང་གི་དྲ་ཚིགས་ལ་ཕེབས་ནས་གློག་བརྙན་འདིར་གཟིགས་པར་སྤྲོ་བསམ་འཁོལ་བའི་ངང་ནས་དགའ་བསུ་ཞུ། གལ་སྲིད་བརྙན་ཐུང་འདི་ལྟ་མི་ཐུབ་ན་སྦྲེལ་ཐག་འདི་ལ་མནོན།
སྙིང་ཉེ་བའི་དྲ་གྲོགས་རྣམ་པར་ཞུ་རྒྱུར། རྒྱལ་ཁབ་ཀྱི་ཉེས་དོན་གཏུག་བཤེར་སྐོར་གྱི་ཁྲིམས་ལུགས་བོད་མི་བྱིངས་ལ་མཚམས་སྦྱོར་བྱེད་བདེ་བའི་ཆེད་དུ། ཁྲིམས་གླིང་དང་སྒྱུ་རྩལ་གྱི་ཡོན་ཏན་གྱིས་ཕྱུག་པའི་བོད་ཀྱི་ན་གཞོན་ཁ་ཤས་མཉམ་རུབ་བྱས་ཏེ། ཚེ་རིང་གི་གཏམ་རྒྱུད་ལས་ཁྲིམས་ལུགས་སྦྱང་བ་ཞེས་པའི་མུ་འབྲེལ་འགུལ་རིས་གློག་བརྙན་ཆུང་ཆུང་ཞིག་བཟོས་ཡོད་ཅིང་། ཁྲིམས་གླེང་དྲ་ཚིགས་བརྒྱུད་ནས་ཁྱེད་ཅག་གི་སྤྱན་ལམ་དུ་བསྟར་འབུལ་བྱེད་རྒྱུ་ཡིན།
ནང་མིའི་ཐོབ་ཐང་། ཉེས་དོན་གཏུག་བཤེར་གྱི་སྐབས་སུ། བརྩད་གཅོད་དང་ཉེས་འཛུགས་བྱེད་བཞིན་པའི་ཉེས་ཅན་དོགས་ཡོད་མི་སྣ་དང་གྱོད་ཡ་སོགས་ཀྱི་ཁྱིམ་ཚང་གི་ནང་མི་ལའང་ཐོབ་ཐང་ཁ་ཤས་ཡོད། ཐོབ་ཐང་དེ་དག་ཤེས་ནས་བེད་སྤྱོད་བྱས་ན་རང་ཉིད་ཀྱི་གཉེན་ཉེ་དུ་ལ་ཕན་ཐོགས་སྲིད་པས། འདི་ནས་ཐོབ་ཐང་རེ་འགའ་གསལ་བཤད་བྱས་ཡོད། ༡ བརྡ་སྦྱོར་བྱེད་གཏོང་པའི་ཐོབ་ཐང་། གང་ཟག་ཅིག་བཀག་ཉར་དང་འཛིན་བཟུང་། གཏན་ཏུ་འཁེལ་བའི་བསྡོད་གནས་ལྟ་རྟོག་བྱས་ཚེ། རྒྱལ་ཁབ་བདེ་འཇགས་དང་འཇིགས་སྐུལ་སོགས་ཀྱི་དམིགས་བསལ་གྱོད་གཞི་མ་གཏོགས། གང་ཟག་དེ་བཟུང་བཀྱིག་བྱེད་མཁན་གྱི་སྤྱི་བདེ་ལས་ཁུངས་དང་ཞིབ་དཔྱོད་ལས་ཁུངས་ཀྱིས་ཆུ་ཚོད་༢༤ནང་དུ་གང་ཟག་དེའི་ནང་མིར་བརྡ་སྦྱོར་གཏོང་དགོས།
སྒྲ་མཛོད་འདིའི་ནང་དུ་རྒྱ་ནག་རྒྱལ་ཁབ་ཀྱི་ཁྲིམས་ཀྱི་ལོ་རྒྱུས་དང་། ད་ལྟ་བེད་སྤྱོད་བྱེད་བཞིན་པའི་ཁྲིམས་ལུགས། བོད་ཁམས་ནས་བཟོས་བའི་ཡུལ་ཁྲིམས་སོགས་མཚམས་སྦྱོར་དང་འགྲེལ་བརྗོད་བྱེད་གིན་ཡིན། གསན་མཁན་རྣམ་པས་དུས་ལྟར་གསན་པར་དགའ་བསུ་ཞུ། ལེའུ་ཚན་འདི་བརྒྱུད་ནས་ཁྲིམས་ལུགས་ཐད་ཀྱི་བསམ་འཆར་དང་ཐབས་ལམ་སོགས་བརྗེ་རེས་བྱས་ཏེ། ཁྲིམས་ཤེས་བར་འདོད་པ་རྣམས་ལ་ཁྲིམས་ཀྱི་རྒྱུན་ཤེས་སྤེལ་བ་དང་། རྒྱ་ཆེ་བོད་རིགས་སྤུན་ཟླ་རྣམས་ལ་ཁྲིམས་ལུགས་ཤེས་བྱ་ཡིས་གང་ལ་གང་འཚམས་ཀྱི་་ཕན་ཐོགས་ཡོང་པར་སྨོན་ཞེས་ཁྲིམས་གླེང་ནས་སྤེལ། ༡༽ མཚམས་སྦྱོར། གནའ་རབས་རྒྱ་ནག་གི་འཛིན་སྐྱོང་དང་ཁྲིམས་ལུགས་ཀྱི་སྲོལ་རྒྱུན་རགས་ཙམ་བཤད་པ། སྐད་འཕྲིན་སྟེང་ནས་གསན་རོགས་མཛོད།
རྒྱལཁབ་ཀྱི་བདེ་འཇགས། ཉེས་ཁྲིམས་ནང་གི་རྒྱལ་ཁབ་བདེ་འཇགས་ཀྱི་ཉེས་མིང་གི་མཚན་ཉིད་དང་། ཉེས་དོན་གཏུག་བཤེར་གྱི་སྐབས་སུ་དབང་འཛིན་ལས་ཁུངས་ཀྱིས་རྒྱལ་ཁབ་བདེ་འཇགས་ཀྱི་གྱོད་དོན་ཇི་ལྟར་གྱོད་དོན་གཞན་དང་མ་འདྲ་བར་ལག་ལེན་བྱེད་སྟངས་བཅས་ཤན་སྦྱར་བྱས་ཏེ་འགྲེལ་བརྗོད་བྱས་ན། རྒྱ་ཆེ་ཀློག་པ་པོ་རྣམས་ཀྱིས་རྒྱལ་ཁབ་བདེ་འཇགས་ཀྱི་སྐོར་གྱི་ཉེས་ཁྲིམས་ཀྱི་གཏན་འཁེལ་རིགས་ཡིད་ལ་འཛིན་བདེ་བར་སྙམ་ནས། རི་མོ་དང་ཡི་གེ་ཟུང་འབྲེལ་གྱི་སྒོ་ནས་ཉེས་ཁྲིམས་ཉེས་དོན་གཏུག་བཤེར་གྱི་ཁྲིམས་ནང་གི་ཤེས་བྱ་སྐོར་འདི་རུ་མཚམས་སྦྱོར་བྱས་ཡོད། ཡིག་ཆ་འདི་བརྒྱུད་ནས་ཚང་མས་ཇི་ཞིག་ནི་རྒྱལ་ཁབ་བདེ་འཇགས་ཀྱི་ནག་ཉེས་ཡིན་པ་དང་། དབང་འཛིན་ལས་ཁུངས་ཀྱིས་ནག་ཉེས་དེ་དག་ཇི་ལྟར་བརྩད་གཅོད་དང་ཉེས་འཛུགས་བྱེད་གིན་ཡོད་པ། ཉེས་དོན་གཏུག་བཤེར་གྱི་བརྒྱུད་རིམ་སོ་སོ་ན་ཉེས་དོན་དོགས་ཡོད་མི་སྣ་དང་། གྱོད་ཡ་དང་དེ་དག་གི་ནང་མི་ཉེ་དུ་རྣམས་ལ་ཐོབ་ཐང་གང་གང་ཡོད་པ་བཅས་ཤེས་བར་བྱས་ནས། བརྒྱུད་རིམ་རེ་རེ་ནས་སོ་སོར་དཔག་པའི་ཐོབ་ཐང་བཀོལ་སྤྱོད་བྱས་ཏེ་རང་དང་རང་གི་ཉེ་འབྲེལ་རྣམས་ལ་སྲུང་སྐྱོབ་གང་ཐུབ་བྱེད་དགོས།
༡ བཙན་ཤེད་ཀྱིས་རང་ཉིད་ཉེས་ཅན་ཡིན་པ་ངོས་ལེན་བྱེད་དུ་འཇུག་པ། གལ་སྲིད་ཁྱེད་དང་ཁྱེད་ཀྱི་གཉེན་ཉེ་དུ་གྲོགས་པོ་བཅས་ལ་ཉེན་རྟོག་པ་དང་བརྩད་གཅོད་མི་སྣས་རྡུང་རྡེག་དང་འཇིགས་སྐུལ་བྱས་ནས། བཙན་ཤེད་ཀྱིས་རང་ཉིད་ཉེས་ཅན་ཡིན་པར་ངོས་ལེན་བྱེད་དུ་བཅུག་ན་དེ་ནི་ཁྲིམས་འགལ་གྱི་བྱ་སྤྱོད་ཡིན། ཉེས་དོན་གཏུག་བཤེར་གྱི་ཁྲིམས་ཀྱི་དོན་ཚན་༥༠་ལྟར་ན་བརྩད་གཅོད་པས་ཉེས་དོན་དོགས་ཡོད་མི་སྣར་ཚ་འདྲི་དང་འཇིགས་བསྐུལ་བ། མགོ་སྐོར་དང་བསླུ་བྲིད་བཏང་ནས་དཔང་རྟགས་འཚོལ་བསྡུ་བྱེད་མི་ཆོག་ཅིང་། གང་ཟག་སུ་དང་སུ་ལ་ཡང་བཙན་ཤེད་ཀྱིས་ཁོ་རང་ཉེས་ཅན་ཡིན་པར་ངོས་ལེན་བྱེད་དུ་བཅུག་མི་ཆོག་ཅེས་གཏན་ལ་འཁེལ་ཡོད་པ་མ་ཟད། ད་ལོའི་སྤྱི་ཟླ་༡༠་བའི་ཚེས་༡༣་ཉིན་ཆེས་མཐོའི་མི་དམངས་ཁྲིམས་ཁང་དང་ཆེས་མཐོའི་ཞིབ་དཔྱོད་ཁང་། སྤྱི་བདེ་པུའུ། རྒྱལ་ཁབ་བདེ་འཇགས་པུའུ། ཁྲིམས་འཛིན་པུའུ་བཅས་ལས་ཁུངས་ལྔ་ཡིས་ལྷན་ཏུ་བཏབ་པའི་བཀའ་རྒྱ་སྟེ་༼ཁྲིམས་བཤེར་ལྟེ་བར་བཟུང་ནས་ཉེས་དོན་གཏུག་བཤེར་གྱི་ལམ་ལུགས་གཏིང་ཟབ་དུ་བཅོས་བསྒྱུར་བྱེད་པའི་བསམ་འཆར༽ཞེས་པའི་དོན་ཚན་ལྔ་བ་ཡི་ནང་དུ། ཚ་འདྲི་གཏན་འགོག་བྱེད་པ་དང་གང་ཟག་སུ་དང་སུ་ལའང་བཙན་ཤེད་ཀྱིས་རང་ཉིད་ནག་ཉེས་ཅན་ཡིན་པར་ངོས་ལེན་བྱེད་དུ་བཅུག་མི་ཆོག་ཅེས་གཏན་ལ་ཕབ་པ་ལྟར་ན། ཉེན་རྟོག་པའམ་རྒྱལ་ཁབ་བདེ་འཇགས་ཀྱི་ལས་བྱེད་པས་ཉེས་དོན་དོགས་ཡོད་མི་སྣར་རྡུང་རྡེག་དང་ཚ་འདྲི་བྱས་ན་མི་འགྲིག གལ་སྲིད་ཚ་འདྲི་
དེ་ཡང་རྒྱ་ནག་གི་ཉེས་ཁྲིམས་གཏུག་བཤེར་གྱི་ཁྲིམས་ལུགས་ཀྱི་ལེགས་ཉེས་བླང་དོར་ལ་འཇུག་བདེ་བའི་ཕྱིར་དང་། རྒྱ་ནག་གི་རྩ་ཁྲིམས་ཆུང་ངུ་རུ་འབོད་པའི་ཁྲིམས་ལུགས་འདི་ཡིད་ལ་འཛིན་བདེ་བ་དང་དང་གོ་བ་ལོན་སླ་བ་བཅས་ཀྱི་ཆེད་དུ་སྲིད་པ་འཁོར་ལོའི་ཚུལ་ཏུ་བྲིས་བ་ཡིན། འདིའི་མཚོན་དོན་རྣམས་རང་གིས་ཤེས་པའི་ཁྲིམས་ལ་ལེགས་པར་བསམ་བློ་གཏོང་བ་དང་། དོན་གཉེར་ཅན་གཞན་དག་ལ་བསྟན་ནས་བཤད་ན་ཁྲིམས་ཀྱི་ཤེས་བྱ་མྱུར་ཏུ་རྒྱུད་ལ་འཇོག་ཐུབ་པར་ཕན་པ་ཆེ།
མི་སྨྲའི་རྟུལ་ཞུགས་འཛིན་པའི་ཐོབ་ཐང་ཞེས་བ་ནི་གང་ཟག་སུ་ཡིན་རུང་། ཉེན་རྟོག་པ་དང་ཁྲིམས་འཛིན་མི་སྣས་འདྲི་རྩད་བྱེད་སྐབས། དེར་ལན་མི་འདེབས་པར་ཁ་རོག་ཏུ་བསྡད་ཆོག་པའི་ཐོབ་ཐང་ཞིག་ལ་གོ དཔེར་ན་ཁྱེད་རང་ལ་ཉེན་རྟོག་པ་ཞིག་གིས་ཉེས་དོན་རྩད་གཅོད་དང་འབྲེལ་བའི་སྐད་ཆ་དྲིས་ཚེ། ཁྱེད་ཀྱིས་ཁོང་ལ་ལན་མི་སྨྲ་བར་ཁ་རོག་ཏུ་བསྡད་ན་ཁྲིམས་མཐུན་ཡིན་པ་ལྟ་བུའོ། ཐོབ་ཐང་འདི་ལ་༼མི་རན་དཱའི་ཉེན་བརྡ་༽༼Miranda Warning༽ཡང་ཟེར། དེ་ནི་ཨ་རིའི་རྩ་ཁྲིམས་འཕྲི་སྣོན་གྱི་དོན་ཚན་༥་བ་ནང་དུ་གཏན་ཏུ་འཁེལ་བའི་རྩ་དོན་ཞིག་ཡིན། ཨ་མེ་རི་ཀ་ནས་ཉེན་རྟོག་པས་གང་ཟག་ཅིག་ལ་འདྲི་རྩད་བྱེད་པའི་སྔོན་ཏུ་༼ང་ཚོའི་དྲི་བ་ལ་ཁྱེད་ཀྱིས་ལན་མི་འདེབས་པར་ཁ་རོག་ཏུ་འདུག་པའི་ཐོབ་ཐང་ཡོད། གལ་ཏེ་ཁྱེད་ཀྱིས་ལན་བཏབ་པ་ཡིན་ན། ཁྱེད་ཀྱི་ལན་དེ་དག་འབྱུང་འགྱུར་གྱི་དུས་སུ་ཁྱེད་ཉིད་ལ་མི་ཕན་པའི་དཔང་ཚིག་ཏུ་འགྱུར་སྲིད།༽ཞེས་བའི་རྩ་ཚིག་འདི་སྒྲོག་སྦྱངས་བྱས་བའི་རྗེས་སུ་ད་གཟོད་འདྲི་རྩད་བྱེད་དགོས། དེ་ལྟར་མ་བསྒྲགས་ན་ཉེན་རྟོག་པ་ལ་མི་ཕན་པའི་མཇུག་འབྲས་ཡོད།
© 2018 — Powered by WordPress
Theme by Anders Noren — Up ↑


text:
THL Toolbox > Tibetan Texts > Inputting a Tibetan Text > Tibetan Text Input Manual, Tibetan Version
༄༅། །གློག་ཀླད་ནང་བོད་ཡིག་ཕབ་བླུགས་དང་ཞུས་དག་ཇི་ལྟར་བྱ་ཐབས་ཀྱི་ལག་དེབ་བཞུགས་སོ། །
༄༅། །ངོ་སྤྲོད།
དེ་ཡང་སྐབས་འདིར་བརྗོད་པ་ནི་བོད་ཡིག་ཉིད་གང་འདྲ་བྱས་ནས་གློག་ཀླད་ཀྱི་ཡིག་སྒམ་ནང་ཕབ་བླུགས་བྱ་རྒྱུའི་ཐབས་ཤེས་དེ་ཡིན། གལ་ཏེ་གཤམ་དུ་བརྗོད་པའི་ཐབས་ཤེས་དེ་ཚོ་གོ་རིམ་ལྡན་པ་དང་གཟབ་ནན་གྱི་སྒོ་ནས་བེད་སྤྱོད་བྱ་ཐུབ་ན་གློག་ཀླད་ནང་བོད་ཡིག་རྩོམ་སྒྲིག་བྱས་ཟིན་པ་དག་མ་འོངས་པར་སྲུང་སྐྱོབ་བྱ་ཐུབ་པ་མ་ཟད། གློག་ཀླད་ཀྱི་ཡིག་སྒམ་གཅིག་གིས་ཀྱང་བོད་ཡིག་གི་དཔེ་ཆ་དང་ནུབ་ཕྱོགས་ཀྱི་དེབ། དེ་བཞིན་ “CD” འམ་ཡང་ན་དྲ་ཤོག་ལྟ་བུ་སོགས་འདྲ་མིན་སྣ་ཚོགས་ལ་འགྱུར་བ་གཏོང་ཐུབ། བོད་ཡིག་གློག་ཀླད་ནང་ཕབ་བླུགས་བྱ་བར་སྤྱིར་ན་གོ་རིམ་གསུམ་ཡོད་དེ།
- ༡༽ ཕབ་བླུགས་བྱ་བ་དང་བཅོས་རྒྱག་པ།
- ༢༽ རྩོམ་སྒྲིག་བྱས་ཟིན་པའི་པར་གཞི།
- ༣༽ རྟགས་རྒྱག་པ་དང་ཚད་གཞི་བཟོ་བ་བཅས་ཡིན།
ལག་དེབ་འདིའི་ནང་དོན་ཚན་དང་པོ་གཉིས་ཚུད་ཡོད་པ་དང་ “THL” ཡི་ལག་དེབ་གཞན་ཞིག་ནང་དོན་ཚན་གསུམ་པ་དེ་ཚུད་ཡོད།
འདས་ཟིན་པའི་ལོ་ངོ་ཉི་ཤུའི་རིང་གློག་ཀླད་ཀྱི་བྱ་གཞག་སྤྱིར་འཕེལ་རྒྱས་ཤིན་ཏུ་ཆེན་པོ་ཕྱིན་ཡོད་པ་དང་བོད་ཡིག་ཕབ་བླུགས་བྱ་ཐབས་ཀྱང་སྣ་ཚོགས་ཤིག་ཐོན་ཡོད། འོན་ཀྱང་ད་ལྟའི་བར་དེའི་ཐད་ཀྱི་ལག་རྩལ་དང་ཇུས་འགོད་སོགས་མང་པོ་ཚད་དང་ལྡན་པ་ཤིག་བྱུང་མེད་པའི་ཁར་བོད་ཡིག་བླུགས་སྟངས་མང་པོ་ཞིག་ཐོག་མའི་ཇུས་འགོད་ལྟར་ཕབ་བླུགས་མི་ཐུབ་པའི་རྐྱེན་གྱིས་མགྱོགས་མྱུར་བེད་སྤྱོད་མེད་པར་འགྲོ་གི་ཡོད། དེས་རྐྱེན་པས་དེང་དུས་ཀྱི་གློག་རྡུལ་པར་གཞི་རྣམས་དེ་སྔོན་གྱི་ཤོག་བུའི་པར་གཞི་དང་བསྡུར་ན་ཡིད་ཆེས་དེ་ཙམ་མེད་པ་དང་། བེད་སྤྱོད་དེ་ཙམ་ཉུང་བ། རྒྱུན་རིང་འདང་མི་ཐུབ་པ་སོགས་ཀྱི་ཞན་ཆ་ལྡན་ཡོད།
ལག་དེབ་འདིའི་དམིགས་ཡུལ་ནི་སྔར་གྱི་མི་འདང་བའི་ཆ་རྣམས་ལ་ཡོ་བསྲང་བྱ་རྒྱུ་དེ་ཡིན། ཡུན་རིང་ཙམ་བེད་སྤྱོད་ནུས་པའི་གློག་རྡུལ་པར་གཞི་ཞིག་བསྐྲུན་རྒྱུ་ནི་དེ་ཙམ་དཀའ་བའི་ལས་ཤིག་མ་ཡིན། དེ་ཡང་ཐོག་མར་ལས་འགོ་ཚུགས་དུས་ནས་བཟུང་སྟེ་གཤམ་གསལ་རྩ་དོན་རྣམས་ནུས་ལྡན་ངང་དོན་འཁྱོལ་བྱ་ཐུབ་པ་དགོས་ཏེ།
- ༡༽ བོད་ཡིག་བླུགས་ཐབས་ཐད་ད་ལྟ་ལེགས་པར་བཟོས་ཟིན་པའི “Unicode" ཡིག་གཟུགས་འདི་ཉིད་བེད་སྤྱོད་བྱ་དགོས། དཔེར་ན། “Tibetan Machine Uni” ལྟ་བུ།
- ༢༽ ཕབ་བླུགས་ཟིན་པའི་བོད་ཡིག་རྣམས་དུས་ཡུན་རིང་པོ་བེད་སྤྱོད་བྱ་ཐུབ་པ་དང་། པར་རྒྱག་དུས་ཡིག་གཟུགས་དེ་ཡིག་གཟུགས་གཞན་གང་འདྲ་ཞིག་ལའང་བསྒྱུར་ཐུབ་པའི་ཚད་ལྡན་གློག་རྡུལ་པར་གཞི་ཞིག་ཏུ་ཉར་ཚགས་བྱ་དགོས།
- ༣༽ བླུག་བྱའི་ནང་དོན་རྣམས་མ་ཡིག་ལྟར་ཕབ་བླུགས་བྱ་དགོས། གལ་སྲིད་ནང་དོན་ཁག་ཅིག་ལ་ནོར་བཅོས་བྱ་དགོས་ན་ང་ཚོས་བསྟན་པའི་ཐབས་ཤེས་རྣམས་གཞིར་བཟུང་ནས་ནོར་བཅོས་བྱས་ཚེ་མ་ཡིག་ལ་སྐྱོན་ཆ་མི་ཡོང་བ་མ་ཟད། ནོར་འཁྲུལ་ཡོད་པའི་མ་ཡིག་དང་ཡང་དག་པའི་པར་གཞི་གཉིས་ཀ་ཉར་ཚགས་བྱ་ཐུབ།
- ༤༽ བླུག་བྱའི་ནང་དོན་རྣམས་གཟབ་ནན་ངང་བླུགས་དགོས་པ་ལས་ནང་དོན་མཐོལ་པ་བླུགས་མི་རུང་། དཔེར་ན། ཚིག་དང་ཚིག་བར་གྱི་སྟོང་ཆ་དག་མ་ཡིག་ཇི་བཞིན་ཕབ་བླུགས་བྱ་དགོས་པ་ལྟ་བུ་སོགས།
- ༥༽ ཤོག་གྲངས་ཀྱི་ཨང་ཀི་དང་ཡིག་ཕྲེང་རྣམས་མ་ཡིག་ལ་ཇི་ལྟར་ཡོད་པ་ལྟར་ཕབ་བླུགས་བྱ་དགོས།
- ༦༽ བླུག་བྱའི་ནང་དོན་རྣམས་ངེས་པར་དུ་གཟབ་ནན་གྱི་སྒོ་ནས་ཕབ་བླུགས་བྱ་དགོས་པ་མ་ཟད། ནན་ཏན་ཆེན་པོས་ཞུས་དག་གཏོང་དགོས། ནོར་འཁྲུལ་མང་པོ་ཡོད་པའི་གློག་རྡུལ་པར་མས་མི་སུ་ལའང་ཕན་མི་ཐོགས།
- ༧༽ ཞུས་དག་བྱེད་སྐབས་ངེས་པར་དུ་བླུགས་ཟིན་ནང་དོན་རྣམས་ཤོག་ཐོག་པར་བརྒྱབ་རྗེས་མ་ཡིག་དངོས་དང་གཤིབ་བསྡུར་གྱིས་ཞུས་དག་བྱ་དགོས་པ་ལས་གློག་ཀླད་ཐོག་ཐད་ཀར་ཞུས་དག་བྱ་མི་རུང་།
འདི་ལྟ་བུའི་སྲུང་བྱའི་རྩ་དོན་དག་དོན་འཁྱོལ་བྱ་ཐུབ་ན་དེས་སྤྱིར་ན་བོད་ཡིག་གློག་ཀླད་ནང་ཕབ་བླུགས་བྱ་བའི་ལས་ཀ་ཀུན་ལ་ཕན་ཐོགས་ཆེན་པོ་ཐོབ་རྒྱུའི་རེ་བ་ཡོད་ལ། “THL” ཡི་བླུག་བྱ་ཞིག་ཡིན་ཕྱིན་རྩ་དོན་དེ་རྣམས་ངེས་པར་དུ་དང་ལེན་བྱ་དགོས་པ་ལས་གང་བྱུང་རང་མོས་བྱ་མི་རུང་།
༄༅། །གོ་རིམ་དང་པོ། གློག་ཀླད་གྲ་སྒྲིག་བྱེད་ཚུལ།
འདིའི་ནང་ང་ཚོས་གང་འདྲ་བྱས་ནས་རང་གི་གློག་ཀླད་ལ་དགོས་ངེས་པའི་ཡིག་གཟུགས་དང་མཐེབ་གཞོང་། ཡི་གེའི་བླུགས་སྟངས་བཅས་གྲ་སྒྲིག་ཇི་ལྟར་བྱ་དགོས་པའི་ཐད་གསལ་འགྲེལ་ཞུས་ཡོད།
༡༽ ཡིག་གཟུགས།
ཐོག་མར་ “Unicode Tibetan font” ཞིག་རག་ཐུབ་པ་དགོས། “THL” ཡི་ལས་ཀའི་རེ་བ་ནི་ “Tibetan Machine Uni” ཟེར་བ་དེ་བེད་སྤྱོད་བྱ་དགོས་པ་ཡིན། དེ་ནི་གཤམ་གྱི་དྲ་གནས་ནང་ནས་རིན་པ་སྤྲོད་མི་དགོས་པར་རག་ཐུབ་ཀྱི་རེད།
ཚང་མས་མཁྱེན་དགོས་པ་ཞིག་ལ། ཡིག་གཟུགས་དེ་ནི་སྤྱི་ལོ་༢༠༠༥ལོའི་ཟླ་༡༡ཚེས་༣ཉིན་གྱི་1.0པར་གཞི་ཡིན། དེའི་ནང་ཡིག་གཟུགས་ཁག་ཅིག་ཚང་མེད། ༢༠༠༥ལོའི་ལོ་མཇུག་ལ་པར་གཞི་2.0དེ་འདོན་ཐུབ་རྒྱུའི་རེ་བ་བྱེད་བཞིན་ཡོད། གལ་སྲིད་2.0པར་གཞི་གསར་པ་དེའི་ནང་དུ་ཡང་སྔར་མ་ཚང་བའི་ཡིག་གཟུགས་དེ་ཚོ་ཁ་སྐོང་བྱས་མེད་ཚེ་ང་ཚོར་འབྲེལ་བ་གནང་ན་ཁྱེད་ལ་ལན་འབུལ་ངེས། འབྲེལ་བ་གནང་ཡུལ་ནི། ཞེས་པ་འདི་ཡིན།
༢༽ མཐེབ་གཞོང།
བོད་ཡིག་ཡིག་གཟུགས་བདེ་བླག་ངང་བླུགས་ཐུབ་པའི་ཆེད་དུ་ཁྱེད་ལ་མཐེབ་གཞོང་ཡང་དགོས་པ་རེད། མི་མང་པོ་ཞིག་བོད་ཡིག་གི་མཐེབ་གཞོང་གཞན་དག་གི་བླུགས་ཐབས་ལ་གོམས་འདྲིས་ཆགས་ཡོད་ནའང་བེད་སྤྱོད་མང་པོ་ཡོད་པའི་མཐེབ་གཞོང་ནི་ “Wylie” དང་ “Sambhota” རེད། “THL” ཡི་ལས་ཀའི་མཐེབ་གཞོང་ནི་གཤམ་གསལ་དྲ་གནས་རྣམས་ལ་གཟིགས་དགོས་ཤིང་དྲ་ཤོག་སྟེང་ནས་ཐད་ཀར་མར་ཕབ་ནའང་འགྲིག་སྟེ།
“THL” ཡི་ལས་ཀའི་ཆེད་དུ་རྒྱ་བསྐྱེད་བྱས་པའི་ “Wylie” ཡི་བླུགས་ཐབས་ཐད་ང་ཚོས་ “TISE” མཐེབ་གཞོང་མཚམས་སྦྱོར་བྱེད་ཀྱི་ཡིན།
དམིགས་བསལ་ཅན་གྱི་བོད་ཡིག་ཕབ་བླུགས་ཆེད་ “THL” ཡི་རྒྱ་བསྐྱེད་ “Wylie” ཡི་བླུགས་ཐབས་དེ་པར་བརྒྱབ་པའམ་གློག་ཀླད་ནང་ཉར་ཚགས་བྱ་རྒྱུ་དེ་ཡང་གལ་ཆེན་པོ་ཡིན།
“Sambhota” ཡི་བླུགས་ཐབས་ཐད་ད་ལྟ་ང་ཚོས་ “Keyman” ཡི་བླུགས་ཐབས་དེ་མཚམས་སྦྱོར་བྱེད་ཀྱི་ཡིན།
“Sambhota” ཡི་བླུགས་ཐབས་དེ་གློག་ཀླད་ནང་ནས་པར་བརྒྱབ་སྟེ་དམིགས་བསལ་ཅན་གྱི་བོད་ཡིག་ཕབ་བླུགས་ཆེད་ཉར་ཚགས་བྱ་རྒྱུ་ཡང་གལ་ཆེ།
༣༽ མཉེན་ཆས་དང་བཀོལ་སྤྱོད་མ་ལག་གི་རྒྱབ་སྐྱོར།
བོད་ཡིག་བདེ་བླག་ངང་ཕབ་བླུགས་བྱ་བ་དང་གློག་ཀླད་ནང་ལེགས་པར་མངོན་ཐུབ་པའི་ཆེད་ཁྱེད་ཀྱིས་རྒྱབ་སྐྱོར་བྱེད་ཐུབ་ངེས་ཀྱི་མཉེན་ཆས་དང་བཀོལ་སྤྱོད་མ་ལག་གི་པར་གཞི་ཞིག་བེད་སྤྱོད་བྱ་དགོས་པ་དེ་གལ་ཆེན་པོ་ཡིན། གང་ཡིན་ཟེར་ན། ད་ཡོད་བཀོལ་སྤྱོད་མ་ལག་ “Windows XP” དེས་ “Tibetan Unicode” ཡི་ཡིག་གཟུགས་ལ་རྒྱབ་སྐྱོར་བྱེད་ཐུབ་ཀྱི་མེད་པས་སོ། དེ་ཕྱིར་ཐབས་ཤེས་ལེགས་ཤོས་ཀྱི་གློག་ཀླད་བཀོད་སྒྲིག་ནི་ “Windows XP” ཡི་པར་གཞི་གསར་ཤོས་དེ་དང་ “Microsoft Word (2003 SP1)” ཡི་པར་གཞི་གསར་ཤོས་དེ་བེད་སྤྱོད་བཏང་ན་ཡག་པོ་ཡོད། ཡིན་ནའང་གལ་སྲིད་ཁྱེད་རང་གིས་ “Windows XP” བེད་སྤྱོད་པའི་ཐོག་ “Word 2000” ཡང་བེད་སྤྱོད་གཏོང་གི་ཡོད་ན་གཤམ་གྱི་ “THL” ཡི་ནང་དོན་ནང་ “Tibetan Unicode” ལ་ “Word” ཡིས་ཇི་ལྟར་རྒྱབ་སྐྱོར་བྱེད་མིན་སྐོར་ཁྱེད་ཀྱིས་གཟིགས་ཞིབ་གནང་དགོས།
༄༅། །གོ་རིམ་གཉིས་པ། ཡིག་ཆ་གསར་པ་བཟོ་ཐབས།
གོ་རིམ་འདིའི་ནང་གང་འདྲ་བྱས་ནས་ཁྱེད་རང་གིས་ཡི་གེ་ཐག་གཅོད་ནུས་པའི་ཡིག་ཆ་བཟོས་ནས་དེའི་ནང་བོད་ཡིག་བླུགས་ཐུབ་པ་ཞིག་དགོས་པའི་སྐོར་བཤད་ཡོད། ནང་དོན་དེ་དག་གི་སྐོར་ལ་ད་ལྟ་ “Microsoft Word” ལ་བརྟེན་ནས་བེད་སྤྱོད་བྱེད་ཀྱི་ཡོད། དེ་ལ་གཤམ་གྱི་གོམ་སྟབས་གསུམ་ཡོད་དེ།
༡༽ ཡིག་ཆ་གསར་པ་བཟོ་རྒྱུའི་ཆེད་དུ་ “THL” ཡི་ “Word” ཡི་དཔེ་དབྱིབས་ཞིག་རག་ཐུབ་པ་དགོས།
དེ་ཡང་ཐོག་མར་ “Microsoft Word” ནང་བོད་ཡིག་ཡིག་ཆ་བཟོ་ཐུབ་པའི་ “THL” དཔེ་དབྱིབས་ཞིག་དགོས་ངེས་པ་ཡིན། དཔེ་དབྱིབས་དེའི་མིང་ལ་ “TibetanLanguageTemplate.dot” ཟེར་གྱི་ཡོད་པ་དང་དེས་ཡིག་ཆ་གསར་པ་བཟོ་ཐུབ་ཀྱི་ཡོད།
- ༡༽ གཤམ་གསལ་དྲ་གནས་ལས་དཔེ་དབྱིབས་དེ་ཕབ་འགོད་གནང་ན་འགྲིག
- ༢༽ བསྣོན་བཙིར་བྱས་པའི་ཡིག་ཆ་རྣམས་ཁ་ཕྱེ་ནས TibetanLanguageTemplate.dot ཟེར་བ་དེ་གློག་ཀླད་ཀྱི་མཁྲེགས་ཆས་ C: > Documents and Settings > {Windows User name} > Application Data > Microsoft > Templatesནང་བླུགས་དགོས།
༢༽ ཡིག་ཆ་གསར་པ་ཞིག་ཁ་ཕྱེ་ཐབས།
ཐོག་མར་ “TibetanLanguageTemplate.dot” དཔེ་དབྱིབས་བེད་སྤྱོད་བྱས་ནས་ཡིག་ཆ་གསར་པ་ཞིག་ཁ་ཕྱེ་དགོས་ཤིང་། དེ་ཡང་ “Microsoft Word” ནང་འཛུལ་དགོས་ཏེ།
- ༡༽ ཐོག་མར་ཡིག་ཆ་(File文件)ཞེས་པ་ཁ་ཕྱེ་ནས་གསར་བཟོ་(New新建)ཞེས་པ་དེ་གདམ་དགོས།
- ༢༽ དེ་ནས་ཡིག་ཆ་གསར་པ་ཡི་སྒེ་ཁུང་ཐོན་པ་དང་ཡིག་ཚགས་དཔེ་དབྱིབས་(Template文档模版)ནང་ནས་ངའི་གློག་ཀླད་(我的电脑)གདམ་དགོས། དེ་ལྟར་བྱས་ན་གློག་ཀླད་ནང་ཉར་ཚགས་བྱས་པའི་དཔེ་དབྱིབས་རྣམས་ཐོན་ཐུབ།
- ༣༽ དེ་ནས་ “TibetanLanguageTemplate.dot” ཞེས་པའི་དཔེ་དབྱིབས་དེ་བདམས་མ་ཐག་ཡིག་ཆ་སྟོང་པ་ཞིག་ཐོན་གྱི་རེད།
པོ་ཏི་བམ་གྲངས་མང་པོ་ཡོད་པ་དག་སྟེ་དཔེར་ན། བཀའ་འགྱུར་ལྟ་བུ་རྣམས་བླུགས་དུས་བམ་པོའམ་ལེའུ་ཐུང་ངུར་ཡོད་པ་དག་ལ་ཡང་སོ་སོར་ཡིག་ཚགས་(文档)རེ་རེ་བཟོས་ནས་ཉར་ཚགས་བྱ་དགོས།
དཔེ་དབྱིབས་དེ་བེད་སྤྱོད་བྱ་དགོས་དོན། དེ་ལ་རྒྱུ་མཚན་གཉིས་ཡོད་པ་ལས། དང་པོ་ནི་དེ་ཉིད་བེད་སྤྱོད་བྱས་ན་རང་བཞིན་གྱིས་ཤོག་གྲངས་འགོད་པ་སོགས་ཀྱི་ཁྱད་ཆོས་ཡོད་པས་བོད་ཡིག་བླུགས་རྒྱུའི་ཐད་སྟབས་བདེ་བསྐྲུན་ཐུབ། གཉིས་པ་ནི་དེ་ཉིད་བེད་སྤྱོད་བྱས་ན་དེ་ལ་བོད་ཡིག་གི་ཁྱད་ཆོས་དང་མཐུན་པའི་ཚད་ལྡན་གྱི་རྣམ་གཞག་ལྡན་པ་མ་ཟད། ཚད་ལྡན་གྱི་རྣམ་གཞག་དེ་དག་བེད་སྤྱོད་བྱས་ཚེ་བོད་ཡིག་གི་ཡིག་གཟུགས་དེ་ཉིད་རྒྱུན་སྲོལ་གྱི་དཔེ་ཆ་དང་ནུབ་ཕྱོགས་ཀྱི་དཔེ་དེབ། གློག་རྡུལ་པར་གཞི་སོགས་རྣམ་གཞག་སྣ་ཚོགས་ལ་འགྱུར་ཐུབ་པས་སོ།
༣༽ ཡིག་ཆར་མིང་འདོགས་པ་དང་ཉར་ཚགས་བྱེད་ཐབས།
“TibetanLanguageTemplate.dot” ཞེས་པའི་དཔེ་དབྱིབས་དེ་ཁ་ཕྱེ་བ་དང་ནང་དོན་དང་མཐུན་པའི་མིང་ཐུང་ཐུང་ཞིག་བཏགས་ནས་ཉར་ཚགས་བྱེད་དགོས། དེ་ལ།
- ༡༽ ཐོག་མར་ཡིག་ཆ་(File文件)ཞེས་པ་ཁ་ཕྱེ་ནས་གཞན་ཉར་(Save As另存为)ཞེས་པ་དེ་གདམ་དགོས།
- ༢༽ དེ་ནས་གཞན་ཉར་(Save As另存为)གྱི་སྒེ་ཁུང་ཐོན་པ་དང་ཡིག་ཆའི་མིང་(File Name文件名)འབྲི་སར་ནང་དོན་དང་མཐུན་པའི་མིང་ཐུང་ངུ་ཞིག་བླུགས་དགོས།
- ༣༽ དེ་ནས་གཞན་ཉར་སྒེ་ཁུང་བེད་སྤྱོད་བཏང་ནས་ནང་དོན་རྣམས་གློག་ཀླད་ཀྱི་ས་ཆ་གང་དུ་ཉར་ཚགས་བྱ་མིན་གདམ་དགོས།
- ༤༽ དེ་ནས་ཉར་ཚགས་(Save保存)ཞེས་པ་དེ་གདམ་དགོས།
ཡིག་ཆར་མིང་འགོད་རྒྱུའི་ཐད་ལ་བསམ་འཆར་འདི་ལྟར་ཡོད་དེ། དེ་ཡང་ཡིག་ཆའི་མིང་དེ་རིང་པོ་བྱུང་ན་མི་འགྲིག་པས་མིང་བསྡུས་མ་ཞིག་འབྲི་དགོས། མིང་དེ་ཚོ་ཡང་བོད་ཡིག་འགོད་ན་མི་འགྲིག་པར་སྤྱིར་ན་ “Roman” གྱི་ཡི་གེ་བྲིས་ན་འགྲིག་ (གལ་ཏེ་ཁྱེད་རང་གིས་ “Wylie” བེད་སྤྱོད་བཏང་ཤེས་ཀྱི་ཡོད་ན་དེ་ཉིད་ཀྱིས་མིང་འགོད་བྱས་ཆོག་) མིང་འགོད་སྐབས་ཡིག་ཆའི་ནང་དོན་དང་མཐུན་པའི་ཚིག་ཁྱིམ་གཉིས་ཅན་ཞིག་བེད་སྤྱོད་གཏོང་དགོས་ཏེ། དཔེར་ན། “བེེ་ཌཱུརྻ་སེར་པོ་” ལ་ “baiser” ཞེས་མིང་འདོགས་པ་ལྟ་བུའོ། གལ་སྲིད་ནང་དོན་མང་པོ་ཡོད་པའི་རྐྱེན་གྱིས་ཡིག་ཆ་མང་པོ་དགོས་མཁོ་ཡོད་ན་བསྡུས་མིང་གི་རྗེས་ལ་ཡིག་ཆའི་ཨང་གྲངས་ཁ་སྣོན་བྱ་དགོས། དེ་ཡང་བེེཌཱུརཡ་སེར་པོར་ཆ་བཞག་ན་ནང་དོན་གྱི་གོ་རིམ་དང་མཐུན་པར་ “baiser1” དང་ “baiser2” ལྟ་བུ་བཟོ་དགོས། གལ་སྲིད་དཔེ་ཆ་དེ་ཚོར་ལེ་ཚན་མང་པོ་ཡོད་ཚེ་ལེ་ཚན་གྱི་ཨང་གྲངས་དེ་བསྡུས་མིང་གི་རྗེས་ལ་བཀོད་རྗེས་ཐིག་གཅིག་བརྒྱབ་ནས་དེ་རྗེས་ཡིག་ཆའི་ཨང་གྲངས་འབྲི་དགོས། དཔེར་ན། ཁྱེད་ཀྱིས་ཕབ་བླུགས་གནང་བའི་དཔེ་ཆ་དེར་ལེ་ཚན་གཉིས་ཡོད་པ་དང་ལེ་ཚན་དང་པོར་ནང་ཚན་གསུམ་དང་ལེ་ཚན་གཉིས་པར་ནང་ཚན་གསུམ་ཡོད་ན་དེ་དག་གི་མིང་ནི་འདི་ལྟར་ཏེ།
- baiser1-1
- baiser1-2
- baiser1-3
- baiser2-1
- baiser2-2
- baiser2-3
ལྟ་བུའོ།
བཀའ་འགྱུར་ལ་ཆ་བཞག་ན། ཡིག་ཆའི་མིང་འདོགས་སྐབས་འདི་ལྟ་སྟེ། པོ་ཏིའི་མིང་-འགོ་ཚུགས་ཤོག་གྲངས། གལ་སྲིད་རྒྱབ་མདུན་གྱི་ཤོག་ལྷེའི་ཨང་གྲངས་གཅིག་པ་ཡིན་ན་མདུན་ངོས་ཀྱི་ཤོག་གྲངས་ཀྱི་རྗེས་སུ་ “a” དང་རྒྱབ་ངོས་ཀྱི་ཤོག་གྲངས་རྗེས་ལ་ “b” བརྒྱབ་ནས་རྒྱབ་མདུན་དབྱེ་བ་འབྱེད་དགོས། དཔེར་ན། “ka _0001a.doc” ཞེས་པའི་ “ka” ནི་པོ་ཏི་ཀ་པ་དང་། “1” ནི་འགོ་ཚུགས་ཤོག་གྲངས། “a” ནི་མདུན་ཤོག་ཡིན་པ་བཅས་མཚོན་ཐུབ།
༤༽ དཔེ་ཆ་ཕབ་བླུགས་མ་བྱས་གོང་གསལ་བཤད་འབྲི་ཐབས།
དཔེ་ཆ་གསར་པ་བླུགས་སྐབས་ཡིག་ཚགས་གསར་པ་དེའི་མདུན་ངོས་སུ་གསལ་བཤད་འབྲི་སའི་རེའུ་མིག་ཅིག་ཡོད། རེའུ་མིག་དེ་དཔེ་ཆའི་གློག་རྡུལ་པར་གཞི་དང་འདྲ་པོ་ཡོད་པ་སྟེ། ཀློག་པ་པོའི་ངོས་ནས་ཆ་བཞག་ན། དེ་ལ་ཀློག་ཀླད་ནང་དཔེ་ཆའི་ནང་དོན་ག་རེ་ཡོད་པ་མགྱོགས་པོར་ཤེས་ཐུབ་པའི་ནུས་པ་ཡོད། དེར་བརྟེན་གསལ་བཤད་དེ་ཡང་དག་པའི་སྒོ་ནས་འབྲི་བླུགས་བྱ་རྒྱུའི་དགོས་པ་ཆེན་པོ་ཡོད།
གསལ་བཤད་འབྲི་བླུགས་བྱ་རྒྱུའི་ཐད། ལག་དེབ་འདིའི་མཇུག་ཏུ་ཡོད་པའི་རེའུ་མིག་ནང་གང་ཞིག་འབྲི་དགོས་པ་དང་མི་དགོས་པ་རྣམས་ལ་གསལ་བཤད་བྱས་ཡོད། ཁྱོད་ཚོའི་ལས་ཀའི་དགོས་མཁོ་དང་བསྟུན་ནས་འབྲེལ་ཡོད་ཀྱི་སྟོང་ཆ་རྣམས་ཁ་སྐོང་བྱ་དགོས་པ་དང་དགོས་མཁོ་མེད་པའི་སྟོང་ཆ་རྣམས་སྟོང་པར་བཞག་ན་འགྲིག །རེའུ་མིག་ནང་བོད་ཡིག་ཕབ་བླུགས་བྱ་དགོས་ན་འོད་རྟགས་(光标)དེ་རེའུ་མིག་གི་སྟོང་ཆའི་ནང་བཞག་ནས་ཡིག་གཟུགས་དེ་ “Tibetan Machine Uni” ལ་བརྗེ་པོ་བརྒྱབ་དགོས་པ་དང་། འདི་ལྟར་སྣང་ངོ་།
དེ་ནས་ནང་དོན་རྣམས་ཕབ་བླུགས་བྱ་དགོས།
༄༅། །གོ་རིམ་གསུམ་པ། དཔེ་ཆའི་ནང་དོན་གློག་ཀླད་ནང་ཕབ་བླུགས་བྱ་རྒྱུའི་སྐོར།
ད་ལྟ་ཁྱེད་རང་གིས་ཡིག་ཚགས་གསར་པ་ཞིག་བཟོས་ཟིན་པ་རེད། བྱས་ཙང་དཔེ་ཆའི་ནང་དོན་འགོ་ཚུགས་ནས་ཕབ་བླུགས་བྱས་ན་འགྲིག དེའི་དམིགས་ཡུལ་ནི་ “unicode” ཡིག་གཟུགས་བེད་སྤྱད་ནས་མ་ཡིག་དང་གཅིག་པ་ཡིན་པའི་གློག་རྡུལ་པར་གཞི་ཞིག་བཟོ་རྒྱུ་དེ་རེད། དེ་ཡང་ཡི་གེ་དང་། བརྡ་རྟགས་ཚེག་ཤད། སྟོང་ཆ་ཡང་ན་ནོར་འཕྲུལ་ཡོད་པ་རྣམས་ཀྱང་མ་ཡིག་ཇི་བཞིན་ཕབ་བླུགས་དགོས། འདིའི་ཐད་གཤམ་གསལ་ནང་དོན་བཅུ་པོ་འདིའི་ནང་གསལ་བཤད་བྱས་ཡོད།
༡༽ དཔེ་ཆའི་ཁ་བྱང་རྒྱག་ཐབས།
གོང་ལ་ཁྱེད་རང་གིས་གསལ་བཤད་ནང་དོན་དེ་ཚོ་བླུགས་ཟིན་པ་རེད། ད་ལྟ་གསལ་བཤད་རེའུ་མིག་དེའི་གཤམ་འོག་གི་ཡིག་ཕྲེང་དང་པོ་དེའི་ཐོག་ “Heading1,h1” ཡི་རྣམ་པ་དང་ “Unicode” ཡིག་གཟུགས་བེད་སྤྱད་དེ་དཔེ་ཆའི་ཁ་བྱང་ཚང་མ་ཕབ་བླུགས་བྱ་དགོས། རྣམ་པ་དེ་བེད་སྤྱོད་གཏོང་བའི་ཐབས་ཤེས་སླ་ཤོས་ནི་བརྙན་ཤེལ་གྱི་གཡོན་ངོས་སྟེང་ཟུར་ལ་ཡོད་པའི་ “style” སྒམ་གྱི་འཁྲིས་ལ་ཡོད་པའི་མདའ་རྟགས་དེ་མནན་དགོས་པ་དེ་ཡིན། མདའ་རྟགས་དེ་མནན་རྗེས་གདམ་བྱའི་རྣམ་གྲངས་མི་འདྲ་བ་མང་པོ་ཞིག་ཐོན་སྲིད། དེ་དག་གི་ནང་ནས་ “Heading1,h1” གདམ་དགོས། རྣམ་པ་དེ་བདམས་ཚར་རྗེས་ཁྱེད་ཀྱིས་དཔེ་ཆའི་ཁ་བྱང་དེ་ཉིད་ཕབ་བླུགས་བྱས་ན་འགྲིག
གལ་སྲིད་ཁྱེད་ཀྱིས་མཐེབ་གཞོང་མནན་ཐབས་བེད་སྤྱོད་བཏང་ན་དེ་བས་མགྱོགས་པ་ཡོད། དེ་ཡང་ “Shift+Alt+S” མནན་ན་ “style” སྒམ་དེ་འབུར་དུ་ཐོན་པ་དང་དེ་རྗེས་ཚེག་ཁྱིམ་གཉིས་ཅན་གྱི་བསྡུས་མིང་ཞིག་བླུགས་དགོས། དཔེར་ན། “Heading1” ལ་ “h1” ཞེས་བཏགས་པ་ལྟ་བུའོ། དེ་རྗེས་ “Enter” མནན་ན་ཧ་ཅང་སྟབས་བདེ་པོ་ཡོད།
ཕབ་བླུགས་བྱེད་སྐབས་དུམ་མཚམས་དབྱེ་བ་སོགས་ཕུད་དེ་མིན་ཡིག་ཕྲེང་གློག་ཀླད་ཀྱིས་རང་བཞིན་དུ་འབེབས་པ་ལས་རང་མཚམས་ཀྱིས་བཅད་དེ་མར་འབེབས་མི་རུང་། གཞན་ཡང་སྟོང་ཆ་བཞག་ཐབས་བེད་སྤྱོད་ཤེས་པ་དགོས། གལ་སྲིད་ཁྱེད་རང་གིས་ “¶” (ཚང་མ་དོན་པ་) ཟེར་བ་དེ་ལག་ཆའི་(工具)ནང་ཚན་ནང་ནས་བཏོན་པ་ཡིན་ན་དུམ་མཚམས་སོ་སོའི་མཇུག་ཏུ་ “¶” འདི་ཉིད་སླེབས་པ་དང་མིང་ཚིག་བར་གྱི་སྟོང་ཆ་དེ་རང་བཞིན་གྱིས་མར་ཟགས་མི་སྲིད། དེ་ཡང་ “Wylie” ཡི་གེ་དང་ “Tise” མཐེབ་གཞོང་ལ་ཆ་བཞག་ན་ཡི་གེའི་བར་གྱི་སྟོང་ཆ་དེ་ “shift+-” གནོན་པ་དང་སྟོང་ཆ་བཞག་གི་རེད། འདི་ལྟར་སྣང་ངོ་།
གལ་སྲིད་ཁྱེད་རང་གིས་བེད་སྤྱོད་བཏང་གནང་བའི་མཐེབ་གཞོང་དེར་སྟོང་པའི་མཐེབ་རྒྱག་དེ་མེད་ན་ “Find”(查找)དང་ “Replace”(代替)འཚལ་ནས་སྟོང་པའི་མཐེབ་རྒྱག་དེ་མནན་དགོས། “MS Word” ནང་ “Find” དང་ “Replace” འཚོལ་དགོས་ན་ “Ctrl+H” མནན་དགོས། དེ་ནས་ག་རེ་འཚོལ་དགོས་ཏེ་ “Find what” ཞེས་པ་དེར་སྟོང་འཇོག་མཐེབ་(空格键)མནན་དགོས་པ་དང་དེ་རྗེས་ “^s”(སྟོང་རྟགས་)དེ་ “Replace with” སྟོང་ཆའི་ནང་བླུགས་དགོས།
༢༽ བླུགས་ཐབས་མཐེབ་(输入键)མནན་ནས་དུམ་མཚམས་ཀྱི་རྣམ་གཞག་གདམ་དགོས།
ཁྱེད་རང་གི་གློག་ཀླད་ནང་བླུགས་པའི་ནང་དོན་དེར་མིང་བཀོད་ཚར་རྗེས་བླུགས་ཐབས་མཐེབ་(Enter)དེ་གནོན་དགོས། དེ་ནས་ཡང་རྣམ་གཞག་སྒམ་ཆུང་ནང་(Style box格式)འཛུལ་ནས་ “Paragraph,pr” ཟེར་བ་དེ་གདམ་དགོས། དེ་འདྲ་བྱས་ན་ད་ལྟ་ཁྱེད་ནས་ཕབ་བཞིན་པ་དང་རྗེས་སུ་ཕབ་བླུགས་བྱ་རྒྱུའི་ནང་དོན་རྣམས་ “Tibetan Machine Uni” ནང་རྒྱུན་ལྡན་ལྟར་ཐོན་ཐུབ་ཀྱི་རེད།
༣༽ Microsoft Wordབརྒྱུད་ཡིག་ཕྲེང་གཅོད་པའི་ནུས་པ་བེད་སྤྱོད་ཐབས།
གལ་ཏེ་ཕབ་བླུགས་སྐབས་ཡང་དག་པར་ཡིག་ཕྲེང་བཅད་ཐུབ་ཀྱི་མེད་པ་སྟེ། དཔེར་ན། ཚེག་ཁྱིམ་ཞིག་གི་དཀྱིལ་ངོས་ནས་ཡིག་ཕྲེང་ཆད་པ་སོགས་ཀྱི་གནས་ཚུལ་བྱུང་ན། Microsoft Word ནང་ནས་འབྲེལ་ཡོད་གདམ་བྱ་འདེམས་དགོས་པ་སྟེ། དེ་ཡང་།
- ༡༽ ལག་ཆའི་ནང་(Tools工具)འཛུལ་ནས་གདམ་བྱ་(options选项)གདམ་དགོས།
- ༢༽ བདམས་པའི་སྒེ་ཁུང་ཐོན་རྗེས་དེའི་སྟེང་གི་(Compatibility兼容性)ཞེས་པ་གདམ་དགོས།
- ༣༽ དེ་ནས་སྒེ་ཁུང་ནང་གི་གདམ་བྱ་མང་པོའི་ནང་ནས་(Use line Breaking Rules换行规则)ཞེས་པ་འཚོལ་དགོས།
- ༤༽ བཙལ་ཟིན་རྗེས་དེའི་མདུན་གྱི་སྟོང་ཆ་དེ་མནན་དགོས།
- ༥༽ དེ་ནས་(OK确定)མནན་དགོས་པ་བཅས་ཡིན།
ཡིག་ཆ་གསར་པ་རེ་ཕབ་བླུགས་སྐབས་ཚང་མར་ཐབས་ཤེས་དེ་ལྟར་བརྒྱུད་ནས་ཡིག་ཕྲེང་གཅོད་དགོས། འདི་ལྟར་སྣང་ངོ་།
༤༽ ཤོག་ལྷེའི་ཨང་གྲངས་དང་པོ་དེ་བླུགས་ཐབས།
ཁྱེད་རང་གིས་བཟོས་ཟིན་པའི་ཡིག་ཆ་དེ་ཚོར་རང་བཞིན་ངང་ཤོག་ལྷེའི་ཨང་གྲངས་འཁོད་ཐུབ་པའི་ནུས་པ་ཡོད། ཤོག་ལྷེའི་ཨང་གྲངས་མ་འགོད་གོང་ཁྱེད་རང་གིས་ཤོག་ལྷེའི་ཨང་གྲངས་ཀྱི་བྱ་རིམ་བེད་སྤྱོད་བྱས་ནས་ཨང་གྲངས་འགོད་དགོས། ཤོག་ལྷེའི་ཨང་གྲངས་བཀོད་ཚར་མ་ཐག་ཁྱེད་རང་གིས་དེའི་ནང་དོན་ཕབ་བླུགས་བྱས་ན་འགྲིག ཤོག་ལྷེ་དེའི་ནང་ཁྱེད་ཀྱིས་ནང་དོན་དག་ཕབ་བླུགས་ཚར་བ་དང་དེ་རྗེས་རྗེས་མའི་ཤོག་ལྷེའི་ཨང་གྲངས་བཀོད་ནས་ནང་དོན་དག་ཕབ་བླུགས་བྱས་ན་འགྲིག
མཁྱེན་དགོས་པ་ཞིག་ལ་ཤོག་ལྷེའི་ཨང་གྲངས་འགོད་པའི་བྱ་རིམ་དེས་ཤོག་ལྷེའི་ནང་དོན་ཡོད་སར་ཨང་གྲངས་བརྒྱབ་ཀྱི་རེད། དཔེར་ན། ཤོག་གྲངས་༢༣༠ཡི་མཇུག་མཐའི་ཡི་གེ་དེ་“ཞེས་”ཡིན་པ་དང་ཤོག་གྲངས་༢༣༡གི་ཐོག་མའི་ཡི་གེ་དེ་“པ་དང་”ཟེར་བ་དེ་ཡིན་ན་ཕབ་བླུགས་བྱས་པའི་ཡིག་ཆའི་ནང་“ཞེས [231] ་པ་དང་”ལྟ་བུ་ཐོན་གྱི་རེད། ཤོག་ལྷེའི་ཨང་གྲངས་བརྒྱབ་པའི་ཡིག་ཆའི་ནང་དོན་དེ་དག་གློག་ཀླད་ནས་དེབ་བམ་དཔེ་ཆའི་གཟུགས་སུ་པར་བརྒྱབ་དུས་ཨང་གྲངས་དེ་ཚོ་དཔེ་ཆ་ཡིན་ན་ཟུར་དང་དེབ་ཡིན་ན་མཇུག་ཏུ་རང་བཞིན་གྱིས་ཐོན་གྱི་ཡོད་པ་སོགས་ཀྱི་ནུས་པ་ཡོད།
ད་ལྟ་ཤོག་ལྷེའི་ཨང་གྲངས་དང་པོ་དེ་འགོད་རྒྱུར་ཐབས་ཤེས་གཉིས་ཡོད་པ་གཤམ་གསལ་ལྟར་ཏེ།
- ༡༽ “THL” ཡི་ལག་ཆའི་སྒམ་ནང་ནས་ “P” མནན་དགོས།
- ༢༽ ཡང་ན་ “Ctrl+1” མནན་དགོས།
ཐབས་ཤེས་དེ་གཉིས་ཀས་སྒེ་ཁུང་ (“Window”) ནང་ཤོག་ལྷེའི་ཨང་གྲངས་བཀོད་སྒྲིག་བྱས་མེད་དེ་ “No page number has been set” ཞེས་པ་དེ་ཐོན་གྱི་རེད། དེ་ནས་ “OK” མནན་ན་གཤམ་གྱི་ཚལ་ཤོག་ཐོན་གྱི་རེད། འདི་ལྟར་སྣང་ངོ་།
དེ་ཡང་ཐོག་མར་ཤོག་ལྷེའི་ཨང་གྲངས་འགོད་ས་ (“Enter Page Number,” 输入页数) དེར་ཡིག་ཆའི་ཤོག་ལྷེའི་ཨང་གྲངས་དེ་འགོད་དགོས། དཔེ་དེའི་ནང་དེབ་དེའི་ཤོག་ལྷེའི་ཨང་གྲངས་དེ་༡༠༨ཆགས་པ་རེད།
དེ་ནས་བླུག་བྱའི་ནང་དོན་ལ་བལྟས་ནས་དེའི་ནང་ཨ་ལ་པོའི་ཨང་གྲངས་བརྒྱབ་ཡོད་མེད་ཤེས་རྟོགས་བྱ་དགོས། གལ་ཏེ་ཨང་གྲངས་བརྒྱབ་ཡོད་ན་གདམ་བྱ་དང་པོ་ “Number on Each Side of Page” (页边页数) དེ་གདམ་དགོས། གལ་ཏེ་བོད་ཡིག་གི་ཨང་གྲངས་དེ་གཅིག་པུ་ལས་མེད་ན་ “Front Side” (前边) ཞེས་པ་དེ་གདམ་དགོས།
ཡིག་ཕྲེང་དེ་ཚོར་ཨང་གྲངས་བརྒྱབ་ན་ “Insert Line Numbers” (输入行数) ཟེར་བ་དེ་གདམ་དགོས།
བླུགས་ཐབས་མཐེབ་ “Enter” མནན་ཚར་རྗེས་ཁྱེད་ནས་ཤོག་ལྷེའི་ཨང་གྲངས་དང་ཡིག་ཕྲེང་གི་ཨང་གྲངས་ཕབ་བླུགས་བྱ་དགོས། དེ་ལ་གོང་ལྟར་ཐབས་ཤེས་གཉིས་ཡོད་པ་ནི།
- ༡༽ “THL” ཡི་ལག་ཆའི་སྒམ་ནང་ནས་ “P”མནན་དགོས།
- ༢༽ ཡང་ན་ “Ctrl+1” མནན་དགོས་སོ།
དེ་མིན་ཡིག་ཕྲེང་གི་ཨང་ཀི་བརྒྱབ་རྒྱུའི་ཐད “Ctrl+2” དེ་ཡིག་ཕྲེང་གཉིས་པར་རྒྱག་དགོས་པ་དང་ “Ctrl+3” དེ་ཡིག་ཕྲེང་གསུམ་པ། “Ctrl+4” དེ་ཡིག་ཕྲེང་བཞི་པ་སོགས་དེ་ལྟར་དུ་བརྒྱབ་ན་འགྲིག
ཡིག་ཕྲེང་གི་ཨང་གྲངས་མ་བླུགས་གོང་ངེས་པར་དུ་ཚེག་ཐུང་བརྒྱབ་དགོས་ལ་དེའི་རྗེས་དེ་མ་ཐག་ཏུ་གློག་ཀླད་ཀྱི་འོད་རྟགས་དེ་བཞག་དགོས་ཤིང་དེ་ནི་ཡིག་ཕྲེང་གསར་པ་དེའི་ནང་དོན་མ་བླུགས་གོང་ཡིག་ཕྲེང་གི་ཨང་གྲངས་བརྒྱབ་དགོས་པ་དེ་རེད། ཡིག་ཕྲེང་གི་ཨང་གྲངས་འགོད་རྒྱུའི་ཐབས་ཤེས་གཞན་ཞིག་ནི་ “THL” ཡི་ལག་ཆའི་སྒམ་ནང་གི་ “2” དེ་མནན་སྟེ་ཡིག་ཕྲེང་གཉིས་པ་འགོད་པ་དང་། དེ་བཞིན་ “3” མནན་ནས་ཡིག་ཕྲེང་གསུམ་པ་ཕབ་བླུགས་བྱ་དགོས། ཡང་བསྐྱར་ནན་བཤད་བྱ་དགོས་པ་ཞིག་ནི། ཡིག་ཕྲེང་གི་ཨང་གྲངས་ནི་ཡིག་ཕྲེང་སྔོན་གྱི་ཚེག་དེ་ཕབ་བླུགས་ཟིན་མ་ཐག་ཨང་གྲངས་དེ་ཉིད་ཕབ་བླུགས་བྱ་དགོས་པ་དེ་ཡིན།
༥༽ ཁ་བྱང་ཕབ་བླུགས་བྱ་ཐབས།
གལ་ཏེ་ཁྱེད་རང་གིས་ཕབ་བླུགས་བྱ་རྒྱུའི་ནང་དོན་ལ་ཁ་བྱང་ཡོད་ན་ཤོག་ལྷེའི་ཨང་གྲངས་བཀོད་ཚར་མ་ཐག་ཁ་བྱང་དེ་ཉིད་ཕབ་བླུགས་བྱ་དགོས། དེ་ཡང་ཡིག་མགོ་དང་སྟོང་ཆ། ཚེག་ཐུང་སོགས་མ་ཡིག་ལ་ཇི་ལྟར་ཡོད་པ་དེ་བཞིན་དུ་ཕབ་དགོས་ལ། དབུ་ཤད་དེ་ཡིག་མགོའི་རྗེས་དེ་མ་ཐག་ཏུ་ཐོན་པའི་ཤད་གཉིས་ཀྱི་བར་ལའང་སྟོང་ཆ་ཡོད་ན་དེ་ལྟར་དུ་ཕབ་བླུགས་བྱ་དགོས། དཔེར་ན། ཁྱོད་ཀྱིས་ཀློང་ཆེན་པའི་“ཚིག་དོན་རིན་པོ་ཆེའི་མཛོད་”ཞེས་པའི་དཔེ་ཆ་དེ་ཕབ་བླུགས་བྱ་བ་དང་དེ་ཉིད་ཤོག་གྲངས་༡༥༧ནང་ཡོད་ན།
[157]༄༅། །གསང་བ་བླ་ན་མེད་པ་འོད་གསལ་རྡོ་རྗེ་སྙིང་པོའི་གནས་གསུམ་གསལ་བར་བྱེད་པའི་ཚིག་དོན་རིན་པོ་ཆེའི་མཛོད་ཅེས་བྱ་བ་བཞུགས། ། ལྟ་བུ་མ་ཡིག་བཙན་པར་བྱ་དགོས་སོ།
༦༽ ནང་དོན་གྱི་ཤོག་ལྷེ་དང་པོ་འགོད་ཐབས།
དེ་ཡང་ “Ctrl+1” མནན་ནས་ཤོག་ལྷེ་རྗེས་མའི་ཨང་གྲངས་འགོད་དགོས།
དེ་ནས་ཤོག་ལྷེ་དང་པོའི་ནང་དོན་ཕབ་བླུགས་བྱ་དགོས་པ་དང་། ཤོག་ལྷེ་དང་པོའི་ནང་ཡོད་པའི་ཡིག་མགོ་མ་ཡིག་ལྟར་བླུགས་དགོས། གལ་སྲིད་ཡིག་མགོ་སུམ་སྦྲེལ་མ་ “༄༅༅།” ཡོད་ན་དེ་ལྟར་བརྒྱབ་དགོས།
འོན་ཀྱང་ཡིད་གཟབ་དགོས་པ་ནི་ཤོག་གྲངས་ཡོད་ཚད་ལ་ཡིག་མགོ་བཀོད་ན་མི་འགྲིག གང་ཡིན་ཟེར་ན་དེ་ནི་མཛེས་རྒྱན་ཙམ་ལས་དོན་ལྷག་པོ་བསྟན་དུ་མེད་པས་སོ། དེ་ལྟར་བྱས་ཚེ་ཁྱེད་རང་གི་ནང་དོན་དེ་ཚོ་གཤམ་འོག་ལྟར་ཐོན་གྱི་རེད།
དཀྱིལ་ངོས་སུ་ཡོད་པའི་ “Heading1,h1” ཡི་རྣམ་གཞག་ནི་ཁྱེད་རང་གི་དེབ་ཀྱི་མིང་རེད།
ཁ་བྱང་གི་ཤོག་ལྷེ་ (༡༥༧ནས་འགོ་ཚུགས་པ་) དེ་རྗེས་ལ་ཐོན་གྱི་རེད། དེའི་རྗེས་ཀྱི་ནང་དོན་དངོས་དེ་ཤོག་གྲངས་༡༥༨ནས་འགོ་འཛུགས་དགོས།
༧༽ མུ་མཐུད་ནས་ནང་དོན་ཕབ་བླུགས་བྱ་བ་དང་ལྷག་མའི་ནང་དོན་ལ་ཨང་གྲངས་འགོད་ཐབས།
གོང་དུ་བསྟན་པའི་དོན་གནད་རྣམས་གྲུབ་རྗེས་ཁྱོད་ཀྱིས་མུ་མཐུད་ནང་དོན་ལྷག་མ་རྣམས་ཕབ་བླུགས་བྱས་ན་འགྲིག ཡིན་ནའང་ཁྱེད་རང་གིས་ཕབ་བཞིན་པའི་ནང་དོན་རྣམས་ “Paragraph,pr” ཡི་རྣམ་པ་ལྟར་གནས་དགོས་པ་དེ་གལ་ཆེན་པོ་ཡིན་པ་མ་ཟད། ནང་དོན་ཕབ་བླུགས་མ་བྱས་གོང་ཤོག་གྲངས་འགོད་རྒྱུ་དེ་ཡང་གལ་ཆེ་བ་ཡིན།
ཤོག་ལྷེ་ཞིག་གི་མཇུག་མཐར་སླེབས་དུས་ “Ctrl+1” མནན་པའམ་ཡང་ན་ “THL” ཡི་ལག་ཆའི་སྒམ་ནང་ནས་“P”མནན་ནས་རྗེས་མའི་ཤོག་གྲངས་འགོད་དགོས། ཤོག་ལྷེའི་ཨང་གྲངས་དེ་ཡིག་འབྲུའི་ཚེག་གང་གི་མཇུག་དང་། ཤོག་ལྷེ་རྗེས་མའི་ཡི་གེ་དང་པོ་དེའི་མདུན་ལ་དུས་ཐོག་ཏུ་འགོད་ཐུབ་པ་དགོས། བཀོད་ཟིན་པའི་ཤོག་ལྷེའི་ཨང་གྲངས་ཀྱི་མདུན་རྒྱབ་ལ་སྟོང་ཆ་ལུས་མི་རུང་སྟེ། དཔེར་ན། “ཞེས་[231]པ་དང་།” ལྟ་བུའོ།
གལ་ཏེ་ཤོག་ལྷེའི་ཨང་གྲངས་ནོར་ནས་ཡང་བསྐྱར་བཟོ་བཅོས་དགོས་ན་ ཁྱོད་ཀྱིས་ “Ctrl+0” མནན་པའམ་ཡང་ན་ “THL” ཡི་ལག་ཆའི་སྒམ་ནང་གི་ “F” དེ་མནན་ནས་རེའུ་མིག་དེ་བཏོན་ན་རྗེས་མའི་ཤོག་ལྷེའི་ཨང་གྲངས་འགོད་ས་དེ་རྟག་པར་ཐོན་གྱི་རེད། དེ་ནས་ཁྱོད་ཀྱིས་ཡང་དག་པའི་ཤོག་གྲངས་དེ་བླུགས་ནས་ “OK” མནན་ན་འགྲིག དེ་ལྟར་ནོར་འཁྲུལ་ཡོད་པ་དེ་བཅོས་ནས་ནམ་རྒྱུན་ལྟར་ཤོག་ལྷེའི་གྲངས་འགོད་ན་འགྲིག
༨༽ གློག་ཀླད་ནང་ཕབ་བླུགས་མི་དགོས་པའི་ནང་དོན།
དེ་ཡང་གློག་ཀླད་ནང་ཕབ་བླུགས་བྱ་བའི་དམིགས་ཡུལ་ནི་མ་ཡིག་བཙན་བཟུང་བྱ་རྒྱུ་དེ་ཡིན་ནའང་། མ་ཡིག་ནང་ཡོད་པའི་ནང་དོན་ཁག་ཅིག་གློག་རྡུལ་པར་གཞིའི་ནང་ཕབ་བླུགས་མི་དགོས་པ་གཤམ་གསལ་ལྟར་ཏེ།
- ༡༽ ཡིག་མགོ་ ༄༅། འདི་ཤོག་ལྷེ་མི་རེ་ངོ་རེའི་མདུན་དུ་བརྒྱབ་མི་དགོས་ཏེ། མཛེས་རྒྱན་ཙམ་ལས་ནང་དོན་དངོས་མིན་པའི་ཕྱིར་རོ། དཔེ་ཆའི་ནང་དོན་གྱི་ཤོག་ལྷེ་དང་པོ་དེར་ཡིག་མགོ་བཀོད་པ་འགྲིག་ཀྱང་དེའི་རྗེས་ཀྱི་ཤོག་ལྷེ་ཁག་ལ་ཡིག་མགོ་འགོད་མི་རུང་།
- ༢༽ མིང་ཚིག་གང་རུང་གི་རྗེས་སུ་ཚེག་ཁ་ཤས་བརྒྱབ་ནས་སྟོང་ཆ་སྐོང་བར་བྱས་པ་དཔེར་ན། ཡིག་ཕྲེང་ཞིག་གི་མཇུག་མཐར་ “བསྟན་པ་དང་་་་་་་་” ལྟ་བུ་ཡོད་ན་ཁྱེད་རང་གིས་ “བསྟན་པ་དང་” ཞེས་ཐད་ཀར་ཚེག་རྣམས་མི་དགོས་པར་བརྒྱབ་ན་འགྲིག
- ༣༽ མཆན་རྟགས་དང་གསལ་རྟགས་མཚོན་བྱེད་ཀྱི་ཚེག་མང་པོ་དང་མཆན་འགྲེལ་སོགས་ཕབ་བླུགས་བྱ་མི་དགོས། གལ་སྲིད་མ་ཡིག་ནང་དཔེ་ཆའི་ནང་དོན་ལ་མཆན་འགྲེལ་ཡོད་ན་མཇུག་གི་གསལ་བཤད་ནང་དོན་ལ་གཟིགས་ཞིབ་དགོས་པའི་གསལ་བཤད་བྱས་ན་འགྲིག
༩༽ ཡིག་ཆ་གསར་པ་ཞིག་འགོ་ཚུགས་ཐབས།
ཁྱེད་རང་གི་གློག་ཀླད་ཡིག་ཆ་དེར་ཤོག་ལྷེ་༡༥༠ལས་མེད་ཚེ་ཡིག་ཆ་གསར་པ་ཞིག་བཟོ་དགོས། དེས་རྐྱེན་པས་ཁྱེད་རང་གི་ཡིག་ཆ་དེ་ཉིད་ཧ་ལས་དགོས་པའི་ཆེན་པོ་ཞིག་ཆགས་མི་སྲིད། གློག་ཀླད་ཡིག་ཆ་གཅིག་རྫོགས་ནས་ཡིག་ཆ་གསར་པ་ཞིག་འགོ་འཛུགས་དུས་མ་ཡིག་གི་ཤོག་ལྷེའི་ནང་དོན་མཇུག་མ་ནས་འགོ་འཛུགས་ན་ཡག་ཤོས་རེད།
ཡིག་ཆ་གསར་པ་ཞིག་འགོ་འཛུགས་དུས་དེ་སྔོན་གསལ་བཤད་བྱས་པ་ལྟར་ཡིག་ཆ་གསར་པ་ཞིག་བཟོ་དགོས། ཡིག་ཆ་གསར་པར་འགྱུར་བ་བྱུང་བའི་གནས་ཚུལ་རྣམས་ཐོ་འགོད་རེའུ་མིག་ནང་བླུགས་དགོས།
འགྱུར་ལྡོག་རེའུ་མིག་གི་གཤམ་འོག་ཏུ་དེའི་རྗེས་ཀྱི་ཤོག་ལྷེའི་ཨང་གྲངས་བརྒྱབ་དགོས། དེ་ནས་མུ་མཐུད་ནང་དོན་བླུགས་དགོས། དེར་ཁྱེད་རང་གིས་ཁ་བྱང་ངམ་གཞན་གྱི་རྟགས་གང་ཡང་བརྒྱབ་མི་དགོས། འགྱུར་ལྡོག་བྱུང་ནས་དགོས་མཁོ་ཡོད་པའི་ནང་དོན་རྣམས་རེའུ་མིག་ནང་ཡོད་པའི་རྐྱེན་གྱིས་ཤོག་གྲངས་བརྒྱབ་ནས་ནང་དོན་རྣམས་ཐད་ཀར་ཕབ་བླུགས་བྱས་ན་འགྲིག
༡༠༽ ཉར་ཚགས་བྱ་བ་དང་ཟུར་བཀོལ་ཡིག་ཆ་(备份)བཟོ་ཐབས།
གློག་ཀླད་ཀྱི་གནས་ཚུལ་ནི་ཤེས་རྟོགས་དཀའ་བས་ཁྱེད་རང་གིས་བྱས་ཟིན་པའི་ལས་ཀ་རྣམས་ཉར་ཚགས་ཡག་པོ་བྱེད་ཆེད་ཟུར་བཀོལ་གྱི་ཡིག་ཆ་(备份)ཞིག་བཟོ་རྒྱུ་དེ་གལ་ཆེན་ཞིག་རེད། དེ་ཡང་གློག་ཀླད་མིན་པའི་འགུལ་བསྐྱོད་གཉེན་ཆས་(移动软盘)སམ་ཡང་ན་དེ་ལྟའི་གཞན་གྱི་ནང་ཉིན་རེའི་ལས་ཀ་བྱས་པ་རྣམས་ཉར་ཚགས་བྱེད་དགོས།
༄༅། །དཔྱད་གཞི། དཔེ་ཆའི་ནང་དོན་བླུགས་སྐབས་ཐོན་པའི་དམིགས་བསལ་གྱི་གནས་ཚུལ།
འདིའི་ནང་ཁྱེད་རང་གིས་དཔེ་ཆའི་ནང་དོན་རྣམས་གློག་ཀླད་ནང་ཕབ་བླུགས་བྱེད་སྐབས་རྒྱུན་དུ་འཕྲད་པའི་གནས་ཚུལ་དག་ལ་གསལ་བཤད་བྱས་ཡོད་དེ། ནོར་འཁྲུལ་ཡོད་པའི་ནང་དོན་བླུགས་སྐབས་གང་འདྲ་བྱ་དགོས་པ་དང་། ནང་དོན་གསལ་པོ་མེད་པ་ཡིན་ན་གང་འདྲ་བྱ་དགོས་པ། དམིགས་བསལ་གྱི་བོད་ཡིག་ཞིག་བརྒྱབ་དགོས་ན་གང་འདྲ་བྱ་དགོས་པ་སོགས་ཀྱི་ཐད་གོ་རིམ་བཞིན་གསལ་བཤད་བྱེད་ཀྱི་ཡིན།
༡༽ ནོར་འཁྲུལ།
ཁྱེད་རང་གི་དམིགས་ཡུལ་ནི་དཔེ་ཆའི་མ་ཡིག་དང་གཅིག་པ་གཅིག་རྐྱང་ཡིན་པའི་ནང་དོན་ཞིག་གློག་ཀླད་ནང་ཕབ་བླུགས་བྱ་རྒྱུ་དེ་རེད། དེ་འདྲ་སོང་ཙང་གལ་སྲིད་མ་ཡིག་ནང་ནོར་འཁྲུལ་ཡོད་ནའང་དེ་ལ་བཟོ་བཅོས་མི་རུང་བར་ཇི་བཞིན་དུ་ཕབ་བླུགས་བྱ་དགོས། རྗེས་སུ་རྩོམ་སྒྲིག་པས་གློག་རྡུལ་པར་གཞི་ལ་ཞུས་དག་བྱེད་ཀྱི་རེད། ཡིན་ནའང་ཁོང་ཚོས་མ་ཡིག་དང་གཅིག་པ་ཡིན་པ་དེའང་ཉར་ཚགས་བྱེད་ཀྱི་རེད།
༢༽ དཔེ་ཆ་ལ་རྩོམ་སྒྲིག་པས་ཞུས་དག་བྱེད་པ།
དེ་ཡང་སྤྱིའི་ཆ་ནས་བཤད་ན། “THL” ཡི་རེ་བ་ནི་དཔེ་ཆའི་ནང་དོན་ཕབ་བླུགས་བྱ་བ་དང་དེར་ཞུས་དག་བྱ་དུས་མ་ཡིག་ལ་སྲུང་སྐྱོབ་བྱ་རྒྱུ་དེ་རེད། དེའི་ཕྱིར་དཔེ་ཆའི་ནང་དོན་ཕབ་བླུགས་དང་དེ་ལ་ཞུས་དག་གཏོང་སྐབས་བྱ་མི་རུང་བ་ཁག་ཅིག་ཡོད་དེ། ༡༽ཡི་གེའི་དག་ཆ་དང་ཚིག་ཕྲད་སོགས་བརྡ་སྤྲོད་ལུགས་དང་མི་མཐུན་པ་རྣམས་རང་དགར་བཟོ་བཅོས་མི་རུང་། ༢༽སྐུང་ཡིག་དང་ཚིག་སྡུད་སོགས་བཀྲལ་བའམ་ཡང་ན་གསལ་བཤད་བྱས་པའི་ཁ་སྣོན་གྱི་ཡི་གེ་རྣམས་ནང་དོན་དངོས་ལྟར་ཕབ་བླུགས་བྱ་མི་རུང་། ༣༽མིང་ཚིག་དང་བརྗོད་པ་སོགས་བར་གྱི་སྟོང་ཆ་རྣམས་མ་ཡིག་ལས་ལྷག་པོར་བཞག་པའམ། ཡིག་མགོ་ཁ་སྣོན་བརྒྱབ་ནས་ཤོག་ངོས་མཛེས་སུ་གཏོང་བ་སོགས་བྱ་མི་རུང་།
གལ་སྲིད་ཁྱེད་རང་ལ་ཞུས་དག་བྱ་རྒྱུའི་དབང་ཆ་ཡོད་ན། གཤམ་གསལ་གྱི་གོ་རིམ་བརྒྱུད་ནོར་འཁྲུལ་ཡོད་པའི་མ་ཡིག་དང་ཁྱེད་རང་གིས་ཞུས་དག་བྱས་པ་ཚང་མ་བལྟ་ཐུབ་པ་ཞིག་དགོས། དེ་ལྟར་བྱས་ཚེ་མ་ཡིག་སྲུང་སྐྱོབ་བྱ་ཐུབ་པ་མ་ཟད། རྩོམ་སྒྲིག་པས་ “TEI” ཡི་ཚད་གཞི་ལྟར་ནོར་བཅོས་བྱས་པ་ཡང་བལྟ་ཐུབ།
དཔེ་ཆའི་ནང་དོན་ལ་ལམ་སེང་ནོར་བཅོས་བྱ་དགོས་ན་ཕབ་བླུགས་མ་བྱས་གོང་ “Ctrl+F5” མནན་པའམ་ཡང་ན་ “THL” ཡི་ལག་ཆའི་སྒམ་ནང་གི་ “C” མནན་ན་རེའུ་མིག་ཅིག་ཐོན་ཡོང་ལ་རེའུ་མིག་དེའི་ “Actual Reading in Text” ཟེར་བའི་སྟོང་ཆའི་ནང་ནོར་འཁྲུལ་ཡོད་པའི་མ་ཡིག་དེ་བླུགས་དགོས་པ་དང་ “Corrected Reading” ཞེས་པའི་ནང་བཟོ་བཅོས་བརྒྱབ་པའི་ནང་དོན་རྣམས་ཕབ་བླུགས་བྱ་དགོས། “Editor’s Initials” ཞེས་པའི་སྟོང་ཆ་གསུམ་པ་དེའི་ནང་ཁྱེད་རང་གིས་གསལ་བཤད་དགོས་རྒྱུའི་ནང་དོན་རྣམས་བླུགས་དགོས། དེ་ནས་བླུགས་ཐབས་ཀྱི་མཐེབ་ “Enter” མནན་ནས་མུ་མཐུད་ནང་དོན་ཕབ་བླུགས་བྱ་དགོས།
ཐབས་ཤེས་དེ་ལྟར་བེད་སྤྱད་ན་ནོར་བཅོས་བརྒྱབ་པའི་ནང་དོན་དང་། འགན་འཁུར་གྱིས་བྲིས་པའི་གསལ་བཤད་ནང་དོན་བཅས་ཐོན་ཡོང་བ་གཤམ་གསལ་ལྟར་ཏེ།
-  “ནོར་འཁྲུལ་ཡོད་པའི་མ་ཡིག་གི་ནང་དོན་”
- དུས་གསུམ་ སང་གྱས་ གུ་རུ་རིན་པོ་ཆེ།
༣༽ པར་གཞི་མི་འདྲ་བར་གཤིབ་བསྡུར་བྱེད་པ།
གལ་ཏེ་ཁྱེད་རང་གིས་དཔེ་ཆའི་ནང་དོན་གློག་ཀླད་ནང་ཕབ་བླུགས་བྱ་དུས་ནང་དོན་གཅིག་མཚུངས་ཡིན་པའི་པར་གཞི་མི་འདྲ་བ་གཉིས་གསུམ་ལ་གཤིབ་བསྡུར་བྱེད་ཀྱི་ཡོད་ན་ཁྱེད་རང་གིས་ཕྱོགས་སྟོན་དེ་ཚོར་ཡིད་གཟབ་བྱ་དགོས། ཡིན་ནའང་པར་གཞི་མི་འདྲ་བ་འདེམས་དུས་ཀྱི་ཐབས་ཤེས་དེ་ནམ་རྒྱུན་ལྟར་ལག་ལེན་བསྟར་དགོས།
༤༽ རྟོགས་དཀའ་བའི་ནང་དོན།
དཔེ་ཆའི་ནང་དོན་གང་ཡིན་མི་གསལ་བ་དེ་ཚོར་ “Ctrl+F2” མནན་པའམ་ཡང་ན་ “THL” ཡི་ལག་ཆའི་སྒམ་ནང་གི་ངོ་མདོག་སྐྱོ་པོའི་རྟགས་འདི་ལྟ་བུ།
དེ་མནན་པ་ཡིན་ན་དབྱིན་སྐད་ཐོག་ {ILLEGIBLE}ཟེར་བ་དོན་གྱི་རེད། དེ་ནས་མུ་མཐུད་གསལ་པོ་ཡོད་པ་དེ་ཚོ་བརྒྱབ་ན་འགྲིག དབྱིན་ཡིག་ཐད་ {ILLEGIBLE} ཟེར་བ་གློག་ཀླད་ནང་ཐོན་ཀྱང་ནང་དོན་དེ་ཚོ་དེབ་ལྟར་པར་བརྒྱབ་དུས་ཡི་གེ་དེ་ཚོ་མི་དོན་པ་དང་པར་གྱི་རྣམ་པ་ཡང་དག་པའི་ངང་དོན་ཡོང་གི་རེད།
རྣམ་པ་འདིའི་མིང་ལ་ “Illegible” སྟེ་བསྡུ་ན་ “Il” ཟེར་རོ།
༥༽ གསལ་པོ་མེད་པའི་ནང་དོན།
ནང་དོན་གསལ་པོ་མེད་པའི་སར་ཁྱེད་རང་གིས་གང་ཐུབ་འོལ་ཚོད་གནང་རོགས། གསལ་པོ་མེད་པའི་ཡིག་འབྲུ་རྣམས་ལ་འོད་རྟགས་བརྒྱབ་ནས་ “Ctrl+F3” མནན་དགོས་པའམ་ཡང་ན་ “THL” ཡི་ལག་ཆའི་སྒམ་ནང་གི་རྐང་རྗེས་ཀྱི་རྟགས་དེ་མནན་དགོས། དེ་འདྲ་བྱས་ཚེ་གསལ་པོ་མེད་པ་རྣམས་ཕྱི་ཚུལ་ལ་དམིགས་བསལ་ཅན་དུ་གྱུར་ནས་ཀློག་པ་པོས་དེ་ཚོ་མ་ཡིག་ཐོག་གསལ་པོ་མེད་པ་ཤེས་རྟོགས་ཐུབ། “Ctrl+F3” ཡང་ན་རྐང་རྗེས་རྟགས་དེས་གསལ་པོ་མེད་པའི་རྣམ་པར་འགྱུར་ལྡོག་གཏོང་ཐུབ། དེ་ལྟར་འགྱུར་ལྡོག་གཏོང་བའི་གོ་རིམ་ནི།
- ༡༽ ཐོག་མར་མ་ཡིག་དེ་གསལ་པོ་མེད་པའི་ནང་དོན་གྱི་མདུན་ངོས་ཀྱི་ཚེག་གི་བར་ཕབ་བླུགས་བྱ་དགོས།
- ༢༽ དེ་ནས་ “Ctrl+F3” ཡང་ན་རྐང་རྗེས་རྟགས་དེ་མནན་དགོས།
- ༣༽ དེ་རྗེས་གསལ་པོ་མེད་པའི་ནང་དོན་ཕབ་བླུགས་བྱ་དགོས།
- ༤༽ མཇུག་ཏུ་ “Ctrl+F3” ཡང་ན་རྐང་རྗེས་རྟགས་ཡང་བསྐྱར་མནན་ནས་ནམ་རྒྱུན་གྱི་རྣམ་པར་ལོག་དགོས།
རྣམ་པ་དེར་ “Unclear” སྟེ་བསྡུས་ན་ “uc” ཟེར་གྱི་ཡོད། དེ་ཚོ་གློག་ཀླད་ནང་ཚོས་གཞི་དམར་པོར་མངོན་གྱི་རེད།
༦༽ དམིགས་བསལ་གྱི་མཚོན་རྟགས་གློག་ཀླད་ནང་བླུགས་ཐབས།
“Tibetan Machine Uni” མཐེབ་གཞོང་ལ་བོད་ཡིག་གི་དམིགས་བསལ་གྱི་ཡི་གེ་དང་བརྡ་མཚོན་རྟགས་ཤད་འདྲ་མིན་སྣ་ཚོགས་བླུགས་ཐུབ་ཀྱི་ཡོད། གལ་སྲིད་ཁྱེད་རང་ལ་དམིགས་བསལ་གྱི་ཡི་གེའམ་བརྡ་རྟགས་དེ་ཚོ་རྒྱག་པར་དཀའ་ངལ་ཡོད་ན་ཐབས་ཤེས་ལས་སླ་ཤོས་དེ་ནི་ “Insert symbol” ཟེར་བ་དེ་ནས་གདམ་ན་འགྲིག “Insert symbol” ཡི་བླུགས་ཐབས་ནི།
- ༡༽ “Insert”(插入)ནང་འཛུལ་དགོས།
- ༢༽ དེ་ནས་ “Symbol” (符号)ཟེར་བ་དེ་མནན་དགོས།
- ༣༽ དེ་ནས་ཡིག་གཟུགས་ (“Font” )ནང་འཛུལ་ཏེ་ཡིག་གཟུགས་དེ་ “Tibetan Machine Uni” ལ་འགྱུར་དགོས། དེ་འདྲ་བྱས་ཚེ་ཡིག་གཟུགས་རེའུ་མིག་ནང་ཡོད་པའི་ཡིག་གཟུགས་མི་འདྲ་བ་ཚང་མ་ཐོན་ཐུབ།
- ༤༽ དེ་ནས་ཁྱེད་རང་ལ་དགོས་པའི་ནང་དོན་ལ་མཐེབ་མནན་ནས་འོད་མདངས་ཆེན་པོས་སྟོན་ཏེ་ “Insert”(插入)ཟེར་བ་དེ་མནན་དགོས།
གཤམ་གསལ་གྱི་ནང་དོན་ནང་མི་རྣམས་ཀྱི་ཁག་པོར་མངོན་པའི་དམིགས་བསལ་གྱི་མཚོན་རྟགས་ཁག་ཅིག་བླུགས་ཡོད།
ཀ་༽ རྣམ་བཅད། ཿ
དེ་ནི་སཾསྐྲྀཏའི་སྒྲ་ཞིག་ཡིན་ལ་རོའོ་མན་གྱི་ཡི་གེའི་ནང་ “h” ཡིས་མཚོན་པར་བྱེད་ཀྱི་ཡོད། དེ་ཡང་རྣམ་བཅད་ཐོན་སྐབས་རྣམ་བཅད་ “ཿ” འདི་ལྟར་བླུགས་པ་ལས་གཏེར་ཤད་ “༔” འདི་ཉིད་བླུགས་མི་རུང་། ཀླད་ཀོར་བརྩེགས་མ་གཉིས་ཀྱི་མདུན་དུ་ཡོད་པའི་ཆེ་བ་དེ་ནི་རྣམ་བཅད་གང་ལ་སྦྱོར་སའི་ཡི་གེའི་དེའི་མཚོན་བྱེད་ཙམ་ལས་རྣམ་བཅད་ཀྱི་ཁུངས་མ་ཡིན་ནོ།
ཁ་༽ པླུཏ། ྅
དེ་ནི་སཾསྐྲྀཏ་ཡི་སྒྲ་གདངས་རིང་པོ་མཚོན་བྱེད་ཀྱི་རྟགས་ཡིན་པས་དེ་ཉིད་ཐོན་སྐབས་པླུཏ་ “྅” འདི་ཉིད་བླུགས་པ་ལས་ “ཉ” བླུགས་མི་རུང་།
ག་༽ ཆེ་མགོ ༸
རྟགས་དེ་བོད་ཡིག་ནང་མཆོག་གྱུར་གྱི་མི་མིང་གང་ཞིག་གི་མདུན་གྱི་ཚིག་ཁྱིམ་དང་པོ་དེར་བེད་སྤྱོད་བྱེད་ཀྱི་ཡོད། འདི་ཉིད་ཐོན་སྐབས་ཆེ་མགོ་ཉིད་བེད་སྤྱོད་བྱ་བ་ལས་ཨང་ཀི་བདུན་པ་བེད་སྤྱོད་བྱ་མི་རུང་། (༧) གཟབ་ནན་དགོས་པ་ནི་ཆེ་མགོ་ནི་ཨང་ཀི་བདུན་པ་དང་འདྲ་པོ་ཡོད་ཀྱང་དེ་ལས་མཐོ་བ་ཡོད། (༸)
ང་༽ འོག་སྐོར།
དེ་ནི་གསལ་བཤད་བྱེད་སྐབས་མ་ཡིག་གི་འོག་ཏུ་ཀླད་ཀོར་གྱི་གཟུགས་བརྒྱབ་ཀྱི་ཡོད། དེས་ནུས་པ་མི་འདྲ་བ་ཐོན་གྱི་ཡོད།
༧༽ ཤད་མི་འདྲ་བ་ཁག་ཅིག
མ་ཡིག་ནང་ཐོན་པའི་ཤད་མི་འདྲ་བ་རྣམས་ཕབ་བླུགས་བྱ་སྐབས་ཡང་དག་པའི་སྒོ་ནས་བེད་སྤྱོད་ཐུབ་པ་དགོས།
ཀ་༽ རིན་ཆེན་སྤུངས་ཤད། ༑
དེ་ནི་ཡིག་ཕྲེང་གི་མགོར་ཡིག་རྡོག་གཅིག་བྱུང་ན་དེ་ཉིད་ཚུགས་ཐུབ་པའི་ཆེད་དུ་བེད་སྤྱོད་བྱེད་པ་ཡིན་པས་དེ་ཉིད་ཀྱང་ཇི་བཞིན་ཕབ་བླུགས་བྱ་དགོས།
ཁ་༽ གཏེར་ཤད། ༔
གཏེར་ཤད་ནི་གཏེར་མའི་དཔེ་ཆའི་ནང་སྤྱོད་པའི་དམིགས་བསལ་གྱི་ཤད་ཡིན། དེའི་ནུས་པ་ནི་སྤྱིར་བཏང་གི་ཤད་དང་གཅིག་པ་རེད། ཕབ་བླུགས་སྐབས་གཏེར་ཤད་ཉིད་བླུགས་པ་ལས་རྣམ་བཅད་ཀྱི་རྟགས་བླུགས་མི་རུང་།
ག་༽ ཤད་གཞན་པ་ཁག་ཅིག
“Tibetan Machine Uni” གྱི་ཡིག་གཟུགས་ནང་ཤད་མི་འདྲ་བ་འདི་རྣམས་ཡོད་དེ། ༎ ༏ ༐ ༑ ༈ སོགས་སོ། ཕབ་བླུགས་དང་ཞུས་དག་སྐབས་མ་ཡིག་ཇི་བཞིན་ཤད་རྣམས་བེད་སྤྱོད་བྱ་དགོས།
གལ་ཏེ་ཁྱེད་རང་ལ་ཤད་དེ་ཚོ་བེད་སྤྱོད་བྱེད་ཁག་པའི་གནས་ཚུལ་འཕྲད་ན་གོང་གི་གོ་རིམ་དྲུག་པར་གཟིགས་རོགས་ཞུ།
༨༽ སཾསྐྲྀཏའི་ཡི་གེ་དང་སྐད་ཡིག་གཞན།
“Tibetan Machine Uni” གྱི་ཡིག་གཟུགས་དེས་བོད་ཡིག་ནང་བེད་སྤྱོད་ཡོད་པའི་ལེགས་སྦྱར་གྱི་ཡི་གེ་དག་སྤྱིར་ན་ཕབ་བླུགས་བྱེད་ཐུབ་ཀྱང་དམིགས་བསལ་ཅན་ཁག་ཅིག་ཕབ་བླུགས་བྱ་མི་ཐུབ། གལ་ཏེ་ཁྱེད་རང་ལ་ཡི་གེ་དེ་རིགས་འཕྲད་ན་ཤོག་ལྷེ་དེ་ཚོ་གློག་རྡུལ་གྱིས་འདྲ་བཤུ་བྱ་དགོས། གནས་ཚུལ་འདི་རིགས་འཕྲད་སྐབས་རྩོམ་སྒྲིག་པར་འབྲེལ་བ་བྱས་ནས་ ཐབས་ཤེས་བཀའ་འདྲི་ཞུས་ཆོག དེ་ལྟར་བྱས་ཚེ་ “Tibetan Machine Uni” ཡིག་གཟུགས་ཀྱི་པར་གཞི་གསར་པ་ཐོན་གྱི་རེད།
༩༽ སྐུང་ཡིག
བོད་ཡིག་དཔེ་རྙིང་སྤྱི་དང་ལྷག་པར་དུ་ལག་བྲིས་ཀྱི་དཔེ་ཆའི་ནང་སྐུང་ཡིག་གམ་བསྡུས་ཡིག་མང་པོ་བེད་སྤྱོད་བཏང་ཡོད། སྐུང་ཡིག་ནི་ཚེག་ཁྱིམ་ཁ་ཤས་ལྷན་ཅིག་ཏུ་བསྐུང་པས་དེར་འགྲེལ་བཤད་བྱེད་དུས་ཁག་པོ་ཡོད། གལ་སྲིད་དཔེ་ཆའི་ནང་དོན་དེ་དབུ་ཅན་གྱིས་བྲིས་པ་ཡིན་ན་སྐུང་ཡིག་དེ་རིགས་སོ་སོར་འཕྲལ་མི་རུང་། གལ་སྲིད་དཔེ་ཆའི་ནང་ “ལཊ་” ཞེས་འཁོད་ཡོད་ན་དེ་ལྟར་ཕབ་བླུགས་བྱ་བ་ལས་ “ལགས་” ཞེས་ཕབ་མི་རུང་། དེ་བཞིན་དཔེར་ན།
- “ཉམསུ་” ཞེས་པ་འཕྲལ་ནས་ཉམས་སུ་ལ་ཕབ་མི་རུང་།
- “ཁྶཾ་” ཞེས་པ་དེ་ཁམས་ལ་ཕབ་བླུགས་མི་རུང་བ་སོགས་རིགས་འགྲེ།
གལ་སྲིད་ཁྱེད་རང་གིས་ཕབ་བླུགས་བྱེད་པའི་མ་ཡིག་དེ་ཡིག་གཟུགས་གཞན་ཡིན་ཚེ་སྐུང་ཡིག་མང་པོ་བེད་སྤྱོད་བྱས་པ་དེ་རིགས་སོ་སོར་འཕྲལ་ནས་ཕབ་བླུགས་བྱ་དགོས། རྒྱུ་མཚན་ནི་སྐུང་ཡིག་དེ་ཚོ་དབུ་ཅན་ལ་འགྱུར་མི་ཐུབ་པས་སོ། གནས་ཚུལ་འདི་རིགས་འཕྲད་ཚེ་ཁྱེད་རང་གིས་རྩོམ་སྒྲིག་པར་སྐད་ཆ་འབྲི་དགོས།
༡༠༽ མཆན་འགྲེལ།
མཆན་འགྲེལ་ནི་མི་གཞན་གྱིས་བྲིས་པའི་མ་ཡིག་དེར་མཆན་རྟགས་ཞིག་བཀོད་ནས་འགྲེལ་བ་བརྒྱབ་སྟེ་མ་ཡིག་དང་ལྷན་ཅིག་ཏུ་འགྲོགས་པ་དེར་ཟེར་བ་དང་། གལ་སྲིད་ཁྱེད་རང་གིས་ཕབ་བླུགས་བྱ་བའི་དཔེ་ཆ་དེར་མཆན་འགྲེལ་ཡོད་ཚེ་གཤམ་གསལ་གྱི་ཐབས་ཤེས་བེད་སྤྱོད་དགོས། དེ་ལྟར་བྱས་ན་གློག་ཀླད་ཀྱི་ཡིག་ཆ་རྣམསདཔེ་ཆ་ལྟར་པར་རྒྱག་དུས་རང་བཞིན་གྱིས་མཆན་འགྲེལ་རྣམས་སྔར་གྱི་མ་ཡིག་ལྟར་ཐོན་ཐུབ། མཆན་འགྲེལ་ཕབ་བླུགས་བྱ་དགོས་ན། སྲུབས་འཇུག་(插入)ནས་ཐོན་པའི་ཤོག་ལྷེ་ཆུང་ཆུང་དེའི་ནང་བྲིས་ན་མི་འགྲིག
- ༡༽ མཆན་རྟགས་དེ་འབྲི་སའི་བརྗོད་པ་དེའི་ཚེག་གི་བར་དུ་ཕབ་བླུགས་བྱ་དགོས།
- ༢༽ དེ་ནས་ “Ctrl+F1” མནན་དགོས། ཡང་ན་ “THL” ཡི་ལག་ཆའི་སྒམ་གྱི་ “quote bubble icon”(引号泡沫图标)ཞེས་པ་མནན་དགོས།
- ༣༽ དེ་ནས་མཆན་འགྲེལ་ཕབ་བླུགས་བྱ་དགོས།
- ༤༽ དེ་ནས་ “Ctrl+F1” མནན་དགོས་པའམ་ཡང་ན་ “THL” ཡི་ལག་ཆའི་སྒམ་གྱི་(引号泡沫图标)ཞེས་པ་མནན་ནས་དུས་རྒྱུན་ཕབ་བླུགས་བྱ་སར་ཕྱིར་ལོག་བྱ་ཐུབ།
དེ་ལྟར་བྱས་ཚེ། མཆན་འགྲེལ་རྣམས་ཡིག་གཟུགས་ཆུང་ངུ་གསེག་ཏུ་ཡོད་པའི་རྣམ་པའི་ཐོག་ནས་ཐོན་ཐུབ་སྟེ། དཔེར་ན། “འདི་གཞུང་གི་ཡི་གེ་རེད། འདི་མཆན་འགྲེལ་མཆན་འགྲེལ་ཟེར་ཡས་འདི་མཆན་བུའི་ཡི་གེ་རེད། མ་རེད་” ལྟ་བུའོ། གོང་དུ་བཤད་ཟིན་ལྟར་མཆན་འགྲེལ་རྣམས་ཕབ་བླུགས་བྱ་སའི་ས་ཆར་ཕབ་བླུགས་བྱས་ཚར་རྗེས་འབུར་མངོན་བྱས་ཏེ་(加粗)“Ctrl+F1” མནན་ན་ནང་དོན་དེ་དག་མཆན་འགྲེལ་གྱི་རྣམ་པའི་ཐོག་ནས་ཐོན་ཐུབ་ཀྱི་རེད།
༡༡༽ བར་འཇུག་ཚིག་དུམ།
བར་དུ་འཇུག་དགོས་པའི་ཚིག་དུམ་མམ་ཡང་ན་ཨང་ཀི་སོགས་ལ་ “Ctrl+F4” མནན་པའམ་ཡང་ན་ “THL” ཡི་ལག་ཆའི་སྒམ་ནང་འཛུལ་ཏེ་བར་འཇུག་རྟགས་(小括号)དེ་མནན་ན་འགྲིག དེ་འདྲ་བྱས་ཚེ་བར་འཇུག་གི་རྟགས་གཉིས་ཐོན་སྲིད། བར་འཇུག་རྟགས་༼ ༽ འདིའི་ནང་འཇུག་དགོས་པའི་ནང་དོན་རྣམས་ཕབ་བླུགས་བྱ་དགོས་པ་དང་དེ་ནས་རྟགས་དེའི་ཕྱི་ལ་དོན་ནས་ནང་དོན་དངོས་རྣམས་མུ་མཐུད་ཕབ་བླུགས་བྱས་ན་ཆོག
དེ་ཡང་བར་འཇུག་གི་ནང་དོན་རྣམས་སྔོན་ལ་ཕབ་བླུགས་བྱ་དགོས་པ་དང་དེ་རྗེས་འབུར་དུ་མངོན་པར་བྱས་ནས་(加粗)“Ctrl+F4” མནན་པའམ་ཡང་ན་བར་འཇུག་རྟགས་དེ་ཡིག་ཆའི་སྒམ་ནས་གདམ་སྟེ་བེད་སྤྱོད་བྱས་ནའང་འགྲིག དེ་ལྟར་བྱས་ཚེ་བར་འཇུག་ནང་དོན་རྣམས་བར་འཇུག་བྱས་པ་བཞིན་མངོན་ཐུབ།
དེ་ལྟ་བུའི་དཔེར་བརྗོད་ནི་ལྔ་པ་ཆེན་པོའི་གསན་ཡིག་ནང་གསེག་ཏུ་ཡོད་པའི་མིང་དང་བར་འཇུག་གི་ནང་དོན་ཡོད་པ་ལྟ་བུ་རྣམས་སོ།
༄༅། །པར་གཞི་མི་འདྲ་བ་/དགག་ལན་པར་གཞི།
བོད་ཡིག་གི་བཀླག་དེབ་པར་གཞི་ཁག་མི་འདྲ་བ་དེ་ཚོར་གསལ་རྟགས་བརྒྱབ་དགོས་པ་ནི་ང་ཚོས་ Word ནང་གི་ཟུར་མཆན་བེད་སྤྱོད་བཏང་ནས་ཐོ་བརྒྱབ་ཀྱི་ཡོད། “XML” ཡི་འགྱུར་བ་གཏོང་ཐུབ་པའི་ནུས་པ་དེ་བེད་སྤྱོད་གཏོང་གི་ཡོད་ན་ནང་དོན་དེ་ཚོ་ཡང་ “apparatus” ( ) ཤོག་བྱང་ལ་བརྗེས་ཐུབ། དེའི་ནང་གི་ནང་དོན་དེབ་མི་འདྲ་བའི་སྐོར་པར་གཞི་ལས་ཁུངས་དང་ཤོག་གྲངས་བཅས་ “ ” ཤོག་བྱང་བཞིན་གསལ་པོར་འཁོད་ཐུབ་ཀྱི་རེད། ང་ཚོས་རོང་ཟོམ་གྱི་བཅའ་ཡིག་ (དམ་བཅའ་) དེར་མཚོན་ན། དེ་ལ་པར་གཞི་མི་འདྲ་བ་གསུམ་ཡོད་དེ་ལག་བྲིས་དང་། རྒྱ་གར་གྱི་PL-480 པར་གཞི། དེ་བཞིན་ཀྲུང་གོ་ནས་བཏོན་པའི་པར་གཞི་བཅས་སོ།
༡༽ ཚིག་སྡུད།
པར་གཞི་མི་འདྲ་བ་དེ་ཚོར་ཚིག་སྡུད་མི་འདྲ་བ་བེད་སྤྱད་པས་དཔེ་སྐྲུན་ཁང་མི་འདྲ་བ་ངོས་སྤྲོད་ཐུབ། ཚིག་སྡུད་དེ་ཚོ་བེད་སྤྱོད་གཏོང་དགོས་ན། ང་ཚོས་སྔོན་ལ་དཔེ་སྐྲུན་ཁང་དེ་ཚོས་ཚིག་སྡུད་དེ་ཚོ་བེད་སྤྱོད་བཏང་གི་ཡོད་མེད་ཞིབ་བསྡུར་བྱ་དགོས། དཔེར་ན། རྙིང་མ་རྒྱུད་འབུམ་ལ་ “Dg” ཞེས་པའི་ཚིག་སྡུད་ཡོད་ན་དེ་ནི་སྡེ་དགེ་ (Degé) པར་ཁང་གི་པར་མ་ཡིན་པ་མཚོན་ཐུབ། དེ་བཞིན་སྡེ་དགེ་པར་ཁང་གིས་བསྐྲུན་པའི་དཔེ་ཆ་ཀུན་ལ་ “Dg” ཞེས་པའི་ཚིག་སྡུད་བེད་སྤྱོད་བཏང་ན་འགྲིག རོང་ཟོམ་གྱི་བཅའ་ཡིག་ལ་མཚོན་ན། ང་ཚོས་ “PL” ཚིག་སྡུད་བེད་སྤྱོད་བཏང་གི་ཡོད་པ་སྟེ། PL-480དཔེ་སྐུན་ཁང་ནས་ཡིན་པས་སོ། གཞན་ཡང་ “PRC” ནི་PRCདཔེ་སྐྲུན་ཁང་དང་། “MS” ནི་ལག་བྲིས་དཔེ་ཆ་ཡིན་པ་སོགས་ལ་ངོས་འཛིན་བྱེད་ཀྱི་ཡོད། Authority File of Siglaཟེར་བའི་དྲ་ཤོག་ལ་གཟིགས་ཏེ་ཚིག་སྡུད་ངོས་འཛིན་ཐུབ་པ་རྣམས་ངོས་བཟུང་དགོས། གལ་སྲིད་དེའི་ནང་འཁོད་མེད་པ་དག་དང་འཕྲད་ཚེ་ཚིག་སྡུད་ཞིག་བཟོས་ཏེ་གཏན་ལ་ཕབ་དགོས།
གསལ་བཤད། དེ་ཡང་ཁྱེད་རང་གིས་པར་གཞི་ཚང་མར་ཚིག་སྡུད་ཀྱི་མིང་གཅིག་བརྒྱབ་དུས་ཚིག་སྡུད་ཀྱི་མིང་དེར་འགྱུར་བ་གཏོང་ཐུབ། དེ་ནི་ནང་དོན་རྟགས་བརྒྱབ་ཟིན་རྗེས་དང་XMLལ་བརྗེ་པོ་བརྒྱབ་ཚར་རྗེས་ཟུར་མཆན་ “ ” ནང་འཚོལ་བ་དང་འགྱུར་བ་གཏོང་ཐུབ་ཀྱི་རེད།
༢༽ པར་གཞི་མི་འདྲ་བར་རྟགས་རྒྱག་པ།
ཁྱེད་རང་ལ་ཁྱེད་རང་གིས་བདམས་པའི་གཞི་རྩའི་པར་གཞི་གཅིག་ཡོད་པ་རེད། པར་གཞི་དེའི་ནང་དོན་ “Word” གཞིར་བཟུང་ཕབ་ཡོད་པས་དེ་ཚོ་ “XML” ཡི་རྣམ་པར་འགྱུར་ལྡོག་གཏོང་ཐུབ། རོང་ཟོམ་གྱི་དཔེ་ཆ་ལ་ཆ་བཞག་ན། དེ་ནི་ལག་བྲིས་དཔེ་ཆ་ཡིན་པ་དང་ “Wylie” ནང་ཕབ་བླུགས་བྱས་ཡོད།
པར་གཞི་མི་འདྲ་བའི་ཐོ་འགོད་སྟངས་ནི་ཐོག་མར་ཚིག་སྡུད་ཀྱི་མིང་འདོགས་བྱ་རྒྱུ་དང་། དེ་ནས་བར་འཇུག་ཤོག་ལྷེའི་ཨང་གྲངས་འགོད་རྒྱུ། དེ་ནས་བཤད་རྟགས་ (:) བརྒྱབ་རྒྱུ་དང་དེ་ནས་པར་གཞི་མི་འདྲ་བ་མཐོང་ཐུབ།
ཚིག་འབྲུ་མི་འདྲ་བ་གཅིག་གི་པར་གཞི་མི་འདྲ་བ་ཁག
རོང་ཟོམ་གྱི་བཅའ་ཡིག་ལ་མཚོན་ན། ལག་བྲིས་ལྟར་བཀོད་པ་ནི་ “bsnyan” ཟེར་བ་དང་། “PL-480” ཡི་པར་གཞིའི་ཤོག་ལྷེ་152ནང་གི་ཡིག་ཕྲེང་བཞི་པའི་ནང་ “brnyan” ཞེས་འཁོད་ཡོད། དེ་ལྟར་མངོན་ཐུབ་པའི་ཆེད་གཞི་རྩའི་པར་གཞིའམ་ལག་བྲིས་དཔེ་ཆ་ “bsnyan” གྱི་རྗེས་ལ་ཟུར་མཆན་ཞིག་ཁ་སྣོན་བྱ་དགོས་ཀྱི་རེད། དེའང་ཟུར་མཆན་གྱི་དཔེ་གཞི་ནི་གཤམ་གསལ་ལྟར་རོ།
- PL (152.4): brnyan
ཚིག་འབྲུ་མི་འདྲ་བ་མང་པོའི་པར་གཞི་མི་འདྲ་བ་ཁག
གལ་སྲིད་པར་གཞི་མི་འདྲ་བའི་ནང་དོན་དེ་ཚོ་ཚིག་འབྲུ་གཅིག་མིན་མང་པོར་ཡོད་ན་གཞི་རྩའི་པར་གཞིའི་ནང་གི་ཚིག་འབྲུ་དེ་ཚོ་གུག་རྟགས་ཆེ་བའི་ { } ནང་བླུགས་ཏེ་གུག་རྟགས་ཀྱི་རྗེས་ལ་ཟུར་མཆན་ཞིག་འབྲི་དགོས། དཔེར་ན། གཞི་རྩའི་པར་གཞིའི་ནང་ bsnyan de ཡིན་པ་དང་PRCཡི་པར་གཞིའི་ནང་ brnyan ’di ཞེས་ཤོག་གྲངས་45 ཡི་ཡིག་ཕྲེང་2ནང་འཁོད་ཡོད་ན་གཤམ་གསལ་ལྟར་མངོན་ཐུབ་སྟེ།
- {bsnyan de }1
ཡིན་པ་དང་། ཟུར་མཆན་དེ་གཤམ་གསལ་ལྟར་མངོན་ཐུབ་སྟེ།
- PL (152.4): brnyan 'di
ལྟ་བུའོ།
པར་གཞི་མི་འདྲ་བའི་ནང་གི་ཚིག་འབྲུ་མི་འདྲ་བ།
གལ་ཏེ་པར་གཞི་གཉིས་སམ་དེ་ལས་མང་བའི་ནང་གི་ཚིག་འབྲུ་ཞིག་ལ་ཀློག་སྟངས་འདྲ་མིན་མང་པོ་ཡོད་ན་དེ་ཚོ་འབྱེད་རྟགས་ (;) ཀྱིས་དབྱེ་བ་ཕྱེ་དགོས། གོང་གི་དཔེར་བརྗོད་དེར་ཆ་བཞག་ན། “PRC” ཡི་པར་གཞིའི་ནང་ཤོག་ལྷེ་321ཡིག་ཕྲེང་5ནང་ “brnyan” ཞེས་འཁོད་ཡོད་ན་ཟུར་མཆན་དེ་གཤམ་གསལ་ལྟར་མངོན་ཐུབ་སྟེ།
- PL (152.4): brnyan; PRC (321.5): brnyen
གལ་ཏེ་པར་གཞི་མི་འདྲ་བ་གཉིས་ནང་ཀློག་སྟངས་གཅིག་པ་ཡིན་ན། ཟུར་མཆན་དེ་གཤམ་གསལ་ལྟར་མངོན་ཐུབ།
- PL (152.4), PRC (321.5): brnyan
གསལ་བཤད། གལ་སྲིད་པར་གཞི་མི་འདྲ་བའི་ནང་ཀློག་སྟངས་མི་འདྲ་བ་ཁག་ཡོད་ན། ཁྱོད་ཀྱིས་ངེས་པར་དུ་དེ་དག་གི་གོ་རིམ་ལ་ཡིད་གཟབ་བྱ་དགོས། དཔེར་ན། ང་ཚོས་གཏན་འཁེལ་བྱས་པ་ནི་ “PL” ཡི་པར་གཞི་དེ་ཨང་དང་པོར་འགོད་རྒྱུ་དང་། “PRC” ཡི་པར་གཞི་དེ་ཨང་གཉིས་པར་འགོད་རྒྱུ་དེ་ཡིན།
༣༽ པར་གཞི་མི་འདྲ་བའི་ནང་གི་དོར་བའི་ནང་དོན།
གལ་སྲིད་གཞི་རྩའི་པར་གཞིའི་ནང་ནང་དོན་ཁག་ཅིག་དོར་བའི་གནས་ཚུལ་འཕྲད་ཚེ་གུག་རྟགས་ཤིག་བརྒྱབ་ནས་དེའི་ཕྱིར་ཟུར་མཆན་ཞིག་འབྲི་དགོས། ཟུར་མཆན་ནང་ཚིག་སྡུད་དང་ཤོག་གྲངས། བཤད་རྟགས། དོར་བའི་ནང་དོན་བཅས་འབྲི་དགོས་པ་དཔེར་ན། ལག་བྲིས་དཔེ་ཆའི་ནང་ “de ltar yongs su sgrub na” (དེ་ལྟར་ཡོངས་སུ་སྒྲུབ་ན་) ཡིན་པ་དང་། “PL-480” པར་གཞིའི་ནང་ “de ltar sgrub na” (དེ་ལྟར་སྒྲུབ་ན་) ཞེས་ཤོག་ལྷེ་405ཡིག་ཕྲེང་3ནང་འཁོད་ཡོད་ན་འདི་ལྟ་སྟེ།
- de ltar {yongs su }1 sgrub na
དང་། དེའི་ཟུར་མཆན་ནང་།
- PL (405.3): omits
ལྟ་བུ་ཡིན་ནོ།
༤༽ པར་གཞི་མི་འདྲ་བའི་ནང་གི་ལྷག་པོའི་ནང་དོན།
གནས་ཚུལ་གཞན་ཞིག་ནི། ནང་དོན་མི་འདྲ་བ་ཁག་ཅིག་ལ་གཞི་རྩའི་པར་གཞི་མི་འདྲ་བར་ནང་དོན་ལྷག་པོ་ཁག་ཁ་སྣོན་བྱས་ཡོད་པ་དཔེར་ན། ལག་བྲིས་དཔེ་ཆའི་ནང་ “las kyis” (ལས་ཀྱིས་) དང་། “PRC” པར་གཞིའི་ཤོག་གྲངས་204ཡིག་ཕྲེང་6ནང་ “las thams cad kyis” (ལས་ཐམས་ཅད་ཀྱིས་) ཞེས་འཁོད་ཡོད་ན་གཤམ་གསལ་ལྟར་ཏེ།
- las 1kyis
གསལ་བཤད། ཟུར་མཆན་ནི་ནང་དོན་དོར་སའི་གནས་ལ་འབྲི་དགོས་པ་དང་དེ་ནི་ཚེག་ཁྱིམ་གྱི་མདུན་ལ་སྟོང་པ་་ཞིག་བཞག་ནས་འབྲི་དགོས།
ཟུར་མཆན་ནི།
- PRC (204.6): thams cad
ཞེས་འབྲི་དགོས།
༥༽ པར་གཞི་ལེགས་པོ་ངོ་སྤྲོད་བྱ་ཐབས།
གལ་ཏེ་ཁྱེད་རང་གིས་པར་གཞི་ལེགས་པོ་ཞིག་ངོ་སྤྲོད་བྱེད་དགོས་ན། ཚིག་སྡུད་ཀྱི་མདུན་ལ་ (*) རྟགས་འདི་བེད་སྤྱོད་གཏོང་དགོས། གོང་གི་དཔེར་བརྗོད་ལ་མཚོན་ན། གལ་སྲིད་ “PL-480” དེ་པར་གཞི་ལེགས་པོ་ཞིག་ཡིན་ན་འདི་ལྟར་ཏེ། *PL (152.4): brnyan; PRC (321.5): brnyen ལྟ་བུ་འབྲི་བར་བྱའོ།
༄༅། །ཞུས་དག་དང་སྤུས་ཚད་ཚོད་འཛིན་པ།
འདིར་ཁ་གསབ་བྱེད་དགོས་པ་ཞིག་ནི་བོད་ཡིག་གི་ནང་དོན་ཕབ་བླུགས་བྱེད་སྐབས་ནུས་པ་ཐོན་ཤོས་ཤིག་ནི་ནོར་འཁྲུལ་མི་ཤོར་བ་བྱ་རྒྱུ་དེ་རེད། གློག་རྡུལ་པར་གཞི་དེ་ཚོར་ནོར་འཁྲུལ་གྱི་རིགས་ཐོན་ན་རིན་ཐང་ཆུང་ངུར་འགྲོ་སྲིད་དེ། དེ་དག་བེད་སྤྱོད་གནང་མཁན་ཚོས་མུ་མཐུད་ནོར་འཁྲུལ་དེ་ཚོ་བེད་སྤྱོད་བཏང་ནས་མ་དག་རྒྱུན་འབྱམས་སུ་འགྲོ་བ་མ་ཟད། དེ་དག་དཔྱད་གཞིར་འཛིན་ནས་ཞིབ་འཇུག་བྱ་བ་ལའང་ནོར་འཁྲུལ་ཅན་གྱི་མཇུག་འབྲས་ཐོན་རྒྱུ་རེད། དེ་ཕྱིར་དང་ཐོག་མ་ནས་ལས་ཀ་དེ་ཚོ་གཟབ་ནན་ངང་སྒྲུབ་དགོས་པ་དང་། ཕབ་བླུགས་བྱས་པ་རྣམས་ལག་བྲིས་མ་ཡིག་གཞིར་འཛིན་ནས་ཞུས་དག་ནན་པོ་བྱ་དགོས་སོ།
ནོར་འཁྲུལ་ཉུང་དུ་གཏོང་བའི་ཐབས་ཤེས་ལེགས་ཤོས་ཤིག་ནི་ཕབ་བླུགས་ཐེངས་གཉིས་བྱེད་རྒྱུ་དེ་རེད། དེ་ཡང་མི་གཉིས་ཀྱིས་ནང་དོན་གཅིག་ཐེངས་རེ་རེ་ཕབ་བླུགས་བྱས་ཚེ་གློག་ཀླད་ཀྱི་ “Word” ཡི་ནང་དོན་མི་འདྲ་བ་རྣམས་འབུར་དུ་འདོན་འཇུག་ནས་རྩོམ་སྒྲིག་པ་ཞིག་གིས་མཇུག་འབྲས་ལ་ཞུས་དག་བྱེད་རྒྱུ་དེ་རེད། ཡིན་ནའང་ཕབ་བླུགས་ཐེངས་གཉིས་བྱེད་པའི་རྐྱེན་གྱིས་འགྲོ་སོང་མང་པོ་གཏོང་དགོས་པ་མ་ཟད་དུས་ཚོད་ཀྱང་རིང་པོ་འགོར་སྲིད།
ཕབ་བླུགས་ཐེངས་ག་ཚོད་བྱེད་ཀྱང་གཤམ་གསལ་གཞི་རྩའི་ཐབས་ཤེས་རྣམས་ལེགས་པར་སྤྱད་ན་སྤུད་ཚད་ཡག་པོ་ཡོང་རྒྱུར་ཕན་ཐོགས་ཡོད་ངེས།
- ༡༽ ཞུས་དག་བྱེད་མཁན་དེ་ཉིད་ཕབ་བླུགས་བྱེད་མཁན་དེ་མིན་དགོས། གལ་ཏེ་དེ་གཉིས་མི་གཅིག་གིས་བྱས་ན་རང་སྐྱོན་གང་ཡོད་ངོས་བཟུང་མི་ཐུབ།
- ༢༽ ཞུས་དག་སྐབས་ངེས་པར་ཕབ་བླུགས་ཟིན་པའི་ནང་དོན་རྣམས་ཤོག་སྟེང་དུ་པར་བཏབ་ནས་མ་ཡིག་དང་གཤིབ་བསྡུར་གྱིས་ཞུས་དག་བྱ་བ་ལས་གློག་ཀླད་སྟེང་ཐད་ཀར་ཞུས་དག་བྱས་ན་སྤུས་ཚད་ལེགས་པོ་མི་ཡོང་བས་དེ་ལྟར་བྱ་མི་རུང་།
- ༣༽ ཞུས་དག་ནི་ངེས་པར་མ་ཡིག་དང་བསྟུན་དགོས་པ་ལས་བུ་ཡིག་ཁོ་ནར་ཞུས་པ་ཙམ་གྱིས་མི་འགྲིག མ་ཡིག་དང་བསྡུར་ནས་ཞུས་དག་མ་བྱས་ན་ཕབ་ཟིན་བུ་ཡིག་དང་ཕབ་བྱའི་མ་ཡིག་བར་ཁྱད་པར་ཇི་ཡོད་ཤེས་ཚོར་མི་ཐུབ།
- ༤༽ ཞུས་དག་སྐབས་མཆན་རྟགས་དང་། སྟོང་ཆ། དུམ་མཚམས་ཀྱི་རྟགས་བཅས་ལ་ཡང་དུ་བལྟས་ཏེ་དམིགས་བསལ་གནས་ཚུལ་ཡོད་མེད་དོ་སྣང་དགོས།
- ༥༽ བོད་ལ་ཞུས་དག་གི་ཚད་ལྡན་ཐབས་ཤེས་ཤིག་ཡོད་པ་ནི་མི་གཅིག་གིས་ཕབ་བླུགས་བྱས་པའི་ནང་དོན་རྣམས་སྐད་གསང་མཐོན་པོས་ཀློག་པ་དང་མི་གཞན་ཞིག་གིས་དེ་ཉིད་ཉན་བཞིན་མ་ཡིག་ལ་བལྟས་ཏེ་ཞུས་དག་བྱེད་པའི་སྲོལ་དེ་ཡིན། ཡིན་ནའང་སྲོལ་ལུགས་དེས་ཞུས་དག་གི་སྤུས་ཚད་ལེགས་པོ་ཡོང་གི་མེད་པར་སེམས་ཏེ། ཞུས་མཁན་དབར་ཕན་ཚུན་མཐུན་སྦྱོར་དཀའ་བ་དང་། ཀློག་སྐབས་མགྱོགས་དྲག་པ་སོགས་ཀྱིས་ནོར་འཁྲུལ་ཡོད་རིགས་ཇི་བཞིན་མི་མཐོང་བར་ལུས་པ་སོགས་ཀྱི་གནས་ཚུལ་ལྷག་གི་ཡོད་པའི་ཕྱིར་རོ།
དེ་དང་རིགས་གཅིག་པའི་ཐབས་ཤེས་གཞན་ཞིག་ནི་མི་གཅིག་གིས་ནན་པོའི་སྒོ་ནས་ཡི་གེ་རྣམས་སྦྱོར་ཀློག་བརྒྱབ་སྟེ་ཀློག་པ་མ་ཟད། ཀློག་བྱའི་ནང་གི་སྟོང་ཆ་དང་བརྡ་མཚོན་རྟགས་ཤད་སོགས་ཀྱང་ཀློག་གི་ཡོད། དེས་རྐྱེན་པས་ “s-t-a-r-t-space-t-h-i-s”(ས་ཏ་བཏགས་སྟ་ར་ཏ་-སྟོང་ཆ་-ཐ་གི་གུ་ཐི་ས་)ལྟར་ཀློག་རྒྱུ་རེད། འོན་ཀྱང་དེ་ལྟར་བྱས་ཚེ་ནང་དོན་རིང་པོ་ཡོད་རིགས་ལ་ཐབས་ཤེས་དེ་ཡག་པོ་ཡོད་མེད་མི་ཤེས་ལ། ཞུས་དག་པས་ལས་ཀ་མགྱོགས་པོ་བྱེད་མིན་ཡང་དོགས་གནས་སུ་སོང་བས་ནོར་འཁྲུལ་ཁག་ཅིག་ལུས་སྲིད།
༄༅། །འགྱུར་ལྡོག་ཡོད་པའི་ཆ་འཕྲིན་རེའུ་མིག
གཤམ་གསལ་ནང་དོན་འདྲ་མིན་ལྡན་པའི་རེའུ་མིག་དེ་ཡིག་ཆ་ཚང་མའི་མདུན་དུ་འཇོག་དགོས། གལ་སྲིད་དཔེ་ཆ་གཅིག་ལ་ཡིག་ཆ་མང་པོ་ཡོད་ན་ཡིག་ཆ་སོ་སོར་ཡང་རེའུ་མིག་རེ་རེ་དགོས། “Metadata” (འགྱུར་ལྡོག་ཡོད་པའི་ཆ་འཕྲིན་)ནི་དཔེ་ཆའི་སྐོར་གྱི་ཆ་འཕྲིན་ཡིན་པ་ལས་དཔེ་ཆ་རང་རང་ལ་ཟེར་གྱི་མེད། གཤམ་གསལ་རེའུ་མིག་ནང་རྣམ་གྲངས་རེ་རེ་བཞིན་ལ་ཐོ་འགོད་འགྲེལ་བཤད་དགོས་པ་མ་ཟད། གཡས་ངོས་སུ་དོན་དངོས་ཆ་འཕྲིན་དག་ཕབ་བླུགས་བྱ་དགོས།


text:
འ་ཙི་བུ་མོ་ལགས།
[Guest entry by Bhuchung D. Sonam *] ང་ཡི་ཡིད་དབང་ཁྱེད་ཀྱིས་འཕྲོག ཁྱེད་ཀྱིས་ང་ལ་མིག་མི་བལྟ། ད་ནི་བྱེད་ཐབས་གཞན་མི་འདུག ཆང་རག་མ་འཐུང་རང་འཐུང་རེད། ཤེལ་དམ་གཅིག་གིས་ར་མ་ཟི། ཤེལ་དམ་གཉིས་པས་ར་མ་ཟི། ཤེལ་དམ་གསུམ་པ་འཐུང་པས་ན། སྐྱུགས་པ་གཡས་དང་གཡོན་ལ་ཤོར། སང་ཉིན་ཞོགས་པ་ཡར་ལང་དུས། ཡང་བསྐྱར་ཁྱེད་རང་སེམས་ལ་འཁོར། བུ་ངའི་སྙིང་རླུང་སྟོད་ལ་འཚང་། ང་དང་ཨ་རག་གྲོགས་སུ་གྱུར། ཉིན་མཚན་རྟག་ཏུ་དྲན་རྒྱུ་གཅིག བུ་ངའི་སྙིང་གི་ཟེའུ་འབྲུ་ཁྱེད། འོ་ཙི་འོ་ཙི་སྙིང་སྡུག་ལགས། ཐེང་གཅིག་ང་ལ་གཟིགས་རོགས་གནང། *The author is a poet and a writer based in… Continue reading


text:
Sunday, March 18, 2012
བརྗེད་ཟིན་པའི་བོད་ཀྱི་ལོ་རྒྱུས་ཀྱི་འཁྲབ་གཟུགས་ཤིག
༡༩༤༩ ལོའི་བལ་ཡུལ་གྱི་མཉམ་འབྲེལ་རྒྱལ་ཚོགས་སྙན་ཞུའི་ནང་གི་བརྗེད་ཟིན་པའི་བོད་ཀྱི་ལོ་རྒྱུས་ཀྱི་འཁྲབ་གཟུགས་ཤིག
བོད་ཀྱི་ཆབ་སྲིད་བསྐྱར་ཞིབ་ཀྱི་རྩོམ་སྒྲིག་པའི་གཏམ་ལས་མང་རའི་གངས་ཐིགས་ཀྱིས་བསྒྱུར།
༢༠༡༡ ལོའི་ཟླ་ ༩ པའི་ཚེས་ ༢༣ ཉིན་པཱ་ལི་སི་ཐན་གྱི་སྲིད་འཛིན་མཱ་ཧ་མོ་ངྷི་ཨ་བྷ་སི་ཡིས་པཱ་ལི་སི་ཐན་མཉམ་འབྲེལ་རྒྱལ་ཚོགས་ཀྱི་ཚོགས་མིར་ཞུགས་པའི་སྙན་ཞུ་ཞིག་སྤྱི་ཁྱབ་དྲུང་ཆེ་བྷན་ཁེ་མོན་ལགས་ལ་དངོས་གཞིའི་ཐོག་ནས་ཕུལ་ཡོད། ཆུང་ས་ནས་བཤད་ན། རྒྱལ་སྤྱིའི་ཚོགས་ཆེན་གྱིས་པཱ་ལི་སི་ཐན་ནི་རང་དབང་རང་བཙན་གྱི་ཝ་ཐི་ཁན་གྲོང་ཁྱེར་རྒྱལ་ཁབ་དང་དོ་མཉམ་པའི་ཐོག་ནས་མཉམ་འབྲེལ་རྒྱལ་ཚོགས་ཀྱི་གཏན་འཇགས་མིན་པའི་རྒྱལ་ཁབ་ཀྱི་འཐུས་མི་ཞིག་ཏུ་ངོས་འཛིན་བྱེད་བཞིན་ཡོད་པ་མངོན་ཡོད། འདི་ནི་ད་ལྟའི་པཱ་ལི་སི་ཐན་གྱི་རང་གི་ཟུར་ཉན་པའི་གནས་བབ་ཐོག་ནས་བཤད་ན་ཧ་ཅང་གལ་འགངས་ཆེ་བའི་མདུན་སྐྱོད་ཀྱི་གོམ་སྟབས་ཤིག་ཆགས་ངེས། ནེའུ་ཡོག་ཏུ་ཡོད་པའི་མཉམ་འབྲེལ་རྒྱལ་ཚོགས་ཀྱི་སྤྱི་ཁྱབ་ལས་ཁུངས་དག་ན་འཁྲབ་བཞིན་པའི་ཟློས་གར་འདི་ཡིས་མཉམ་འབྲེལ་རྒྱལ་ཚོགས་ཀྱི་འཁྲབ་གཟུགས་ནི་རྒྱལ་ཕྲན་ཕན་ཚུན་བར་དང་རྒྱལ་སྤྱིའི་བྱ་གཞག་དག་གི་ཁྲོད་དུ་ཁྲིམས་མཐུན་གྱི་འབྱུང་རྩ་གཙོ་བོ་ཞིག་ཡིན་པ་གསལ་ཁ་འདོན་གྱིན་ཡོད། དེ་ཡིས་ད་དུང་ལོ་ངོ་ ༦༢ ཡར་སྔོན་ལ་བལ་ཡུལ་གྱིས་མཉམ་འབྲེལ་རྒྱལ་ཚོགས་ཀྱི་ཚོགས་མི་ལ་སྙན་ཞུ་ཕུལ་སྐབས་རང་གི་རང་དབང་རང་བཙན་གྱི་བདག་དབང་ཁུངས་སྐྱེལ་ར་སྤྲོད་བྱ་ཆེད་རང་ཉིད་བོད་དང་ “ཕྱི་སྲིད་ཀྱི་འབྲེལ་ལམ” དག་བཙུགས་ཡོད་པ་མངོན་གསལ་དོད་པོའི་ཐོག་ནས་ལུང་འདྲེན་བྱས་པའི་ལོ་རྒྱུས་གསོན་པོ་དེ་ང་ཚོར་ཕྱིར་དྲན་བྱེད་འཇུག་གིན་ཡོད།
སྐབས་དེར། བལ་པོས་རང་གི་མཉམ་འབྲེལ་རྒྱལ་ཚོགས་ལ་ཕུལ་པའི་གཞུང་འབྲེལ་སྙན་ཞུའི་ནང་དུ་བོད་ནི་རང་དབང་རང་བཙན་གྱི་རྒྱལ་ཁབ་ཅིག་ཡིན་པ་གསལ་གསལ་ཐིང་ཐིང་གི་སྒོ་ནས་ངོས་འཛིན་བྱས་ཡོད། གཤམ་ནས་འཚོལ་ཞིབ་བྱ་བར་འགྱུར་བའི་དངོས་ཡོད་བདེན་དོན་འདི་ཡིས་བོད་དང་བལ་ཡུལ་མི་དམངས་བར་ལ་ལོ་རྒྱུས་རང་བཞིན་གྱི་འབྲེལ་ལམ་ཤུགས་ཆེན་པོ་ཞིག་ཡོད་པ་ང་ཚོར་དྲན་གསོ་གཏོང་གི་ཡོད། བལ་པོས་ད་ལྟ་“རྒྱ་ནག་གཅིག་” གི་སྲིད་ཇུས་ཏེ་བོད་ནི་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཆ་ཤས་ཤིག་ཡིན་པ་ངོས་འཛིན་གནང་གི་ཡོད་ནའང༌། འདི་ནི་ཉེ་ཆར་གྱི་ལོ་རྒྱུས་ཁོ་ན་ཡིན་པ་ང་ཚོས་དྲན་དགོས་པ་ཞིག་རེད། བལ་ཡུལ་གྱི་ལས་དོན་དག་གི་ཁྲོད་དུ་རྒྱ་ནག་གི་བཙན་པོ་དབང་ཤེད་མངོན་བཞིན་ཡོད་པ་འདི་ནི་ཉེ་ཆར་གྱི་ལྟོས་ས་ལྟོས་འཇོག་གི་གཏོར་བཤིག་ཅིག་རེད། ཡིན་ནའང༌། འདི་ཡིས་ཧི་མ་ལ་ཡའི་ཁྱོན་ཡོངས་ལ་བསྲིང་ཐུབ་པའི་བལ་བོད་ཀྱི་འབྲེལ་ལམ་དག་ནག་གསུབ་ཏུ་གཏོང་མི་ཐུབ།
བལ་པོས་བོད་ཀྱི་རང་དབང་རང་བཙན་གྱི་བདག་དབང་ལ་སྦ་གསང་མེད་པའི་ངོས་འཛིན་གནང་བ།
བལ་ཡུལ་མཉམ་འབྲེལ་རྒྱལ་ཚོགས་ནང་ཞུགས་སྐབས་རང་ཉིད་རང་དབང་རང་བཙན་གྱི་རྒྱལ་ཁབ་ཅིག་ཡིན་པ་དང་ལྷན་དུ་རྒྱལ་ཁབ་གཞན་དག་དང་འབྲེལ་ལམ་འཛུགས་པའི་ནུས་སྟོབས་ཡོད་པའི་ཁུངས་སྐྱེལ་ར་སྤྲོད་ཅིག་ཕུལ་དགོས་བྱུང་བ་རེད། བོད་ཀྱི་དྲང་བདེན་ལྟེ་གནས་ཀྱིས་ ༡༩༤༩ ལོའི་ཟླ་ ༧ པའི་ཚེས་ ༢༢ ཉིན་ཕུལ་བའི་བལ་ཡུལ་གྱི་གཞུང་འབྲེལ་སྙན་ཞུ་དེའི་པར་བཤུ་ཞིག་གཤམ་གསལ་དྲ་བྱང་བརྒྱུད་དེ་གཟིགས་ཐུབ་པར་བཟོས་ཡོད། སྙན་ཞུ་འདི་ཡིས་བལ་པོས་བོད་ནི་རང་དབང་རང་བཙན་གྱི་རྒྱལ་ཁབ་ཅིག་ཡིན་པ་གསལ་གསལ་ཐིང་ཐིང་གིས་སྒོ་ནས་ངོས་འཛིན་བྱས་ཡོད་པ་སྟོན་གྱིན་ཡོད།
ཤོག་གྲངས་ ༩ པའི་སྟེང༌། སྙན་ཞུ་འདི་ཡིས་བལ་ཡུལ་གྱི་ཕྱི་འབྲེལ་འབྲེལ་ལམ་དག་གཤམ་གསལ་ལྟར་བྲིས་ཡོད།
བལ་ཡུལ་དང་དབྱིན་ཇི་སྲིད་གཞུང་བར་གྱི་ཕྱི་འབྲེལ་གྱི་འབྲེལ་ལམ་དག་གོང་གསལ་སྙན་ཞུ་ཡི་དུམ་མཚམས་བཞི་བའི་ནང་དུ་ཞིབ་འབྲི་བྱས་འདུག དེའི་སྟེང་ལ་བལ་ཡུལ་གྱིས་ད་དུང་གཤམ་གསལ་རྒྱལ་ཁབ་དག་དང་ཕྱི་འབྲེལ་གྱི་འབྲེལ་ལམ་བཙུགས་ཡོད།
ཀ༽བོད། ༡༨༥༦་ལོར་བལ་ཡུལ་གཞུང་གིས་ལྷ་ས་རུ་གཞུང་ཚབ་ཁང་ཞིག་བཙུགས་ཡོད་ཅིང༌། སྐུ་ཚབ་དག་རྒྱང་རྩེ་དང་ཀུ་ཀྲི། སྐྱིད་རོང་བཅས་སུ་བཞུགས་སྡོད་གནང་ཡོད།
ཁ༽ཧྥ་རན་སི།་་་་་་་་་་ ག༽ཨ་མེ་རི་ཀ།་་་་་་་་་་ ང༽རྒྱ་གར།་་་་་་་་་ ཅ༽འབར་མ།་་་་་་་་་་
བལ་ཡུལ་གྱིས་བོད་རྒྱལ་ཁབ་དང་ཕྱི་འབྲེལ་གྱི་འབྲེལ་ལམ་བཙུགས་ཡོད་པ་དེ་དབྱིན་ཇིའི་རྗེས་ནས་གལ་འགངས་ཆེ་ཤོས་ཨང་གཉིས་པ་རུ་བརྩིས་ཡོད་ཅིང་ཨ་རི་དང་རྒྱ་གར་གྱི་ཕྱི་འབྲེལ་འབྲེལ་ལམ་ལས་ཀྱང་གལ་གནད་ཆེན་པོ་ཡིན་པ་མངོན་གསལ་ཐོག་ནས་ངོས་འཛིན་བྱས་ཡོད།
བལ་ཡུལ་གྱི་མཉམ་འབྲེལ་རྒྱལ་ཚོགས་ཀྱི་སྙན་ཞུའི་ནང་དུ་སྤྱི་ལོ་ ༡༨༥༦ ལོར་བལ་བོད་བར་ལ་ཞི་བདེའི་ཆིངས་ཡིག་ཅིག་བཞག་ཡོད་པ་དེའི་པར་བཤུ་ཞིག་ཀྱང་བཅུག་འདུག དེ་ནི་བལ་ཡུལ་གྱིས་རྒྱལ་ཁབ་གཞན་དག་དང་ཕྱི་འབྲེལ་འབྲེལ་ལམ་བཙུགས་ཡོད་པའི་ཁུངས་སྐྱེལ་དཔང་རྟགས་འཕར་མ་ཞིག་ཏུ་བརྩིས་ཡོད། སྟེས་དབང་གིས་ཆིངས་ཡིག་འདི་ནི་བལ་ཡུལ་གྱིས་བོད་ཀྱི་སྲུང་སྐྱོབ་ལ་ཁ་ཞེ་གཉིས་མེད་ཀྱིས་རོགས་རམ་གནང་བའི་ཁས་ལེན་གནང་ཡོད། དོན་ཚན་གཉིས་པའི་ནང༌། “རྒྱལ་པོའི་དཔུང་དམག་སུ་ཞིག་གིས་མ་འོངས་བར་བོད་ལ་བཙན་འཛུལ་གནང་ན། བལ་ཡུལ་གྱིས་རོགས་རམ་གང་ཐུབ་ཐུབ་གནང་གི་ཡིན་ཞེས་བཀོད་ཡོད།”
སྙན་ཞུ་འདིར་གཞིར་བཞག་ནས་མཉམ་འབྲེལ་རྒྱལ་ཚོགས་ཀྱིས་སྤྱི་ལོ་ ༡༩༥༥ ལོའི་ཟླ་ ༡ པའི་ཚེས་ ༡༤ ཉིན་བལ་ཡུལ་རང་གི་མངའ་ཁོངས་ཀྱི་ཚོགས་མི་ཞིག་ཏུ་ཁས་ལེན་གནང་ཡོད།
རྒྱ་ནག་གིས་ལོ་རྒྱུས་བརྩི་མེད་དུ་གཏོང་བའི་འབད་བརྩོན་གནང་བ།
དེའི་རྗེས་ནས་རྒྱ་ནག་གིས་ལོ་རྒྱུས་ཀྱི་བདེན་དོན་གཅེར་བུ་མ་འདི་འགེབས་པའི་འབད་བརྩོན་གནང་ཡོད། སྤྱི་ལོ༡༩༥༦ལོའི་ཟླ་༩པའི་ཚེས་༢༠ཉིན་བལ་པོ་དང་རྒྱ་ནག་གཉིས་ཀས་ “རྒྱ་བལ་དབར་དང་རྒྱ་ནག་གི་བོད་དང་བལ་ཡུལ་དབར་ཚོང་འབྲེལ་གྱི་མཐུན་འབྲེལ་འཛིན་པའི་གྲོས་མཐུན།” ལ་མིང་རྟགས་བཀོད་ཡོད། གྲོས་མཐུན་འདི་ཡི་དོན་ཚན་གསུམ་པའི་ནང་དུ་ “འདས་པའི་ལོ་ཟླ་ནང་དུ་ཀྲུང་གོའི་བོད་ལྗོངས་དང་བལ་ཡུལ་གཉིས་ཐེ་བའི་རྒྱ་ནག་དང་བལ་ཡུལ་བར་ཡོད་པའི་ཆིངས་ཡིག་དང་ཡིག་ཆ་དེ་ཚོ་ཡོངས་རྫོགས་གྲོས་མཐུན་འདིའི་ཐོག་ནས་བརྩི་མེད་དུ་བཏང་ཡོད།” ཅེས་བཀོད་ཡོད།
མཁོ་སྤྲོད་འདི་ནི་རྒྱ་ནག་གིས་བལ་ཡུལ་དང་བོད་གཉིས་བར་སྤྱི་ལོ་ ༡༨༥༦ ལོར་བཞག་པའི་ཞི་བདེ་ཆིངས་ཡིག་དེ་ཚུད་པའི་སྔོན་ཆད་ཀྱི་ཆིངས་ཡིག་གི་དམ་བཅའ་དག་བལ་ཡུལ་ལ་བརྩིས་མེད་གཏོང་དུ་བཅུག་སྟེ་དེ་ཡི་ཁྲིམས་མཐུན་གྱི་གཞི་རྩ་དག་འགེབས་སྲུང་གནང་བའི་འབད་བརྩོན་ཞིག་ཡིན། ལག་ལེན་དང་ཆབ་སྲིད་ཀྱི་གནད་དོན་ཐོག་ནས་བརྗོད་ན་འགེབས་སྲུང་འདིས་འདོད་དོན་བསྒྲུབས་ཡོད། འདིའི་རྗེས་ཀྱི་བལ་ཡུལ་སྲིད་གཞུང་གིས་རང་གི་ལངས་ཕྱོགས་ལ་འགྱུར་བ་བཏང་སྟེ་བོད་ནི་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཆ་ཤས་ཤིག་ཡིན་པར་སྨྲས་ཡོད།
ཡིན་ནའང༌། ཁྲིམས་ཐོག་གི་གནད་དོན་ཞིག་ཡིན་པའི་ཆ་ནས་བརྗོད་ན་ ༡༩༥༦ ལོའི་ཆིངས་ཡིག་དེ་འདར་སིག་སིག་བྱེད་ཀྱིན་ཡོད། བསམ་བཞིན་བརྩི་མེད་དུ་བཏང་བ་དེས་ཆིངས་ཡིག་དེར་རང་ལ་དྲི་བ་གཏོང་གིན་ཡོད། གང་ཡིན་ཞེ་ན། བལ་པོའི་བོད་ཀྱི་ཆིངས་ཡིག་གི་ཁས་ལེན་དག་བོད “རྒྱལ་ཁབ་” ཅེས་པ་དང་འབྲེལ་ཡོད། “ཀྲུང་གོའི་བོད་ལྗོངས་” དང་བལ་ཡུལ་དབར་ལ་བརྩི་མེད་དུ་གཏོང་དགོས་པའི་ཆིངས་ཡིག་ཅི་ཡང་མེད། གང་ལེགས་ཤེ་ན། བལ་ཡུལ་གྱིས་༡༩༥༦ ལོའི་བར་དུ་མ་གཏོགས་འདི་འདྲའི་ངོ་བོ་ཞིག་གནས་ཡོད་པ་ངོས་འཛིན་བྱས་མེད། ད་ལྟ་ཁྲིམས་མཐུན་གྱི་རྩོད་གཞི་འདི་ལ་ལག་ལེན་གྱི་ཤུགས་རྐྱེན་ཆེན་པོ་མེད་ནའང་འབྱུང་འགྱུར་གྱི་ལོ་ཟླའི་ནང་འོས་འཚམ་གྱི་གོ་སྐབས་ཤིག་ཐོན་ཚེ་བསྐྱར་ཞིབ་བྱ་ངེས་པ་རེད།
རྒྱལ་ཁབ་གྱི་ཆེ་མཐོང་ནི་གསོན་ཤུགས་ལྡན་པའི་སྟོབས་ཤུགས་ཤིག་ཡིན།
བོད་པ་ཚོས་བལ་ཡུལ་གྱིས་ཉེ་བའི་ ༡༩༤༩ ལོའི་བར་ལ་བོད་ནི་རང་དབང་རང་བཙན་གྱི་རྒྱལ་ཁབ་ཅིག་ཡིན་པའི་སྦ་གསང་མེད་པའི་ངོས་འཛིན་དེ་དང་བོད་དང་ཕྱི་འབྲེལ་གྱི་འབྲེལ་ལམ་མང་པོ་ཡོད་པའི་ལོ་རྒྱུས་ལ་དངོས་སུ་གཞིར་བཞག་ནས་བལ་ཡུལ་མཉམ་འབྲེལ་རྒྱལ་ཚོགས་ནང་ཞུགས་པའི་ལོ་རྒྱུས་ཀྱི་དོན་དངོས་འདི་དག་ཡིད་ལ་འཛིན་གྱི་རེད། ལོ་རྒྱུས་ཀྱི་དོན་དངོས་འདི་ནི་བལ་ཡུལ་རྒྱལ་ཁབ་ཀྱི་ལོ་རྒྱུས་ཀྱི་ཆ་ཤས་ཤིག་ཀྱང་རེད། བལ་བོད་བར་གྱི་འབྲེལ་ལམ་གྱིས་བལ་པོའི་མི་དམངས་ཁོང་ཚོའི་རང་ཉིད་ཀྱི་སྤྱི་ཚོགས་དང་ཆབ་སྲིད། རིག་གཞུང༌། ཆོས་འབྱུང་ལོ་རྒྱུས་བཅས་ལ་ཤུགས་རྐྱེན་གཏིང་ཟབ་པོ་ཞིག་འཇོག་གིན་ཡོད། འདི་ནི་བལ་བོད་གཉིས་ཀར་མཚོན་ན་རྒྱལ་ཁབ་ཀྱི་ཆེ་མཐོང་གི་གནད་དོན་ཞིག་རེད།
རྒྱ་ནག་སྲིད་གཞུང་གིས་འདི་འགེབས་སྲུང་བྱེད་པའམ་འགྱུར་བ་གཏོང་བའི་འབད་བརྩོན་བྱེད་བཞིན་པ་འདི་ནི་བལ་ཡུལ་མི་དམངས་ལ་དམའ་འབེབས་ཤིག་རེད་ལ་བཙན་རྒྱལ་རིང་ལུགས་ལོ་རྒྱུས་ཀྱི་བྱ་སྤྱོད་ཅིག་ཀྱང་རེད། རྒྱ་ནག་གིས་བོད་བཙན་བཟུང་བྱས་པའི་ཁུངས་སྐྱེལ་ར་སྤྲོད་དེ་ལོ་རྒྱུས་ཀྱི་རྟོག་བཟོ་ཞིག་ལ་རག་ལས་ཡོད་སྟབས་རྒྱ་ནག་གིས་རྒྱལ་ཁབ་གཞན་པ་ཚོས་ཀྱང་རང་གི་བསྐྱར་གསོ་རིང་ལུགས་དེ་རྒྱུན་འཁྱོངས་བྱེད་པའི་རེ་བ་བཏོན་ཡོད། རྒྱ་གཞུང་གིས་བལ་ཡུལ་མི་དམངས་ལ་མཚམས་རེར་བོད་ཀྱི་གནད་དོན་ཐད་ནས་ཁོང་ཚོའི་རང་དབང་རང་བཙན་གྱི་བདག་དབང་དང་རྒྱལ་ཁབ་ཀྱི་ལོ་རྒྱུས་བརྩི་མེད་དུ་གཏོང་དགོས་པའི་ཐུབ་ཚོད་གཏོང་གི་ཡོད་པ་དེར་རྒྱལ་ཁ་ཐོབ་ཀྱིན་ཡོད་ནའང་བལ་ཡུལ་གྱིས་མཉམ་འབྲེལ་རྒྱལ་ཚོགས་ནང་འཛམ་གླིང་གི་གར་སྟེགས་ཀྱི་མདུན་ནས་བོད་འདི་སྔོན་ཆད་རང་དབང་རང་བཙན་གྱི་རྒྱལ་ཁབ་ཅིག་ཡིན་པར་ངོས་འཛིན་བྱས་པའི་ལོ་རྒྱུས་ཀྱི་བདེན་དོན་ཡིག་ཆ་དེ་ནག་གསུབ་ཏུ་གཏོང་མི་ཐུབ་ཅིང༌། བལ་ཡུལ་མི་དམངས་ཚོར་ཁོང་ཚོའི་རང་ཉིད་ཀྱི་རྒྱལ་ཁབ་ཀྱི་ལོ་རྒྱུས་ལ་ཁས་ལེན་བྱེད་དུ་མི་འཇུག་པའི་ཐུབ་ཚོད་གཏོང་མི་རུང༌།
བལ་ཡུལ་གྱིས་རྒྱ་ནག་གིས་རང་གི་ནང་སྲིད་ལ་ཇུས་གཏོགས་གནང་གི་ཡོད་པ་དེར་ཁས་ལེན་མེད་པའི་རྣམ་འགྱུར་གསལ་སྟོན་གནང་ཡོད། སྤྱི་ལོ་ ༢༠༡༡ ལོའི་ཟླ་ ༩ པའི་ཚེས་ ༢༢ ཉིན་པཱ་ལི་སི་ཐན་གྱིས་མཉམ་འབྲེལ་རྒྱལ་ཚོགས་ལ་སྙན་ཞུ་མ་ཕུལ་བའི་སྔོན་དེར། བལ་ཡུལ་སྲིད་གཞུང་གིས་བོད་མི་ན་གཞོན་སྐྱབས་བཅོལ་བ་ཉེར་གསུམ་མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྟ་ཞིབ་ཚོགས་པ་ལ་རྩིས་སྤྲོད་གནང་ཡོད། བྱ་སྤྱོད་འདི་ལས་དམིགས་བསལ་གྱིས་དོ་སྣང་བྱ་འོས་པ་གཅིག་ནི་བལ་ཡུལ་རྒྱལ་ཁབ་ཆུང་ཆུང་འདིར་རྒྱ་ནག་གིས་ཧ་ལས་པའི་གནོན་ཤུགས་ཆེན་པོ་སྤྲད་པ་ལ་མ་བལྟས་པར་བལ་ཡུལ་གཞུང་གིས་བོད་མི་སྐྱབས་བཅོལ་བ་དེ་ཚོ་ཀློད་གྲོལ་བཏང་ཡོད་པ་དེ་ཡིན། རྒྱ་ནག་གིས་བལ་ཡུལ་གྱིས་བོད་མི་སྐྱབས་བཅོལ་བ་ཚོར་དམིགས་ནས་བཞག་པའི་ “ཕོ་ཁྱོ་གའི་ཁས་ལེན་དམ་བཅའ” དང་རྒྱལ་སྤྱིའི་གཞི་རྩའི་རྩ་ཁྲིམས་གྱི་འབྲི་དོན་ལས་ལྡོག་སྟེ་བོད་མི་སྐྱབས་བཅོལ་བ་དེ་དག་ཕྱིར་རྒྱ་ནག་གིས་བཙན་བཟུང་བྱས་པའི་བོད་ལ་རྩིས་སྤྲོད་གནང་ཡོང་བར་འདོད་ཡོད།
པཱ་ལི་སི་ཐན་མི་དམངས་ཀྱིས་རང་གི་རྒྱལ་ཁབ་ཀྱི་ངོ་བོའི་འཚོལ་ཞིབ་ཇི་ཙམ་གནང་བའི་སྐོར་ལ་རྩོམ་ཡིག་མང་པོ་ཞིག་བྲིས་ཡོད་པ་རེད། དེ་དག་ལས་མང་ཆེ་ཤོས་ཤིག་ནི་བཙན་བཟུང་འོག་གི་མི་ཚེ་ལ་མཐོང་ཆུང་ཁྱད་གསོད་བྱས་པའི་སྐོར་རེད། འདི་ལས་གཏིང་ཟབ་པ་ཞིག་ལ་བལྟས་ན། རྒྱ་ནག་གིས་བལ་ཡུལ་གྱི་སྐྱབས་བཅོལ་སྲིད་བྱུས་ལ་བཀའ་བཀོད་གཏོང་བའི་འབད་བརྩོན་གནང་བ་དེ་ནི་བལ་ཡུལ་རྒྱལ་ཁབ་ཀྱི་ཆེ་མཐོང་གི་གནད་དོན་ཞིག་རེད། འདི་ནི་དེ་སྔ་རྒྱ་ནག་གིས་བལ་ཡུལ་གྱི་རང་དབང་རང་བཙན་གྱི་བདག་དབང་ལ་བཙན་འཛུལ་བྱས་པ་ཞིག་རེད། འོན་ཀྱང༌། བལ་ཡུལ་གྱིས་ཕྱིར་དེ་ལ་ཡ་ལན་སློག་ཡོད། གལ་ཏེ་ང་ཚོ་བལ་ཡུལ་མི་དམངས་ཡིན་ན་བོད་མི་སྐྱབས་བཅོལ་བ་ཉེར་གསུམ་དེ་ཚོར་སེམས་ཁུར་ཅི་ཡང་གནང་མེད་པའི་དབང་དུ་བཏང་རུང་རང་གི་རྒྱལ་ཁབ་ཀྱིས་རང་ཉིད་ཀྱི་མི་དམངས་ཀྱི་ཆེ་མཐོང་ལ་བསམས་ཏེ་པེ་ཅིན་གྱི་བཀའ་བཀོད་ལ་ཁས་ལེན་མ་གནང་བ་དེ་ལ་ང་ཚོ་དགའ་སྤྲོ་འཕེལ་ངེས་པ་རེད།
བོད་མི་ཚོ་ད་དུང་རང་དབང་གི་ཆེད་དུ་བཙན་འཛུལ་འོག་གི་རང་གི་ཕ་ཡུལ་དང་ཁ་བྲལ་ཏེ་བྲག་རི་བརྒྱུད་བལ་ཡུལ་ལ་མུ་མཐུད་ཡོང་གི་རེད། ཐེངས་རྗེས་མར་བོད་མི་སྐྱབས་བཅོལ་བ་རུ་ཁག་ཅིག་བལ་ཡུལ་གྱི་དོ་དམ་འོག་ལ་ལྷུང་ཚེ་ང་ཚོས་བལ་ཡུལ་གྱི་མགོ་ཁྲིད་ཚོས་ངོ་ཚ་དང་ཞེད་སྣང་ཅི་མང་མེད་པར་རང་གིས་ད་ལྟ་མཉམ་འབྲེལ་རྒྱལ་ཚོགས་ཀྱི་ཚོགས་མིའི་འོག་ནས་ལོངས་སྤྱོད་ལ་རོལ་ཐུབ་ཀྱི་ཡོད་པ་འདི་ནི་དེ་སྔ་རང་དབང་རང་བཙན་ཡིན་པའི་བོད་རྒྱལ་ཁབ་དང་ཕྱི་འབྲེལ་བཙུགས་ཡོད་པ་གཞིར་བཞག་ནས་བྱུང་བ་ཕྱིར་དྲན་གནང་བའི་རེ་བ་ཞུ་བཞིན་ཡོད། དེར་མ་ཟད། པཱ་ལི་སི་ཐན་མི་དམངས་ཀྱི་རྒྱལ་ཁབ་ཀྱི་ངོ་བོ་དེ་མཐའ་སྔ་མར་མཉམ་འབྲེལ་རྒྱལ་ཚོགས་ཀྱིས་ངོས་འཛིན་གནང་གི་ཡོད་པ་དང་ཆབས་ཅིག་མི་ཚང་མར་རང་དབང་གི་ཆེད་དུ་འགོག་ཐབས་བྲལ་བའི་བསམ་འདུན་གནང་གི་ཡོད་པ་བཞིན་ཉིན་ཞིག་བོད་མི་ཚོ་ཡང་འདི་ལྟ་བུའི་གནས་བབ་ཅིག་ལ་བསླེབ་སྲིད་པ་རེད།
Subscribe to: Post Comments (Atom)


text:
ལོ་དགུའི་འགན་བབ་སློབ་གསོ་ལག་བསྟར་བྱས་པ་དང་བོད་ཁུལ་གྱི་སློབ་ཞུགས་ཀྱི་གྲངས་ཀ་ཇེ་མང་ནས་ཇེ་མང་དུ་སོང་བས། སློབ་ཞུགས་ཀྱི་གྲངས་ཀའི་ངོས་ནས་ཡར་རྒྱས་ད… ཞིབ་ཏུ་ཀློག →
ངས་ད་ལྟའི་བར་དུ་དགེ་རྒན་མང་པོ་མང་པོ་ཞིག་གི་སློབ་ཁྲིད་ལ་ཉན་མྱོང་། དེ་དག་གི་ཁྲོད་དུ་མཁས་པ་མང་པོ་ཡོད་ན་ཡང་། ཕ་ཡིས་བུ་ལ་བསླབ་བྱ་གནང་བའི་ཚུལ་གྱིས… ཞིབ་ཏུ་ཀློག →
རྨ་ལྷོ་ཁུལ་མི་རིགས་མཐོ་རིམ་སློབ་འབྲིང་གི་དཔེ་ཀློག་མྱོང་ཚོར་གླེང་བའི་བྱ་འགུལ་ལ་ཞུགས་པ། ཟླ་བཞི་བའི་ཚེས་ཉེར་ལྔའི་ཉིན་རྒྱབ་ཁུལ་རྩོམ་པ་པོ་མཐུན་ཚོ… ཞིབ་ཏུ་ཀློག →
དང་པོ། འཕྲལ་གྱི་ཉེས་ཆད་ཙམ་ལས་ཕུགས་ཀྱི་ཁེ་ཕན་ལ་མ་དམིགས་པའི་ནག་ཉེས། ཉེ་ལམ་མཚོ་སྔོན་ནས་ཕོ་ལོ་བཅོ་ལྔར་བུད་པའི་སློབ་འབྲིང་སློབ་མ་ཐའོ་ཁྲིན་ཕིང་གིས… ཞིབ་ཏུ་ཀློག →
དགེ་རྒན་དུས་ཆེན་སང་ཉིན་ཡིན་ཡང་། ཁ་སང་ནས་བཟུང་ས་ཆ་གང་སར་དགེ་རྒན་དུས་ཆེན་དང་འབྲེལ་བའི་བྱ་འགུལ་སྣ་ཚོགས་སྤེལ་བ་དང་། དགེ་རྒན་དུས་ཆེན་ལ་རྟེན་འབྲེལ… ཞིབ་ཏུ་ཀློག →
དགེ་རྒན་ལྗགས་མདའ་ལགས་ཀྱི་སློབ་ཁྲིད་རྟའི་གོང་གི་ཀ་ཁའི་བདག་པོ་ལས་འཕྲོས་པ། སྤྱིར་ན་ནིང་ད་ལོར་བོད་ཁུལ་གྱི་སློབ་གྲྭ་རེ་འགར་བོད་ཀྱི་སྲོལ་རྒྱུན་རིག… ཞིབ་ཏུ་ཀློག →
དྲ་ལམ་ནས་བོད་ཀྱི་བྱིས་པ་གཉིས་ལ་ཕ་མས་གཅར་རྡུང་བྱེད་པའི་བརྙན་ཞིག་མཐོང་འཕྲལ། དང་པོ། ཕ་རྒན་དེས་བུ་མོ་ཆུང་ཆུང་ལ་དབྱུག་པ་སྦོམ་པོ་ཞིག་གིས་ཚོད་མེད་བ… ཞིབ་ཏུ་ཀློག →
༼རྩོམས་ཁུངས་རྨ་ལྷོ་བོད་ཡིག་ཚགས་པར།༽ དུས་ཚོད། 2017ལོའི་ཟླ5བའི་ཚེས 25ཉིན། ས་གནས། བྱམས་སྐྱོང་བུ་གསོ་ཁང་གསུམ་པ། གསར་འགོད་པ། མི་རྒོད། གསར་འགོད་པ།… ཞིབ་ཏུ་ཀློག →
—-རེབ་གོང་གི་སྡེ་འཛིང་དང་བདག་གི་བསམ་གཞིགས། དེ་རིང་ཉིན་གུང་ཙམ་ལ་ས་རྩད་ནས་མི་ཞིག་བསད་འདུག་ཟེར་བ་ཞིག་ཐོས། མི་སུ་ཡིན་དྲིས་དུས་ངོ་ཤེས་པ་ཞིག… ཞིབ་ཏུ་ཀློག →
——ཨ་རིར་གནས་བཞུགས་ཁྲིམས་གླེང་དྲ་ཚིགས་ཀྱི་གཙོ་གཉེར་བ་སྒྲོལ་མ་སྐྱབས་ལ་མོལ་བ། ༢༠༡༧ལོའི་ཟླ་དང་པོའི་ཚེས་ཉེར་ལྔ་ཉིན། ངས་བཙན་པོའི་དྲ་བའི་སྟེ… ཞིབ་ཏུ་ཀློག →
སྤྱིའི་གནས་ཚུལ། ལོ་བརྒྱད་ཀྱི་སྟེང་རྒྱལ་བོ་སྒང་སློབ་ཆུང་དུ་ཞུགས། དམའ་འབྲིང་གཉིས་པའི་སྐབས་སློབ་མཚམས་འཇོག་དགོས་བྱུང་། གྱང་རྡུང་མཁན་དང་ཤིང་གཅོད་… ཞིབ་ཏུ་ཀློག →
༢༠༡༦ལོའི་ཟླ་བཅུ་གཉིས་པའི་ཟླ་མགོར་རྒྱུན་གྱི་གོམས་སྲོལ་ལྟར་རེབ་གོང་ཐོན་མིའི་རིག་གནས་དཔེ་ཁང་དུ་སོང་། དེར་དཔེ་ཆ་གསར་བ་ཐོན་ཡོད་མེད་ལ་མིག་བཤེར་ཞིག… ཞིབ་ཏུ་ཀློག →
ངས་བྱིས་སྐྱོང་གི་ལས་ཀ་འདི་ལས་ནས་དུས་ཡུན་གང་འཚམས་ཕྱིན་ཅིང་། དེའི་རིང་ལ་བོད་ཡུལ་སྟོད་སྨད་བར་གསུམ་དང་ནང་ལོག་གི་གྲོང་ཁྱེར་འགའ་རེ། དེ་བཞིན་ཨ་རི་ད… ཞིབ་ཏུ་ཀློག →
ད་ནི་མཚན་མོའི་དུས་ཚོད་བཅུ་བར་སླེབས་ལ་ཉེ། དེ་རིང་གཟའ་ཉི་མ་ཡིན་ཡང་ལོ་རིམ་དང་པོ་ཡིན་པའི་བུ་ཆུང་གིས་ཞོགས་པ་ནས་ཉིན་གུང་བར་ལས་བྱ་བྲིས་སོང་། ཁ་སང་ག… ཞིབ་ཏུ་ཀློག →
ཕ་རེ་སིའི་རྒྱ་སྲང་གི་ལག་འཇུ་ཞིག གྲོང་ཁྱེར་ཕ་རེ་སི་ནི་གནའ་དུས་ཀྱི་བཟོ་བཀོད་མ་ཉམས་གཅེས་འཛིན་བྱེད་ཅིང་དེང་རབས་ཚན་རིག་གི་མགྱོགས་འགྲོས་མྱུ… ཞིབ་ཏུ་ཀློག →
ཁར་ཉིན་ཁོ་བོས་ “སློབ་མ་ན་གཞོན་རེ་སློབ་གྲྭ་ནས་གཏན་འབུད་བྱེད་པ་ལས་དགེ་རྒན་སྒེར་གཅོད་པ་རེ་རེ་ལས་གནས་ནས་བུད་ན་ཕན་ཆེ།” ཞེས་པའི་རྩོམ་ཡིག་ཅིག་ཕྱེད་… ཞིབ་ཏུ་ཀློག →
ང་ཚོའི་ཡི་གེ་བའི་སྡེ་ན་སྤམ་རྫུ་ཤོར་བར་ཟོན་པ་ཆེས་ཆེར་བྱེད་པའི་གཡོ་ཅན་ཝ་མོའི་རིགས་ཤིག་དང་། ཁ་མྱིང་སྣ་མྱིང་འདོགས་པར་གོམས་ཤིང་རང་ཉིད་ཀྱིས་མི་འདོ… ཞིབ་ཏུ་ཀློག →
བོད་ཀྱི་སྤྱི་ཚོགས་ཁྲོད་སྐད་འཕྲིན་དར་བ་ནས་སྤྱོད་སྒོ་འདི་ཉིད་ཉེས་པའི་རིགས་ཤིག་ཏུ་བགྲང་ནས་སྐད་ཆ་བཤད་མཁན་མང་པོ་ཞིག་ཡོད་པ་ལས་སྐད་འཕྲིན་དར་བ་ནས་རྣ… ཞིབ་ཏུ་ཀློག →
རྩོམ་མཁན། ལེ་སུ་ལེ.ལེ་བེ་ཊ། ༼རྒྱ་གར།༽ རླངས་ཚང་བསོད་ནམས་རྡོ་རྗེས་རྒྱ་གར་གྱི་གྲགས་ཅན་མི་སྣ་བཅུ་ཞེས་པའི་དབྱིན་དེབ་ནས་བདམས་ཏེ་བསྒྱུར། སྤྱི་ལོ་གཅ… ཞིབ་ཏུ་ཀློག →
༼དཔེ་དེབ་འདི་བཀླག་གིན་བཀླག་གིན་ཚོར་བ་འདིས་མ་བཏང་བར་ཐོལ་གྱིས་ཡིག་ངོར་བཀོད་པ་ཡིན་པས་གནས་ལུགས་ལས་ཚོར་བའི་དབང་དུ་སོང་དྲག་པའི་སྐད་ཆ་རེ་ཡོད་ཤ་སྟག་… ཞིབ་ཏུ་ཀློག →
མདང་ནུབ། བདག་གི་བུ་ཆེ་བས་ཨ་ཕ་ལགས། ང་ལ་གནའ་གཏམ་ཤོད་དང་། གནའ་གཏམ་འབུ་མེ་ལྕེབས་ཤོད་དང་ཟེར། སྒྲུང་གི་ནང་དོན་ཁོའི་ཨ་མས་བཤད་པ་ལྟར་རོབ་ཙམ་ཤེས་ཡོད་ལ… ཞིབ་ཏུ་ཀློག →
“གྲྭ་གཟུགས་ཙམ་བཟུང་ནས་ཞོགས་དུང་དང་ལྷན་དུ་ཚར་བསུར་ཕུད་ཁུལ་བྱེད་པ་དང་ཞོགས་དུང་གིས་སྤྱི་བའི་འཁོར་ཡུག་ནང་གྲྭ་བ་དེ་ཚོའི་སར་འཛེམ་མེད་དུ། དུ་བ་འཐེན… ཞིབ་ཏུ་ཀློག →
—- མེད་པོ་རེད་ལབ་ན་ཁོང་ཁྲོ་ལངས་ངེས། ཕྱུག་པོ་རེད་བསམ་ན་མུག་སྐྱོབ་མཁོ། N སྡེ་བའི་སྡེ་དཔོན་དང་ཧྲུའུ་ཅི་གཉིས་ཀྱིས་ལག་ཏུ་ཁ་བཏགས་རེ་བཟུང་ནས་སྡེ་འད… ཞིབ་ཏུ་ཀློག →
གྲོགས་པོ་མང་པོ་ཞིག་གིས་བསམ་དོན་ལྷུན་འགྲུབ་དང་ཚེ་རིང་ནད་མེད་སོགས་ཀྱི་ལོ་གསར་ཤིས་ཚིག་ཉིན་འགའི་སྔོན་ནས་བསྟུད་མར་འབྱོར་གྱིན་འདུག འདི་ནི་གཅིག་གི་… ཞིབ་ཏུ་ཀློག →
© 2018 བཙན་པོ་དྲ་བ། — WordPress སྤྱད་ནས་བཟོས། — 青ICP备17000686号
— དཔེ་སྒྲོམ་རྩོམ་པ་པོ། Anders Noren — ཀླད། ↑


text:
ཟླ་བ་༡༡ ཙམ་རིང་ལ་བཀའ་ཤག་ནས་ཁོ་རང་གི་ཕྱག་ལས་གནང་ཕྱོགས་སྐོར་ལ་ཕྱག་བྲིས་༣ ཙམ་ཞིག་གནང་དགོས་པ་དེ་འདྲ་ཞིག་བྱུང་ཡོད་རེད། དེའི་ནང་ནས་ཕྱག་བྲིས་གསུམ་པ་མཐའ་མ་དེ་བར་ལམ་བརྒྱུད་ལམ་ཁག་ནས་ཐོན་པའི་ཉེན་བརྡ་མཐའ་མ་ཟེར་བ་དེ་རེད་ཅེས་སྲིད་ཚབ་ཀྱིས་གསུངས་སོང་།
ཟླ་འདིའི་ཕྱི་ཚེས་༩ ཉིན་གྱི་སྔ་དྲོ་ཆུ་ཚོད་༩ དང་༣༠ ཐོག་དྷ་ས་གངས་སྐྱིད་དབུས་བོད་མིའི་སྒྲིག་འཛུགས་ཆོས་རིག་ལས་ཁུངས་སུ། སྲིད་ཚབ་ཆོས་རིག་བཀའ་བློན་གཡུ་ཐོག་ཀརྨ་དགེ་ལེགས་ཀྱིས་ཨ་རིའི་དོན་གཅོད་འཕོ་འགྱུར་གྱི་སྐོར་ལ་གསར་འགོད་པའི་དྲི་བར་ལན་འདེབས་གནང་སྐབས། “བཙན་བྱོལ་བོད་མིའི་བཅའ་ཁྲིམས་ཀྱི་དོན་ཚན་དང་། དེའི་ལག་བསྟར་བརྒྱུད་རིམ་གོང་འོག་ནས། ཐོག་མར་ཡར་སྐུ་ཚབ་དོན་གཅོད་དུ་བསྐོ་བཞག་བྱས་ཡོད་པ་དེ་བཞིན་དུ། སྐུ་ཚབ་དོན་གཅོད་ཀྱི་ལས་འགན་ནས་འཕོ་འགྱུར་གཏོང་རྒྱུའི་ཐག་གཅོད་ཀྱང་བཅའ་ཁྲིམས་ཀྱི་དོན་ཚན་དང་ལག་བསྟར་བརྒྱུད་རིམ་དེ་དག་རང་གི་འོག་ནས་བྱས་ཡོད་པ་ཞིག་ཡིན་”ཞེས་གསུངས་སོང་།
བཅའ་ཁྲིམས་དོན་ཚན་དང་པོའི་ནང་གསེས་༣ པའི་ནང་ “བོད་མིའི་སྒྲིག་འཛུགས་དང་བོད་མི་མང་གི་ཆེད་རྒྱལ་སྤྱིའི་དབུ་འཁྲིད་རྣམ་པ་དང༌། གལ་ཆེའི་མི་སྣ་ཁག་དང་མཇལ་འཕྲད་བཀའ་བསྡུར་གནང་རྒྱུ་དང༌། བཀའ་ཤག་གིས་བསྐོ་འཛུགས་བྱས་པའི་སྐུ་ཚབ་དོན་གཅོད་དང་དམིགས་བསལ་སྐུ་ཚབ་རྣམས་ལ་༧གོང་ས་༧སྐྱབས་མགོན་ཆེན་པོ་མཆོག་གི་སྐུ་ཚབ་ཀྱི་མཚན་གནས་བསྩལ་རྒྱུ་”ཞེས་འཁོད་ཡོད་པ་རེད།
ཐོར་མར་སྤེན་པ་ཚེ་རིང་དོན་གཅོད་དུ་བསྐོ་སྐབས། ཁོང་གིས་གསར་འགོད་པའི་དྲི་བའི་ལན་དུ། ༧གོང་ས་སྐྱབས་མགོན་ཆེན་པོ་མཆོག་དང་སྲིད་སྐྱོང་མཆོག་ཐུན་མོང་ནས་ཐུགས་ཐག་བཅད་པ་ལྟར། ཨ་རིའི་སྐུ་ཚབ་དོན་གཅོད་དུ་བསྐོ་བཞག་གནང་རྒྱུ་ཡིན་པའི་བཀའ་ཕེབས་ཡོད་སྐོར་གསུངས་ཡོད་རེད།
དེ་ཡང་སྲིད་ཚབ་ཀྱིས་གསར་འགོད་པར་གསུང་དོན་དུ། “དེ་རིང་གི་ཐུག་འཕྲད་འདིའི་ཐོག་ནས་རྒྱབ་ལྗོངས་ཀྱི་རྒྱུ་མཚན་གནད་བསྡུས་ཤིག་མར་འགྲེལ་བཤད་ཞུ་རྒྱུ་ཡིན། ད་ལྟའི་བྱང་ཨ་རིའི་སྐུ་ཚབ་དོན་གཅོད་སྐུ་ཞབས་སྤེན་པ་ཚེ་རིང་ལགས་ཁོང་རང་གིས་ཕ་གིར་དངོས་སུ་ཕྱག་ལས་དེ་ན་ནིང་ལོའི་ཕྱི་ཟླ་༨ པའི་ནང་འགན་བཞེས་ནས་ད་ལོའི་ཕྱི་ཟླ་༧ པའི་བར་ཟླ་མཇུག་བར་གྱི་སྐུ་ཚབ་དོན་གཅོད་ཀྱི་ཕྱག་ལས་གནང་ཕྱོགས་ཐད། བཀའ་ཤག་གི་ཐོག་ནས་ཐུགས་འཚབ་དང་བཅས་བླངས་དོར་བརྡ་སྟོན་གྱི་ཕྱག་བྲིས་གསུམ་གནང་དགོས་བྱུང་བ་རེད། དེ་ལབ་དུས་ཕལ་ཆེར་ལོ་གཅིག་ཡང་འཁོར་ཡོད་མ་རེད། ཟླ་བ་༡༡ ཙམ་ནང་ལ་བཀའ་ཤག་ནས་ཁོ་རང་གི་ཕྱག་ལས་གནང་ཕྱོགས་སྐོར་ལ་ཕྱག་བྲིས་༣ ཙམ་ཞིག་གནང་དགོས་པ་དེ་འདྲ་ཞིག་བྱུང་ཡོད་རེད། དེའི་ནང་ནས་ཕྱག་བྲིས་གསུམ་པ་མཐའ་མ་དེ་བར་ལམ་བརྒྱུད་ལམ་ཁག་ནས་ཐོན་པའི་ཉེན་བརྡ་མཐའ་མ་ཟེར་བ་དེ་རེད། དེ་དག་ཚང་མ་ཚར་རྗེས་ཀྱི་ཟླ་བ་༣ ལྷག་གི་རིང་ལ་ཡང་བཟང་ཕྱོགས་ཀྱི་འགྱུར་བ་འདྲ་པོ་གང་ཡང་མེད་པའི་ཐོག་ལ་གནས་སྟངས་རང་འཇགས་སྟེང་མར་འགྲོ་སྡོད་མཁན་ཞིག་བྱས། གལ་སྲིད་དེ་འདྲ་འགྲོ་བསྡད་པ་ཡིན་ན་ཕ་གི་ཧ་ཅང་གལ་ཆེན་པོ་དང་འགངས་ཆེ་བའི་རྒྱལ་ཁབ་དང་ལས་ཀ་ཞིག་གི་ཐོག་ལ་འཐུས་ཤོར་འགྲོ་རྒྱུ་དང་དེར་བཀའ་ཤག་གིས་ཐུགས་འཚབ་སྐྱེ་དགོས་པ་ཞིག་ཡིན་ན། ད་དེ་ཁྱོན་ནས་ཁོ་རང་རང་བཞིན་གྱིས་མ་འགྲིག་པ་ཞིག་ཆགས་ཀྱི་ཡོད་དུས་ཁོ་རང་གི་སྐུ་ཚབ་དོན་གཅོད་ཀྱི་ལས་འགན་ཁོ་རང་འཕོ་འགྱུར་གཏོང་རྒྱུའི་ཐག་གཅོད་གནང་དགོས་བྱུང་བ་རེད། ཐག་གཅོད་གནང་བ་རེད།”ཅེས་གསུངས་སོང་།
དེ་བཞིན་ཁོང་གིས་“དེ་འདྲའི་ཐག་གཅོད་གནང་བར་གང་འདྲ་རེད་ཟེར། རྒྱུ་མཚན་མང་པོ་བཤད་རྒྱུ་ཡོད་རེད་ཨ། ཁྲིམས་དང་མཐུན་པ་རེད་པེ། འོས་ཤིང་འཚམ་པ་རེད་པེ་ཟེར་བ་དེ་འདྲ་ཡོད་རེད་ཨ། ད་གིར་ཞུས་པ་བཞིན་སྤྱི་པའི་ལས་དོན་གྱི་ཐོག་ལ་གལ་འགངས་ཧ་ཅང་ཆེན་པོ་ཆགས་པ་ཞིག་བྱས། གནས་སྟངས་དེ་འདྲ་ཞིག་བྱུང་དུས་ལས་འགན་འཕོ་འགྱུར་གཏོང་ཆོག་པ་དང་། གཏོང་དགོས་པ་དེ་བཙན་བྱོལ་བོད་མིའི་བཅའ་ཁྲིམས་དང་། སྒྲིག་གཞི་ཁག་དང་ཡོངས་སུ་མཐུན་པ་ཆགས་ཡོད་པ་མ་ཟད། དེ་འདྲ་བྱས་ཆོག་པའི་འགན་དབང་དང་སྐུ་དབང་ཆ་ཆང་བཀའ་ཤག་ལ་ཡོད་པ། དེ་འདྲའི་གནང་ཚུལ་དེ་སྔོན་མ་ནས་ལམ་སྲོལ་རྒྱུན་འཇགས་ཡོད་པ་དེ་འདྲ་རེད། ཐག་གཅོད་དེ་འདྲ་གནང་བ་དེ་ཁྲིམས་སྒྲིག་དང་ཡོངས་སུ་མཐུན་པ་ཆགས་བསྡད་པ་བྱས། དེ་འདྲའི་ཁྲིམས་སྒྲིག་དེ་ཐོག་མར་བཙན་བྱོལ་བོད་མིའི་བཅའ་ཁྲིམས་ཀྱི་དོན་ཚན་དང་། དེའི་ལག་ལེན་གྱི་བརྒྱུད་རིམ་ག་འདྲ་ཞིག་གི་འོག་ནས་ཁོ་རང་སྐུ་ཚབ་དོན་གཅོད་ལ་ཐོག་མར་བསྐོ་བཞག་བྱས་ཡོད་པའི་བཅའ་ཁྲིམས་དོན་ཚན་དེ་དང་། ལག་བསྟར་བརྒྱུད་རིམ་དེའི་ཐོག་ནས་ད་རེས་ལས་འགན་འཕོ་འགྱུར་གཏོང་ཡ་དེ་ཡང་དེ་ག་རང་གཅིག་པ་གཅིག་རྐྱང་གི་ཐོག་ནས་གནང་བ་ཞིག་རེད། དེ་གསན་འཇོག་མ་ནོར་བ་ཞིག་དགོས་ཀྱི་ཡོད་རེད།”ཅེས་དང་།
ཡང་ཁོང་གིས་ཨ་རིའི་དོན་གཅོད་ལས་ཐོག་པ་སྤེན་པ་ཚེ་རིང་གི་སྐོར་ལ་བརྗོད་དོན་དུ་“སྐུ་ཞབས་སྤེན་པ་ཚེ་རིང་ལགས་ཁོ་རང་ཐོག་མར་དེའི་སྔོན་ལ་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཙོའི་ཕྱག་ལས་ཀྱི་འགན་འཁུར་བཞེས་པའི་སྐབས་ལ་བཀའ་ཤག་དང་ང་ཚོ་ཚང་མའི་ངོས་ནས་ཁོ་རང་གི་ཕྱག་ལས་གནང་ཕྱོགས་ལ་ངོས་འཛིན་ཞུས་དང་ཞུ་བཞིན་པ་རེད། ཡིན་ན་ཡང་། སྟབས་མ་ལེགས་པ་ཞིག་ལ་ཁོ་རང་གིས་བྱང་ཨ་རིའི་སྐུ་ཚབ་དོན་གཅོད་ཀྱི་ཕྱག་ལས་ཀྱི་ལས་འགན་གནང་ཕྱོགས་དེ་སྔོན་མ་ཚོགས་གཙོའི་ཕྱག་ལས་གནང་ཕྱོགས་དང་ཁྱོན་ནས་མ་མཚུངས་པ་ཞིག་ཆགས་ནས། སྟབས་མ་ལེགས་པ་ཞིག་ལ་དེ་འདྲ་བྱུང་བ་རེད། དེ་ལ་བརྟེན་ནས་ཐག་གཅོད་འདི་བྱུང་བ་རེད། ད་ཡིན་ན་ཡང་ད་ལྟ་མུ་མཐུད་སྤྱི་སྒེར་གང་གི་ཐོག་ལ་ཕྱག་ལས་གང་འདྲ་ཞིག་གནང་ན་དེ་དག་གེགས་མེད་ལམ་ལྷོངས་ཡོང་བའི་ང་ཚོས་ཡིད་ཆེས་དང་རེ་བ་ཞུ་ཡི་ཡོད།”ཅེས་དང་།
ཡང་ཁོང་གིས་དོན་གཅོད་གསར་པ་ཤེས་རིག་བཀའ་བློན་དངོས་གྲུབ་ཚེ་རིང་གི་སྐོར་ལ་བརྗོད་དོན་དུ།“བྱང་ཨ་རིའི་སྐུ་ཚབ་དོན་གཅོད་གསར་པ་དེ་སྐུ་ངོ་ཤེས་རིག་བཀའ་བློན་ལས་ཐོག་དངོས་གྲུབ་ཚེ་རིང་ལགས་བསྐོ་བཞག་གནང་ཡོད་རེད། དེ་བསྐོ་བཞག་དེ་གསལ་བསྒྲགས་བཏང་ཚར་རེད་ལ། དེ་ལ་འགྱུར་བ་གང་ཡང་ཡོང་གི་མ་རེད། མཐའ་མའི་ཐག་གཅོད་གནང་ཟིན་པ་རེད། སྐུ་ངོ་དངོས་གྲུབ་ཚེ་རིང་ལགས་ཕ་གི་བྱང་རིའི་སྐུ་ཚབ་དོན་གཅོད་ཀྱི་ཕྱག་ལས་དེ་དག་༧སྐྱབས་མགོན་རིན་པོ་ཆེའི་ཐུགས་རེ་དང་། བཀའ་ཤག་གི་རེ་བ་ནང་བཞིན་ཆ་ཚང་ཞིག་ཡོང་ཐུབ་པར་ང་ཚོས་ཡིད་ཆེས་དང་གདེང་ཚོད་གཉིས་ཀ་ཡོད། བཀའ་ཤག་དང་བཀའ་བློན་ལས་རོགས་ཚང་མའི་ངོས་ནས་ཁོ་རང་བྱ་བ་ལམ་ལྷོངས་ཡོང་བའི་ཡིད་ཆེས་དང་སྨོན་ལམ་ཞུ་ཡ་ཡིན། དེ་དང་ཆབས་ཅིག་བྱང་ཨ་རིའི་ཁུལ་ལ་ང་རང་ཚོ་བོད་རིགས་ཕོན་ཆེན་པོ་ཡོད་རེད། དེ་ཚོའི་ངོས་ནས་ཀྱང་ཨ་རིའི་སྐུ་ཚབ་དོན་གཙོད་གསར་པའི་ཕྱག་ལས་གནང་ཕྱོགས་གང་ས་ཅི་ཐད་ལ་མཐུན་འགྱུར་གནང་བ་དང་། གཞོག་འདེགས་གནང་རྒྱུ་ལ་གང་གཟབ་གཟབ་གནང་རོགས་ཞེས་ཞུ་རྒྱུ་ཡིན།”གསུངས་སོང་།
མཇུག་ཏུ་གསར་འགོད་པ་ཞིག་གིས་ཨ་རིའི་སྐུ་ཚབ་དོན་གཅོད་ལ་ཉེན་བརྡའི་ཕྱག་བྲིས་ཐེངས་གསུམ་བཏང་ཡོད་རེད་ཟེར། ནོར་འཁྲུལ་ཞིག་ཏན་ཏན་ཤོར་ཡོད་ཀྱི་རེད། ནོར་འཁྲུལ་ག་རེ་ཤོར་ཡོད་ན་དཔེ་མཚོན་འདྲ་པོ་གསུང་རོགས་ཞེས་དྲིས་པར། “ད་དེ་ཚོའི་ཐོག་འཛིན་སྐྱོང་རང་གི་ལས་ཀ་ཡིན་སྟབས་གསར་འགོད་ཐོག་ལ་ཐེར་འདོན་བྱས་ནས་བཤད་ན་ཡག་པོ་ཁྱོན་ནས་ཡོད་མ་རེད། དེ་རིང་འགྲེལ་བཤད་ཞུ་རྒྱུ་མིན། ནང་གི་གནས་ཚུལ་ནང་རང་ལ་འཇོག་གི་ཡིན། དེ་དག་བཤད་རྒྱུའི་ལུགས་སྲོལ་ཡང་ཡོད་མ་རེད། ཞུས་ན་ཡག་པོ་ཡང་ཡོད་མ་རེད། དོན་དག་གཙོ་བོ་དེ་ག་རང་རེད། ཙག་ཙིག་རིགས་ཁ་ཤས་བྱུང་ཡོད་ན་དེ་འདྲ་རང་ལ་བརྟེན་ནས་འདི་འདྲ་རྩ་བ་རང་ནས་མ་རེད། གནས་ཚུལ་གང་ལ་གང་འཚམ་ཞིག་བྱུང་། དེ་ཚོའི་ཐོག་ནས་ཡར་བྱ་སྤུ་གནོན་གྱི་སྒྲིག་འཛུགས་དང་བྱེད་སྒོ་དེ་དག་ཚུལ་བཞིན་ཡོང་གི་མེད་པའི་བཟོ་འདྲ་ཞིག་གི་གནས་སྟངས་ཤིག་ཐོན། མར་བཀའ་ཤག་ལ་སོགས་པ་དང་། ཕྱི་དྲིལ་བཀའ་བློན་དང་ཕྱི་དྲིལ་ལས་ཁུངས་ཀྱིས་ཡིད་ཆེས་བློས་འགེལ་དེ་དག་ཚང་མ་ཡོང་གི་མེད་པའི་རྣམ་པ་དང་གནས་ཚུལ་མང་པོ་ཞིག་ཐོན་ཡོང་བའི་བཟོ་འདྲ་བྱེད་ཀྱི་ཡོད་རེད། ཡི་གེ་བཏང་བའི་དོན་ཚན་རེ་རེ་ལ་བརྟེན་ནས་མ་འགྲིག་པ་རེད་དམ། དེ་ཚོ་བསྡོམས་པས་མ་འགྲིག་པ་རེད་ཟེར་རྒྱུ་ཡོད་མ་རེད། དེ་ཚོའི་ཐོག་ནས་ག་རེ་བསྟན་གྱི་ཡོད་རེད་ཟེར་ན། ཕྱག་ལས་གནང་ཕྱོགས་དེ་བྱ་སྤུ་གནོན་གྱི་སྒྲིག་འཛུགས་ནང་བཞིན་ཡོང་གི་མེད་པ་དང་། ཕ་གིར་འཐུས་ཤོར་འགྲོ་རྒྱུ་ཉེན་ཁ་ཡོད་པ། འགན་བཞེས་མཁན་སྐུ་ཚབ་དོན་གཅོད་ཟེར་དུས་བཀའ་ཤག་དང་སྐུ་ངོ་སྲིད་སྐྱོང་ཙམ་མ་རེད། ༧སྐྱབས་མགོན་རིན་པོ་ཆེའི་མཚན་འབྱར་ཡོད་རེད། དེ་ཚོ་དང་འབྲེལ་བའི་ཐོག་ནས་མར་ཡིད་ཆེས་བློ་འགེལ་གང་ཙམ་བྱས་པ་དེ་འདྲའི་གནས་སྟངས་མང་པོ་ཞིག་གི་མཚོན་རྟགས་མང་པོ་ཞིག་ཐོན་ཡོང་གི་ཡོད་དུས། དེ་འདྲ་ལ་བརྟེན་ནས་ཐག་གཅོད་འདི་བྱེད་དགོས་བྱུང་བ་རེད་མ་གཏོགས། འཛིན་སྐྱོང་གི་གནས་ཚུལ་གང་དང་གང་ཡོད་པ་རེ་རེ་མ་འགྲིག་པའི་ཐོག་ནས་བཀའ་ཆད་གཏོང་བཞག་པ་དེ་འདྲ་རྩ་བ་ནས་མ་རེད་ཞུ་ཡ་ཡིན་”ཞེས་གསུངས་སོང་། །
གསར་འགོད་པ་བཀྲ་ཤིས་དོན་གྲུབ།
དོན་གཅོད་སྤེན་པ་ཚེ་རིང་གིས་གསར་འགོད་པའི་དྲི་བར་ལན་འདེབས་ཀྱི་དྲ་འབྲེལ།